ⵜⴰⵎⵙⵙⵉⵔⴷⵜ ⵜⵉⵙ ⵜⵥⴰ ⴷ ⵎⵔⴰⵡⵜ ⵜⵉⵙ ⵡⴰⴳⵏⴰⵔ ⵜⴰⵔⵃⵃⴰⵍⵜ
ⵃⵙⴰⵢⵏ : ⵏⴳⵓⵍⴰ-ⴷ ⴰⵣⴰⵖⴰⵔ.
ⵖⵊⴷⵎⴰⵜ, ⴰ ⵉⵛⵉⵔⵔⴰⵏ !
ⵙⴳⵓⵏⴼⵓⵢⴰⵜ !
ⵜⴰⵥⵔⵡⴰⵍⵜ: ⵙⴱⴷⴷⴰⵜ-ⴰⵖ ⵜⴰⵅⴰⵎⵜ ⵣⵡⴰⵔ !
ⵃⵙⴰⵢⵏ : ⵡⴰⵅⵅⴰ.
ⴽⵎⵎ ⴷ ⵀⵔⴰ ⴷ ⵄⴷⵊⵓ, ⵙⵙⴽⵔⵉⵎⵜ ⴰⵙⵜⵜⵓⵔ !
ⵉⵛⵛⵓ ⴷ ⵄⵍⵉ ⴷ ⵓⵥⵔⵡⴰⵍ, ⴽⵯⵏⵏⵉ ⵙⴱⴷⴷⴰⵜ ⵜⴰⵅⴰⵎⵜ !
ⴰⵥⵔⵡⴰⵍ : ⵎⴰⵢⴷ ⵏⵣⵣⵡⵓⵔ, ⴰ ⵄⵎⵎⵉ ⵃⵙⴰⵢⵏ ?
ⵃⵙⴰⵢⵏ : ⴽⵢⵢ, ⴼⵔⴹ ⴰⴷⵖⴰⵔ ⵉ ⵜⵅⴰⵎⵜ, ⵜⴽⴽⵙⵜ-ⴰⵙ ⵉⵥⵔⴰⵏ.
ⵄⵍⵉ, ⴽⵢⵢ ⴱⴷⴷⵍ ⴰⴼⵍⵉⴷⵊ ⵏ ⵓⵙⴳⴳⵯⴰⵙ-ⴰ ⵉ ⵜⵅⴰⵎⵜ.
ⵄⵍⵉ : ⴼⴽ-ⵉ-ⴷ ⵉⵙⴳⵏⵉ ⴷ ⵉⴼⵉⵍⵓ, ⴰ ⵄⵎⵎⵉ ⵃⵙⴰⵢⵏ !
ⵃⵙⴰⵢⵏ : ⴰⵥⵔⵡⴰⵍ, ⵎⵛ ⵜⴼⴰⴽⴽⴰⵜ ⴰⴼⵔⴰⴹ, ⴰⵙⵉ-ⴷ ⴰⵃⵎⵎⴰⵔ ⴷ ⵜⵔⵙⴰⵍ.
ⴰⵥⵔⵡⴰⵍ : ⵡⴰⵅⵅⴰ !
ⵉⵡⴰ ⴽⵢⵢ, ⵓⵜ ⵜⵉⴳⵓⵙⵉⵏ ⴰⴷ ⵓⵊⴷⵏⵜ !
ⵃⵙⴰⵢⵏ : ⵜⵉⵔⵙⴰⵍ ⵉⵖⵣⵣⵉⴼⵏ ⴰⵢⴷ ⵉⵜⵜⴰⵙⵉⵏ ⴰⵃⵎⵎⴰⵔ.
ⵜⵉⵔⵙⴰⵍ ⵉⴳⵣⵣⵓⵍⵏ ⵜⵉⵏ ⵜⵖⵎⵔⵉⵏ ⴷ ⵜⵙⴳⴳⵯⵉⵏ.
ⵉⵛⵛⵓ) : ⵀⵓⴱⴱ !
ⴰⵥⵔⵡⴰⵍ : ⵄⵎⵎⵉ !
ⵜⵙⵍⵍⴰⵜ ⵉ ⵓⵖⵓⵢⵢⵉ-ⵢⴰⴷ ?
ⵃⵙⴰⵢⵏ : ⵉⵙⵀⵉⵡⵡ ⵉⴳⴷⵉ.
ⴰⴷ ⵓⵔ ⵜⴳⴳⵯⴷⵜ ⵉ ⵓⵙⵀⵉⵡⵡ ⵏ ⵉⴳⴷⵉ !
ⵉⵛⵛⵓ) : ⵀⵓⵔⵔ !
ⴰⵥⵔⵡⴰⵍ : ⵄⵎⵎⵉ !
ⵉⵎⴰ ⵜⵙⵍⵍⴰⵜ ⵉ ⵓⵖⵓⵢⵢⵉ-ⵢⴰⴷ ?
ⵃⵙⴰⵢⵏ : ⵉⵙⵀⵓⵔⵔⴰ ⵓⵖⵢⵓⵍ.
ⴰⴷ ⵓⵔ ⵜⴳⴳⵯⴷⵜ ⵉ ⵓⵙⵀⵓⵔⵔ ⵏ ⵓⵖⵢⵓⵍ !
ⵉⵛⵛⵓ) : ⵏⵄⴰⴰⴰ !
ⴰⵥⵔⵡⴰⵍ : ⵄⵎⵎⵉ !
ⵜⵙⵍⵍⴰⵜ ⵉ ⵓⵢⴰⴷ ?
ⵃⵙⴰⵢⵏ : ⵉⵏⵊⵄ ⵓⵍⵖⵎ.
ⴰⴷ ⵓⵔ ⵜⴳⴳⵯⴷⵜ ⵉ ⵓⵏⵊⴰⵄ ⵏ ⵓⵍⵖⵎ !
ⵉⵛⵛⵓ) : ⵄⴰⴰⴰⴰⴰⵡ !
ⴰⵥⵔⵡⴰⵍ : ⵄⵎⵎⵉ !
ⵉⵙ ⵜⵙⵍⵍⴰⵜ ⵉ ⵓⵖⵓⵢⵢⵉ-ⵢⴰⴷ ?
ⵃⵙⴰⵢⵏ : ⵉⵙⵄⵉⵡⵏ ⵡⵓⵛⵛⵏ.
ⴰⴷ ⵓⵔ ⵜⴳⴳⵯⴷⵜ ⵉ ⵓⵙⵄⵉⵡⵏ ⵏ ⵡⵓⵛⵛⵏ !
ⵉⵛⵛⵓ) : ⴳⵔⵄⴰⵡⵡⵡ !
ⴰⵥⵔⵡⴰⵍ : ⵄⵎⵎⵉ !
ⵜⵙⵍⵍⴰⵜ ⵉ ⵓⵖⵓⵢⵢⵉ-ⵢⴰⴷ ?
ⵃⵙⴰⵢⵏ : ⵉⵏⴷⵔ ⵢⵉⵣⵎ.
ⴰⴷ ⵓⵔ ⵜⴳⴳⵯⴷⵜ ⵉ ⵜⵏⴷⵔⴰ ⵏ ⵢⵉⵣⵎ !
ⴰⵥⵔⵡⴰⵍ : ⵏⴽⵔⴰⵜ-ⴰⵖ, ⴰⴷ ⵏⴼⴼⵖ ⵙⴳ ⵓⴷⵖⴰⵔ-ⴰ !
ⵉⴷ ⵡⴰⵎⵏⵙⴷⴷⴰ ⴷⴰ ⵉ-ⵙⵙⵉⵡⵉⴷⵏ !
ⵀⵔⴰ : ⵜⵇⵊⵔⵎ, ⴰ ⵉⵛⵛⵓ ⴷ ⵃⵙⴰⵢⵏ !
ⵓⴷⵓⵢⴰⵜ ⵜⵙⵙⵉⵡⵉⴷⵎ ⴰⵔⴱⴰ !
ⴼⴼⵖ-ⴷ, ⴰ ⵉⵛⵛⵓ, ⵙⴳ ⴹⴰⵔⵜ ⵏ ⵜⵣⴳⴳⵯⴰⵔⵜ !
ⵀⵔⴰ :ⵙⴷⴷⵔⴼⴰⵜ !
ⵜⴷⴷⴰ ⵜⴰⴼⵓⴽⵜ ⵜⵖⵍⵉ.
ⵏⴽⴽ ⴷ ⵉⴷⵎ, ⴰ ⵜⴰⵥⵔⵡⴰⵍⵜ, ⵙⵙⴽⵛⵎ-ⴰⵖ ⵜⵉⵖⴷⵜⵏ ⴷ ⵡⵓⵍⵍⵉ ⵙ ⴰⵙⵜⵜⵓⵔ .
ⵃⵙⴰⵢⵏ : ⵡⴰⵅⵅⴰ !
ⵏⴽⴽ ⴷ ⵉⵛⵛⵓ ⴰⴷ ⵏⵙⴳⵏ ⵉⵍⵖⵎⴰⵏ.
ⵉⵙⵇⵙⵉⵜⵏ ⵏ ⵓⴼⵀⴰⵎ
ⵎⴰⵢⴷ ⵉⴳⴰⵏ ⵉⴼⵔⴹⵉⵙⵏ ⵏ ⵜⵅⴰⵎⵜ ?
ⵎⴰⵢⴷ ⴰⵙ-ⵉⴱⴷⴷⵍ ⵄⵍⵉ ⵉ ⵜⵅⴰⵎⵜ ?
ⴰⵃⵎⵎⴰⵔ b) ⴰⴼⵍⵉⴷⵊ c) ⵜⵉⵔⵙⵍⵜ
ⵎⴰⵢⴷ ⵜⵜⴳⴳⴰⵏ ⵉⵔⵃⵃⴰⵍⵏ ⴳ ⵓⵙⵜⵜⵓⵔ ?
ⵙⵉ ⵣⵉⴽ ⴷⴰ ⴹⴼⴼⵓⵔⵏ ⵉⵎⴰⵣⵉⵖⵏ ⵜⴰⴽⵙⵙⴰⴱⵜ ⴳ ⵜⵓⴷⵔⵜ-ⵏⵏⵙⵏ.ⵣⵡⴰⵔ ⴷⴰ ⴳⵎⵎⵔⵏ ⵎⴷⴷⵏ ⵓⴷⴰⴷⵏ.
ⴳ ⵜⵏⵉⴼⴹⵜ ⵜⵉⵙ ⵙⴰⵜ ⴷⴰⵜ ⵄⵉⵙⴰ ⴰⵖⵏⵜ ⵡⵓⵍⵍⵉ ⴷ ⵜⵉⵖⴷⵜⵏ ⴰⴼⵔⵉⴽⴰ ⵏ ⵉⵣⵣⵍⵎⴹ ⵙⴳ ⵉⵎⵉⵏⴳ ⵢⴰⵥⵏ.
ⵅⴼ ⵜⴰⵖⴰⵔⵜ ⵏ ⵚⵚⵃⵔⴰ ⵔⵏⴰⵏ ⵉⴽⵙⵙⴰⴱⵏ ⵉⴼⵍⵍⴰⵃⵏ.
ⴷⴰ ⵜⴻⵜⵜⴷⵔⵉⵙ ⵜⴽⵙⵙⴰ ⵏ ⵉⵣⴳⴰⵔⵏ ⴰⵛⴽⵓ ⴷⴰ ⵜⵜⵛⵛⴰⵏ ⴽⵉⴳⴰⵏ ⵏ ⵓⵙⵉⵡⵖ.
ⴳⴳⵔⴰⵏ ⵉⴳⴰⵔⴰⵎⴰⵏⵜⵏ ⵏ ⴼⵣⵣⴰⵏ ⴳ ⵜⴽⵔⵣⴰ ⴰⵛⴽⵓ ⵇⵇⵓⵔⵏ ⵡⴰⵎⴰⵏ ⵏ ⴷⴷⴰⵡ ⵡⴰⴽⴰⵍ ⵉ ⵉⴼⵍⴰⵏ-ⵏⵏⵙⵏ (ⵉⴷ ⵍⵅⵟⴰⵔⵜ).
ⴰⵖⵢⵓⵍ ⵉⴳⴰ ⴰⵎⴽⵜⴰⵔ ⵓ ⵜⵎⴰⵣⵉⵔⵜ.
ⴰⵣⵓⵍⵉⵍ ⵢⴰⵖⵓⵍ ⴰⵖⵢⵓⵍ.
ⵉⵜⵜⵓⵙⴳⵔⴷ ⴳ ⵎⵉⵚⵔ ⴳ ⵜⵏⵉⴼⴹⵜ ⵜⵉⵙ ⴽⴽⵓⵥⵜ ⴷⴰⵜ ⵄⵉⵙⴰ.
ⵜⵜⵓⵙⴳⵔⴷⵏⵜ ⵡⵓⵍⵍⵉ, ⵜⵉⵖⴷⵜⵏ, ⵡⴰⵍⴼⵉⵡⵏ ⴷ ⵉⵣⴳⴰⵔⵏ ⴳ ⵉⵎⵉⵏⴳ ⵢⴰⵥⵏ.
ⵉⵣⵡⴰⵔ ⵓⵖⵢⵓⵍ ⴰⴳⵎⴰⵔ (ⵉⵢⵢⵉⵙ) ⴳ ⴰⴼⵔⵉⴽⴰ ⵏ ⵉⵣⵣⵍⵎⴹ.
ⵉⵜⵜⵓⵙⴳⵔⴷ ⵓⴳⵎⴰⵔ ⴳ ⵉⵎⵔⴷⴰⵍ ⵏⴳⵔ ⵓⵔⵓⵒⴰ ⴷ ⴰⵙⵢⴰ.
ⵉⴳⵓⵍⴰ-ⴷ ⵓⴳⵎⴰⵔ ⴰⴼⵔⵉⴽⴰ ⵏ ⵉⵣⵣⵍⵎⴹ ⵙⴳ ⵎⵉⵙⵓⵒⵓⵜⴰⵎⵢⴰ ⴷ ⵎⵉⵚⵔ ⴳ ⵜⵏⵉⴼⴹⵜ ⵜⵉⵙ ⵙⵏⴰⵜ ⴷⴰⵜ ⵄⵉⵙⴰ.
ⴰⵙⵔⴷⵓⵏ ⵉⴳⴰ ⵎⴻⵎⵎⵉⵙ ⵏ ⵓⵖⵢⵓⵍ ⴷ ⵜⴳⵎⴰⵔⵜ ⵏⵖ ⴷ ⵉⵢⵢⵉⵙ ⴷ ⵜⵖⵢⵓⵍⵜ.
ⴰⵙⵔⴷⵓⵏ ⵢⵓⴼ-ⵜⵏ ⴳ ⵜⵎⵉⵣⴰⵔ ⵏ ⵉⴷⵔⴰⵔⵏ.
ⵉⴳⴰ ⵓⴳⵎⴰⵔ ⵜⵉⵔⵙⵍⵜ ⵏ ⵉⵔⵃⵃⴰⵍⵏ ⴷ ⵉⵎⴽⵙⴰⵡⵏ ⵏ ⵜⵎⵙⵏⵉⵡⵉⵏ ⴷ ⵉⵣⵓⵖⴰⵔ ⴰⵍⵍⵉⴳ ⴷ-ⵉⵡⴹ ⵓⵍⵖⵎ.
ⵉⵜⵜⵓⵙⴳⵔⴷ ⵓⵍⵖⵎ ⴳ ⵍⵢⴰⵎⴰⵏ, ⵉⴽⴽ-ⴷ ⵅⴼ ⴳ ⴰⴼⵔⵉⴽⴰ ⵏ ⵉⵎⵉⵏⴳ, ⴳ ⵜⴰⵙⵓⵜⵉⵏ ⴽⵔⴰⴹⵜ ⴷ ⵙⵏⴰⵜ ⴷⴰⵜ ⵄⵉⵙⴰ.
ⵙⴳ ⴰⴼⵔⵉⴽⴰ ⵏ ⵉⵎⵉⵏⴳ ⵢⴰⵖ ⵓⵍⵖⵎ ⵜⵎⴰⵣⵖⴰ.
ⵣⵉⴽ ⵉⵙⵎⵓⵍⵍⵉ ⵓⵍⵖⵎ ⵉⵢⵢⵉⵙ ⴳ ⵜⵏⵓⴽⴰ ⴳ ⵜⵏⵣⵔⴰⴼ ⴳ ⵜⵎⵙⵏⵉⵡⵉⵏ.
ⴳⴳⵓⴷⵉⵏ ⵉⴱⵖⵓⵔⵏ ⵏ ⵜⴽⵙⵙⴰⴱⵜ.
ⴷⴰ ⵢⴰⵖ-ⵢⵉⴽⴽⵉ ⵓⵛⵜⴰⵍ ⴰⴽⵯⴼⴰⵢ, ⵓⴷⵉ ⴷ ⵓⴽⵙⵓⵎ.
ⴰⵔ ⴰⵖ- ⵢⵉⴽⴽⵉ ⴰⵡⴷ ⵜⴰⴹⵓⴼⵜ ⵙ ⴷⴰ ⵏⵙⴽⴰⵔ ⵉⵊⵍⵍⵓⴱⴰ, ⵉⵙⵍⵀⴰⵎⵏ, ⵜⵉⵣⵔⴱⵉⵢⵉⵏ, ⵉⵅⴰⵎⵏ, ⴰⴽⴽⴰ ⴷ ⵡⴰⴽⴽⴰ.
ⴰⴷ ⵓⵔ ⵏⵜⵜⴻⵜⵜⵓ ⴰⵡⴷ ⵉⵙ ⴷⴰ ⵣⵣⴷⵉⴳⵏ ⵢⵉⵖⴼⴰⵡⵏ ⵜⴰⴳⴰⵏⵜ ⵙ ⵢⵉⵡⵖ ⴷⵉⴳⵙ.ⵜⴰⴽⵙⵙⴰ ⴷⴰ ⵜⴻⵜⵜⵓⵙⴽⴰⵔ ⴳ ⵉⴷⵓⵔⴰⵔ ⴷ ⵜⵡⵔⵉⵔⵉⵏ ⴷ ⵜⴰⴳⴰⵏⵉⵏ ⵏ ⵡⴰⵟⵍⴰⵙ.
ⵙⵉ ⵣⵎⴰⵏ ⴽⵓ ⵜⴰⵇⴱⵉⵍⵜ ⴷ ⴽⵓ ⵉⵖⵔⵎ ⵉⵍⴰ ⴰⴽⴰⵍ-ⵏⵏⵙ ⵏ ⵜⴽⵙⵙⴰ.
ⴷⴰ ⵢⴰⵙ-ⵜⵜⵉⵏⵉⵏ ⴰⴳⵯⴷⴰⵍ.
ⵎⵇⵇⴰⵔ ⴱⵏⴰⵏ ⵎⴷⴷⵏ ⵉⵖⵔⵎⴰⵏ ⴷ ⵜⵢⴷⵔⵉⵏ,ⵙⵓⵍⵏ ⴳⴳⵓⴷⵉⵏ ⵡⵉⵏⵏⴰ ⵉⴳⴰⵏ ⵉⵔⵃⵃⴰⵍⵏ, ⵓⵎⵥⵏ ⴰⵍⵜⵓ ⴳ ⵜⴽⵙⵙⴰ.
ⵎⵉⵎⴽ ⵉⴳⴰ ⵢⴰⵏ ⵡⴰⵙⵙ ⵏ ⵜⴽⵙⵙⴰ ?
ⴰⴷ ⴰⵡⵏ-ⵜ-ⵏⵉⵏⵉ.
ⵖⵓⵔ ⵉⵔⵃⵃⴰⵍⵏ ⴷⴰ ⵜⵣⴷⴷⵖ ⵜⵡⵊⴰ ⴳ ⵓⵅⴰⵎ.
ⵉⴱⴹⴰ ⵓⵅⴰⵎ ⵖⵉⴼ ⵙⵏⴰⵜ ⵜⵙⴳⴳⵯⵉⵏ : ⵜⴰⵙⴳⴰ ⵏ ⵎⴷⴷⵏ ⴷ ⵜⵉⵏ ⵓⵛⵜⴰⵍ.
ⵉ ⵜⵙⴳⴰ ⵏ ⵓⵛⵜⴰⵍ ⴷⴰ ⵢⴰⵙ-ⵇⵇⴰⵔⵏ ⵜⴰⴼⵔⵔⴳⴰⵏⵜ.
ⴳ ⵜⵉⴼⴰⵡⵜ ⴷⴰ ⵏⴽⴽⵔⵏ ⵣⵉⴽ, ⴳⵏ ⴰⴼⴹⴰⵔ : ⴽⵉⴳⴰⵏ ⵏ ⵜⵉⴽⴽⴰⵍ ⴷⴰ ⵙⴽⴰⵔⵏ ⵙⴽⵙⵓ.
ⴷⴰ ⵜⵜⵛⵛⴰⵏ ⴷⴰⵜ ⵓⴼⵓⵖ ⵙ ⵜⴽⵙⵙⴰ ⴰⵛⴽⵓ ⵜⵉⵔⵎⵜ ⵏ ⵜⵉⴼⴰⵡⵜ ⵜⵅⴰⵜⵔ ⵖⵓⵔⵙⵏ.
ⴷⴰ ⵉⵙⵙⵓⵊⴰⴷ ⵓⵎⴽⵙⴰ ⴰⵄⴷⵉⵍ-ⵏⵏⵙ, ⵉⴳ ⴷⵉⴳⵙ ⴰⵖⵔⵓⵎ, ⴽⴰ ⵏ ⵓⵜⵛⵉ ⵏⵏⴰ ⵉⵔⴰ ⴷ ⵡⴰⵎⴰⵏ.
ⵉⵙⵙⵓⴼⵖ ⴰⵛⵜⴰⵍ ⵙ ⵓⵎⵔⴷⵓⵍ ⴰⴷ ⵉⴽⵙ.
ⴳ ⵓⵣⴰⵍ ⴷⴰ ⵉⵃⵔⵔⵉ ⵜⴰⵡⴰⵍⴰ ⵙ ⵓⵎⵙⵓ ⴰⴼⴰⴷ ⴰⴷ ⵙⵓⵏ ⵉⵎⵓⴷⵔⵏ.
ⵖⵓⵔ ⵓⵎⵙⵓ ⴷⴰ ⵜⵜⵎⵢⴰⴼⴼⴰⵏ ⴰⴽⴽⵯ ⵉⵎⴽⵙⴰⵡⵏ ⴷ ⵜⵎⴽⵙⴰⵡⵉⵏ ⵏ ⵜⵎⴰⵣⵉⵔⵜ, ⴷⴰ ⵜⵜⵛⵛⴰⵏ ⴰⵍⵍⴰⵙ, ⵙⴳⵓⵏⴼⵓⵏ ⵢⴰⵜ ⵜⴰⵙⵙⴰⵄⵜ ⵏⵖ ⵙⵏⴰⵜ.
ⴽⵓ ⵢⴰⵏ ⵉⵃⴹⴰ ⵜⴰⵡⴰⵍⴰ-ⵏⵏⵙ ⴰⴷ ⵓⵔ ⵜⵛⵛⵓⵔ ⴷ ⵜⵉⵢⴹ.
ⴰⴷⴷⴰⵢ ⵙⵓⵏ ⵉⵎⵓⴷⵔⵏ, ⵙⵙⵉⵍⵉⵏ ⴷⵉⵖ ⵉⵖⴼⴰⵡⵏ ⵙ ⵓⵄⴰⵔⵉ.
ⴷⴰ ⵙⵙⵉⵡⵉⵖⵏ ⴰⵔ ⴷ ⵜⵍⴽⵎ ⵜⴷⴳⴳⵯⴰⵜ.
ⵖⵓⵔ ⵓⵖⵍⵍⵓⵢ ⵏ ⵜⴰⴼⵓⵢⵜ ⵙⵙⵓⵖⵓⵍⵏ-ⴷ ⵜⴰⵡⴰⵍⴰ ⵙ ⵓⵅⴰⵎ.
ⵎⴰⵛⴰ ⵜⵉⵔⵔⵓⵃⵍⴰ ⴷ ⵜⴽⵙⵙⴰ ⴽⵓ ⵜⵜⴷⴷⵓⵏⵜ ⴰⵔ ⵜⵜⴷⵔⵉⵙⵏⵜ ⴰⵛⴽⵓ ⵜⵍⵍⴰ ⵜⴰⵖⴰⵔⵜ, ⵉⴷⵔⵓⵙ ⵓⵙⵉⵡⵖ.
ⴰⵢⴰ ⵉⴷⵃⵉ ⵎⴷⴷⵏ ⵙ ⵢⵉⵛⵛⴽⵉ ⴷ ⵜⵎⵣⵡⴰⴳⵜ ⴰⴼⴰⴷ ⴰⴷ ⵉⵏⵉⴳⵏ ⵜⴰⵡⵓⵔⵉ ⵉⵡⵔ-ⵉⵏⵏ ⵏ ⵜⵎⵉⵣⴰⵔ-ⵏⵏⵙⵏ.
ⴰⵖⵓⵍⵏ ⴷⴰ ⵙⴽⴰⵔⵏ ⵜⴰⴷⴷⵔⵡⵉⵏ ⴰⵔ ⵣⴷⴷⵖⵏ ⴳ ⵜⵎⴷⵉⵏⵉⵏ.
ⵉⵙⵇⵙⵉⵜⵏ ⵏ ⵓⴼⵀⴰⵎ
ⵎⴰⵢⴷ ⵉⴳⴰⵏ ⴰⵎⴽⵜⴰⵔ ⵓ ⵜⵎⴰⵣⵉⵔⵜ ⴳ ⴰⴼⵔⵉⴽⴰ ⵏ ⵉⵣⵣⵍⵎⴹ ?
ⵎⴰⵜⵜⴰ ⵡⴰⵛⵜⴰⵍ ⴷⴰ ⴽⵙⵙⴰⵏ ⴰⵔ ⵙⵙⴳⵎⵓⵏ ⵎⴷⴷⵏ ⴳ ⵜⵎⵉⵣⴰⵔ ⵜⵉⵎⴰⵣⵉⵖⵉⵏ ?
ⵎⴰ ⵅⴼ ⴰⵍⵍⵉⴳ ⵙⵙⵉⴼⵏ ⵉⵎⴽⵙⴰⵡⵏ ⵉⵎⴰⵣⵉⵖⵏ ⴰⵛⵜⴰⵍ ⵏ ⵡⵓⵍⵍⵉ ⴷ ⵜⵉⵖⴷⵜⵏ ?
ⵎⴰⵏⵉ ⴳ ⴷⴰ ⵙⵙⵏⵙⴰⵏ ⵉⵔⵃⵃⴰⵍⵏ ⴰⵛⵜⴰⵍ-ⵏⵏⵙⵏ ⴰⴷⴷⴰⵢ ⴷ-ⴰⵖⵓⵍⵏ ⵙⴳ ⵜⴽⵙⵙⴰ ?
ⵎⴰ ⵅⴼ ⴰⵍⵍⵉⴳ ⴷⴰ ⵔⵏⵏⵓⵏ ⵉⴽⵙⵙⴰⴱⵏ ⵉⴼⵍⵍⴰⵃⵏ ⴳ ⵚⵚⵃⵔⴰ ?
ⵎⴰⵏⵜⵓⵔ ⴷ-ⵉⴳⵓⵍⴰ ⵓⴳⵎⴰⵔ (ⵉⵢⵢⵉⵙ) ⴰⴼⵔⵉⴽⴰ ⵏ ⵉⵣⵣⵍⵎⴹ ?
ⵎⴰⵏⵜⵓⵔ ⴷ-ⵉⴳⵓⵍⴰ ⵓⵍⵖⵎ ⴰⴼⵔⵉⴽⴰ ⵏ ⵉⵣⵣⵍⵎⴹ ?
ⵎⴰ ⵅⴼ ⴰⵍⵍⵉⴳ ⵢⵓⴼ ⵓⵍⵖⵎ ⵉⵢⵢⵉⵙ, ⴰⵙⵔⴷⵓⵏ ⴷ ⵓⵖⵢⵓⵍ ⴳ ⵜⵏⵣⵔⵓⴼⵜ ⴷ ⵜⵎⵙⵏⴰ ?
ⵎⴰⵢⴷ ⴷⴰ ⵙⴽⴰⵔⵏ ⵉⵎⴽⵙⴰⵡⵏ ⵖⵓⵔ ⵓⵎⵙⵓ ⴰⵎⵎⴰⵙ ⵏ ⵡⴰⵙⵙ ?
ⵎⴰⵢⴷ ⵉⴳⴰⵏ ⵜⴰⵡⴰⵍⴰ ?
ⴰⵎⴰⵡⴰⵍ ⵏ ⵜⴽⵙⵙⴰ ⴷ ⵜⵔⵃⵃⴰⵍⵜ ⴷ ⵡⴰⵢⵡⴰⵍⵏ.
ⵉⵟⵟⵓ: ⵎⴰⵢⴷ ⵏⵏⴰⵏ ⴳ ⵜⴱⵔⴰⵜ ⴰⵢⵜ ⵄⵎⵎⵉ-ⵏⵏⵓⵏ ⵏ ⵜⵓⵔⵓⵜⵣⴰ?
ⵜⴰⵥⵔⵡⴰⵍⵜ: ⵔⴰⵏ ⴰⴷ ⵏⴷⴷⵓ ⴰⴷ ⵏⵏ-ⵏⵣⵣⵔⵉ ⴰⵙⴳⵓⵏⴼⵓ ⵏ ⵓⵏⴱⴷⵓ ⵖⵓⵔⵙⵏ ⴳ ⵜⵓⵔⵜⵓⵣⴰ ⵏⴽⴽⵯⵏⵉ ⵉⴷⵎ.
ⵉⵟⵟⵓ: ⵉⵃⵍⴰ, ⵎⴰⵛⴰ ⵎⴰⵢⴷ ⵔⴰⴷ ⵏⴳ ⵉ ⵉⵒⴰⵙⵒⵓⵔⵏ ?
ⴽⵯⵏⵏⵉ ⵓⵔ ⵖⵓⵔⵓⵏ ⵍⵍⵉⵏ, ⵡⵉⵏⵓ ⵉⵎⵎⵓⵜ.
ⴰⵥⵔⵡⴰⵍ: ⵓⵔ ⴷⵉⴳⵙ ⴰⵡⴷ ⵢⴰⵜ ⵜⵎⵓⴽⵔⵉⵙⵜ, ⴰ ⵅⴰⵍⵜⵉ.
ⵔⴰⴷ ⵏⴷⴷⵓ ⴰⵣⴽⴽⴰ ⵏⴽⴽ ⴷ ⵜⵥⵔⵡⴰⵍⵜ ⴰⴷ ⴷ-ⵏⵙⵙⵓⴼⵖ ⵡⵉⵏⵏⵖ.
ⴰⴷ ⵏⵎⵓⵏ ⵜⵊⴷⴷⴻⴷⵜ-ⴷ ⴰⵡⴷ ⴽⵎⵎ ⵡⵉⵏⵏⵎ.
ⵜⴰⵥⵔⵡⴰⵍⵜ: ⵏⵔⴰ ⴰⴷ ⵉⵡⵊⴷ ⴽⵓⵍⵍⵓ ⴰⵣⴽⴽⴰ ⴰⴼⴰⴷ ⴰⴷ ⵏⴷⴷⵓ ⴰⴷ ⵏⵜⵜⵔ ⵍⴼⵉⵣⴰ ⵉⵎⴰⵍⴰⵙⵙ ⴰⴷ ⴷ- ⵉⴷⴷⴰⵏ.
ⴰⵥⵔⵡⴰⵍ: ⴰⵣⴽⴽⴰ ⴰⴷ ⵏⴽⴽ ⵅⴼ ⵙⵙⵓⵇ ⴰⴷ ⵙⵖⵖ ⵢⴰⵜ ⵜⴱⴰⵍⵉⵣⵜ ⴳ ⵜⵜⴳⴳⵖ ⵉⵃⵔⵓⵢⵏ.
ⵉⵟⵟⵓ: ⵔⴰⴷ ⵏⵙⵖ ⴽⴰ ⵏ ⵜⵔⵣⵣⵉⴼⵜ.
ⴰⴷ ⴰⵙⵏ-ⵜⵜ-ⵏⴰⵡⵉ.
ⵜⴰⵥⵔⵡⴰⵍⵜ: ⵏⴽⴽ ⵏⵏⵉⵖ ⴰⴷ ⴰⵙⵏ-ⵏⴰⵡⵉ ⵢⴰⵏ ⵍⵉⵜⵔⵓ ⵏ ⵡⴰⵔⴳⴰⵏ, ⵢⴰⵏ ⴽⵉⵍⵓ ⵏ ⵜⴽⴰⵎⵉⵎⵜ, ⵢⴰⵜ ⵜⵇⴱⵙⴰⵜ ⵏ ⵜⵉⵢⵏⵉ ⴷ ⴽⴰ ⵏ ⵜⴰⴽⴽⴰ, ⵀⴰ-ⵜⵜ ⵜⵃⵍⴰ ⵖⵓⵔⵙⵏ.
ⴰⵥⵔⵡⴰⵍ: ⵏⴽⴽ, ⴰⴷⴷⴰⵢ ⵏⴽⵎⵎⵍ ⵜⴰⵎⵙⵓⵖⵜ, ⵔⵉⵖ ⴰⴷ ⴷⴷⵓⵖ ⵙ ⵓⵊⴰⵏⵙ ⵏ ⵓⵎⵓⴷⴷⵓ ⴰⴷ ⴷ-ⴱⴱⵉⵖ ⵜⴰⵏⴼⵓⵍⵉⵏ ⵏ ⵜⴰⵢⵍⴰⵍⵜ ⴰⴷ ⵓⵊⴷⵏⵜ.
ⵉⵟⵟⵓ: ⵏⴽⴽ, ⴰ ⵢⵉⵡⵉ, ⵓⵔ ⵔⴰⴷ ⴷⴷⵓⵖ ⴳ ⵜⴰⵢⵍⴰⵍⵜ, ⴷⴰ ⵢⵉ-ⵜⵙⵙⵉⵡⵉⴷ.
ⵜⴰⵥⵔⵡⴰⵍⵜ: ⴰⵏⵏⴰⵢⵖ ⵓ ⵜⵜⵓⵃⵙ ⵉⵍⵍⴰ, ⵖⵓⵔⵙ ⵜⴰⴼⴰⵔⴳⵓⵜ.
ⴰⴷ ⴰⵙ-ⵏⵉⵏⵉ ⴰⴷ ⴰⵖ-ⵢⴰⵙⵉ.
ⴰⵥⵔⵡⴰⵍ: ⵙ ⵜⵉⴷⵜⵜ, ⵢⵓⴼ-ⴰⵖ ⴰⴽⴽⵯ ⴰⴷ ⵏⴽⴽ ⴰⴽⴰⵍ ⴰⴼⴰⴷ ⴰⴷ ⵏⵉⵏⵉⵢ ⴽⵉⴳⴰⵏ ⵏ ⵉⴷⵖⴰⵔⵏ ⴳ ⵓⴱⵔⵉⴷ ⵙ ⵜⵓⵔⵜⵓⵣⴰ.
ⵜⴰⵥⵔⵡⴰⵍⵜ: ⴳ ⵜⵓⵔⵜⵓⵣⴰ ⴰⴷ ⴰⵙⵏ-ⵏⵉⵏⵉ ⵉ ⴰⵢⵜ ⵄⵎⵎⵉ ⴰⴷ ⵏⴷⴷⵓ ⵙ ⵢⴰⵏ ⵓⴼⵜⵉⵙ ⵉⵃⵍⴰⵏ ⴰⵔ ⴷ ⵏⴷⵊⵉⵡⵏ ⵉⵍⵍ.
ⵀⴰ-ⴷ ⵓⵔ ⵉⵍⵍⵉ ⴷⴰⴷⴷⵖ ⴳ ⵜⵉⵏⵖⵉⵔ.
ⴰⵥⵔⵡⴰⵍ: ⵏⵔⴰ ⴰⴷ ⴷ-ⵏⴽⴽ ⴰⵡⴷ ⴰⴷⵉⵍⵜⴰ ⵏ ⵉⴱⵔⵉ.
ⵏⵏⴰⵏ-ⵉ ⵉⴳⴰ ⵢⴰⵏ ⵓⵍⵎⵓ ⴳ ⴳⴳⵓⴷⵉⵏ ⵉⴳⴹⴰⴹ ⴷ ⵉⵎⵓⴷⵔⵏ ⵏ ⵡⴰⵎⴰⵏ.
ⵎⴰⵜⵜⴰ ⵜⵔⵣⵣⵉⴼⵜ ⵔⴰⵏ ⴰⴷ ⴰⵡⵉⵏ ⵉⴽⵏⵉⵡⵏ ⵙ ⵜⵓⵔⵜⵓⵣⴰ ?
ⵎⴰⵜⵜⴰ ⵉⴷⵖⴰⵔⵏ ⴱⵍⴰⵏⴰⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ⴰⴷ ⵜⵏ-ⴷ-ⴽⴽⵏ ⴳ ⵜⵓⵔⵜⵓⵣⴰ ?
ⵎⴰ ⴳ ⵜⵔⴰ ⴰⴷ ⵜⵏⵉ ⵙ ⵜⵓⵔⵜⵓⵣⴰ ⵉⵟⵟⵓ ⴷ ⵉⵛⵉⵔⵔⴰⵏ ⵏ ⵓⵍⵜⵎⴰⵙ ?
ⴰⵎⵎⴰⴽⵏ ⵏ ⵓⵎⵓⴷⴷⵓ ⴷ ⵡⴰⵙⴰⵢ [símbol d’àudio 21-22.3.]
ⴳⴳⵓⴷⵉⵏ ⵡⴰⵎⵎⴰⴽⵏ ⵉⵙⵙⵅⴷⵎ ⵓⴼⴳⴰⵏ ⴰⴼⴰⴷ ⴰⴷ ⵉⴷⴷⵓ ⵙⴳ ⵢⴰⵜ ⵜⵎⴰⵣⵉⵔⵜ ⵙ ⵜⴰⵢⴹ, ⵙⴳ ⵎⴰⵢⴷ ⵉⵍⵍⴰ ⴳ ⴷⴷⵓⵏⵉⵜ.
ⵣⵉⴽ ⵉⵏⵊⴷⴰ ⴷⴰ ⵜⵜⵏⵓⵢⵏ ⵉⵖⵢⴰⵍ, ⵉⵢⵙⴰⵏ, ⵉⵙⵔⴷⴰⵏ ⴷ ⵉⵍⵖⵎⴰⵏ.
ⵖⵔ ⴷⴰⵜ, ⵙⴳ ⵎⴰⵢⴷ ⵓⴼⴰⵏ ⵎⴷⴷⵏ ⵜⵉⵔⵔⴳⵜ, ⴰⴱⵉⵟⵔⵓⵍ ⴷ ⵜⵜⵔⵉⵙⵉⵏⵜⵉ ⴰⵢⴷ ⴷⴰ ⵜⵜⵙⴰⴼⴰⵔⵏ ⴳ ⵜⵎⵙⵙⵓⴷⵓⵜⵉⵏ ⴷ ⵜⵎⴰⵛⵉⵏⵉⵏ ⵉⵜⵜⴷⴷⵓⵏ ⵙ ⵓⵢⴰ ⵏ ⵓⵣⵎⴰⵔ.
ⵜⵉⵣⵡⵓⵔⵉ ⵉⵍⴰⵇⵇ ⴰⴷ ⵏⴱⴷⵔ ⵉⴱⵖⵓⵔⵏ ⵏ ⵓⵎⵓⴷⴷⵓ ⴷ ⵡⴰⵙⴰⵢ.
ⴷⴰ ⵜⵜⵙⴰⴼⴰⵔⵏ ⵎⴷⴷⵏ ⴰⴼⴰⴷ ⴰⴷ ⴷⴷⵓⵏ ⵙ ⵜⵡⵓⵔⵉ, ⴰⴷ ⵃⵡⵡⵙⵏ,ⴰⴷ ⴷ-ⴽⴽⵏ ⵖⵓⵔ ⵉⵏⴰⴽⵎⴰⵔⵏ ⴷ ⵉⵎⴷⴷⵓⴽⴽⴰⵍ-ⵏⵏⵙⵏ.
ⴰⵎⵎⴰⴽⵏ ⵏ ⵡⴰⵙⴰⵢ ⴷⴰ ⵜⵜⴰⵙⵉⵏ ⵎⴷⴷⵏ ⴷ ⵜⵓⵎⵙⴰⵖⵉⵏ ⴷ ⵉⵙⴽⴽⵉⵏⵏ ⵢⴰⴹⵏⵉⵏ.
ⴷⴰ ⵙⵙⵓⵀⴰⵏⵏ ⵜⵓⴷⵔⵜ ⴷ ⵓⵎⵢⴰⴳⴳⴰⵔ ⴳⵔ ⵎⴷⴷⵏ.
ⵏⵖⵉⵢ ⴰⴷ ⵏⵙⵜⵉ ⴰⵢⴰ ⵏ ⵡⴰⵎⵎⴰⴽⵏ ⵖⵉⴼ ⴽⵔⴰⴹ.
ⵍⵍⴰⵏ ⵡⵉⵏ ⵡⴰⴽⴰⵍ, ⵡⵉⵏ ⵡⴰⵎⴰⵏ ⴷ ⵡⵉⵏ ⵉⴳⵏⵏⴰ : • ⵉⵎⵣⵡⵓⵔⴰ ⵏⵜⵜⵏⵉ ⴰⵎ ⵟⵟⵓⴱⵉⵙ, ⴰⴽⴰⵔ, ⴰⵎⵉⵜⵔⵓ, ⵟⵟⵓⵎⵓⴱⵉⵍ, ⵜⵔⴰⵏ, ⴰⵟⴰⴽⵙⵉ, ⴰⵎⵓⵜⵓ ⴷ ⵓⴱⴰⵛⴽⵍⵉⴹ.
ⴷⴰ ⵜⵜⴷⴷⵓⵏ ⵖⵉⴼ ⵡⴰⴽⴰⵍ.
ⵎⴽ ⵏⵔⴰ ⴰⴷ ⵏⵙⴰⴼⵔ ⵙⴳ ⵎⴽⵏⴰⵙ ⵙ ⵟⴰⵏⵊⴰ, ⴷⴰ ⵏⵜⵜⵏⵓⵢ ⵜⵔⴰⵏ ⵏⵖ ⴰⴽⴰⵔ ⵏⵖ ⴰⵟⴰⴽⵙⵉ ⵏⵖ ⵟⵟⵓⵎⵓⴱⵉⵍ.
ⵎⴽ ⵏⵔⴰ ⴰⴷ ⵏⵎⵎⵓⴷⴷⵓ ⵙⴳ ⵊⵉⵔⵓⵏⴰ ⵙ ⴰⵍⴰⴽⴰⵏⵜ, ⵏⵖⵉⵢ ⴰⴷ ⵏⴻⵏⵉ ⵜⵔⴰⵏ ⵏⵖ ⴰⴽⴰⵔ.
• ⴳ ⵉⴷ ⵡⵉⵙ ⵙⵉⵏ ⵉⵍⵍⴰ ⵓⵖⵔⵔⴰⴱⵓ, ⵜⴰⵏⴰⵡⵜ, ⵜⴰⵏⴼⵍⵓⴽⵜ ⴷ ⵓⵎⵓⵜⵓ ⵏ ⵡⴰⵎⴰⵏ.
ⴷⴰ ⵜⵜⴷⴷⵓⵏ ⴰⴼⵍⵍⴰ ⵏ ⵡⴰⵎⴰⵏ ⵏ ⵡⴰⵍⵍⵉⵡⵏ ⴷ ⵉⵙⴰⴼⴼⵏ ⵅⴰⵜⵔⵏⵉⵏ.
ⵓⵏⵏⴰ ⵉⵔⴰⵏ ⴰⴷ ⵉⵙⴰⴼⵔ ⵙⴳ ⵠⴰⵍⵉⵏⵙⵢⴰ ⵙ ⵡⴰⵀⵔⴰⵏ ⴷⴰ ⵉⵜⵜⵏⵓⵢ ⴰⵖⵔⵔⴰⴱⵓ.
• ⴳ ⵉⴷ ⵡⵉⵙⵙ ⴽⵔⴰⴹ, ⵜⵍⵍⴰ ⵜⴰⵢⵍⴰⵍⵜ ⴷ ⵓⴽⵓⴱⵜⵉⵔ.
ⵡⵉ ⴷⴰ ⵜⵜⴰⵢⵍⴰⵍⵏ ⵙⴳ ⵜⵎⴰⵣⵉⵔⵜ ⴰⵔ ⵜⴰⵢⴹ ⴰⵔ ⵜⵜⴱⴱⵉⵏ ⵜⵓⴳⴳⵓⴳⵉⵏ ⵜⵉⵅⴰⵜⴰⵔⵉⵏ ⴷⵖⵢⴰ.
ⵎⴽ ⵏⵔⴰ ⴰⴷ ⵏⵙⴰⴼⵔ ⵙⴳ ⴱⴰⵔⵙⴰⵍⵓⵏⴰ ⵙ ⵎⵔⵔⴰⴽⵛ, ⴷⴰ ⵏⵜⵜⵏⵓⵢ ⵜⴰⵢⵍⴰⵍⵜ.
ⵜⴰⵢⵍⴰⵍⵉⵏ ⴷⴰ ⵜⵜⴼⴼⵖⵏⵜ ⴰⵔ ⵜⵜⵔⵓⵙⵏⵜ ⴳ ⵓⵙⴰⴳⴳⵯⵣ.
ⵜⵍⴰ ⴱⴰⵔⵙⴰⵍⵓⵏⴰ ⴰⵙⴰⴳⴳⵯⵣ-ⵏⵏⵙ, ⵉⵙⵎ-ⵏⵏⵙ ⴰⵙⴰⴳⴳⵯⵣ ⵏ ⵊⵓⵣⵉⵒ ⵜⴰⵔⵔⴰⴷⵉⵢⴰⵙ.
ⵎⴽ ⵏⵔⴰ ⴰⴷ ⵏⵙⵉⵡⵍ ⵖⵉⴼ ⵡⴰⵎⵎⴰⴽⵏ ⵏ ⵡⴰⵙⴰⵢ ⴳ ⵜⵎⴷⵉⵏⵜ, ⵀⴰ-ⵜⵏ ⴳⴳⵓⴷⵉⵏ ⴰⵀⴰ ⵎⵣⴰⵔⴰⵢⵏ.
ⴳ ⴱⴰⵔⵙⴰⵍⵓⵏⴰ, ⵉⵡⵀⵏ ⴰⴷ ⵏⴻⵏⵏⵉⵢ ⴽⵉⴳⴰⵏ ⵏ ⵡⴰⵏⴰⵡⵏ ⵏ ⵜⵓⵔⴼⵉⵏ ⴷ ⵓⵎⵛⵜⴳ : ⵉⵟⴰⴽⵙⵉⵢⵏ, ⵉⴷ ⵟⵟⵓⴱⵉⵙ, ⵉⴱⴰⵛⴽⵍⵉⴹⵏ, ⵉⵎⵓⵜⵓⵜⵏ, ⵉⵎⵉⵜⵔⵓⵜⵏ, ⵉⴷ ⵜⵔⴰⵏ ⴷ ⵉⵜⵔⴰⵎⵡⴰⵢⵏ.
ⵙⴳⴳⴷⵏ ⵓⵢⴰ ⵏ ⵡⴰⵎⵎⴰⴽⵏ ⵏ ⵓⵎⵓⴷⴷⵓ ⴷ ⵡⴰⵙⴰⵢ, ⵓⵙⴰⵏ-ⴷ ⵉ ⵜⴰⵙⵙⴰⵄⵜ-ⴰ ⵏ ⵜⵎⴰⵜⵔⴰⵔⵜ ⴷ ⵜⴰⵣⵣⵍⴰ ⵉⵅⴰⵜⵔⵏ.
ⵎⴰⵛⴰ ⴰⴷ ⵓⵔ ⵏⵜⴻⵜⵜⵓ ⵉⵙ ⴷ ⴽⵉⴳⴰⵏ ⴷⵉⴳⵙⵏ ⴷⴰ ⵜⵜⴳⴳⴰⵏ ⴰⴳⴳⵓ, ⴰⴷⵉⴷⴰ ⴷ ⵓⴳⴹⵔⵓⵔ ⴷ ⵜⵎⵔⴽⵉⵜ ⵉⵙⵙⵎⵔⴰⴹⵏ ⵎⴷⴷⵏ ⴷ ⵜⵡⵏⵏⴰⴹⵜ.
ⵖⵉⴼ ⵓⵢⴰ ⴰ ⵙ ⴷⴰ ⵜⵜⵓⵙⵙⵅⴷⴰⵎⵏ ⴽⵉⴳⴰⵏ ⵏ ⵡⴰⵎⵎⴰⴽⵏ ⵏ ⵡⴰⵙⴰⵢ ⵉⴼⵙⵜⴰⵏ ⴷ ⵉⵣⴷⴷⵉⴳⵏ ⴰⵎ ⵓⴱⴰⵛⴽⵍⵉⴹ, ⵜⵔⴰⵏ, ⴰⵎⵉⵜⵔⵓ, ⴰⵜⵔⴰⵎⵡⴰⵢ, ⵟⵟⵓⵎⵓⴱⵉⵍ ⵉⵅⴷⴷⵎⵏ ⵙ ⵜⵜⵔⵉⵙⵉⵏⵜⵉ.
ⵉⵙⵇⵙⵉⵜⵏ ⵏ ⵓⴼⵀⴰⵎ 1.
ⵎⴰⵜⵜⴰ ⵡⴰⵎⵎⴰⴽⵏ ⵏ ⵓⵎⵓⴷⴷⵓ ⴷⴰ ⵙⵙⵅⴷⴰⵎⴰⵏ ⵎⴷⴷⵏ ⵣⵉⴽ ?
ⵉⵏⵉ-ⴷ ⵢⴰⵏ ⵡⴰⵎⵎⴰⴽ ⵏ ⵓⵎⵓⴷⴷⵓ ⵏ ⵡⴰⴽⴰⵍ, ⵢⴰⵏ ⵏ ⵡⴰⵎⴰⵏ ⴷ ⵢⴰⵏ ⵏ ⵢⵉⴳⵏⵏⴰ 
ⵎⴰⵢⴷ ⴷⴰ ⵜⵜⴳⴳⴰⵏ ⵎⴷⴷⵏ ⵙ ⵡⴰⵎⵎⴰⴽⵏ ⵏ ⵡⴰⵙⴰⵢ ?
ⵉⵏⵉ-ⴷ ⴽⵔⴰⴹ ⵏ ⵡⴰⵎⵎⴰⴽⵏ ⵏ ⵡⴰⵙⴰⵢ ⵉⴼⵙⵜⴰⵏ ⴷ ⵉⵣⴷⴷⵉⴳⵏ
ⵎⴰ ⵉⵙⵎ ⵏ ⵓⵙⴰⴳⴳⵯⵣ ⵏ ⴱⴰⵔⵙⴰⵍⵓⵏⴰ ?
ⴰⴷ ⴷⴷⵓⵖ ⵙ ⵜⵎⴰⵣⵉⵔⵜ ⴰⵣⴽⴽⴰ.
ⵔⴰⴷ ⴷⴷⵓⵖ ⵙ ⵜⵎⴰⵣⵉⵔⵜ ⵉⵎⴰⵍ.
ⵇⴰⴷ ⴷⴷⵓⵖ ⵙ ⵜⵎⴰⵣⵉⵔⵜ ⵉⵎⴰⵍ ⵉⴳ ⵜ-ⵉⵏⵏⴰ ⵔⴱⴱⵉ.
ⵔⵉⵖ ⴰⴷ ⴷⴷⵓⵖ ⵙ ⵜⵎⴰⵣⵉⵔⵜ ⵉⵎⴰⵍⴰⵙⵙ ⴷ-ⵉⴷⴷⴰⵏ.
ⵓⵔ ⵏⵏⵉⵖ ⴰⴷ ⴷⴷⵓⵖ ⵙ ⵜⵎⴰⵣⵉⵔⵜ ⴰⵢⵓⵔ ⴷ-ⵉⴷⴷⴰⵏ.
ⵖⴰⵍⵖ ⵉⵙ ⵇⴰⴷ ⴷⴷⵓⵖ ⵙ ⵜⵎⴰⵣⵉⵔⵜ ⵣⵉⴽ.
ⵉⵙ ⵜⴱⴱⵉ ⵜⵎⵉⴽⵍⵜ ⴰⴱⵔⵉⴷ ?
ⵉⵙ ⵉⵜⵜⵔ ⵓⵥⵔⵡⴰⵍ ⵍⴼⵉⵣⴰ ?
ⵉⵙ ⵜⴷⴷⵉⴷ ⵙ ⵜⵓⵔⵜⵓⵣⴰ ?
ⵉⵙ ⵜⵙⵖⴰ ⵅⴰⵍⵜⵉ ⵉⵟⵟⵓ ⵜⴰⵔⵣⵣⵉⴼⵜ ⵉ ⴰⵢⵜ ⵄⵎⵎⵉ ?
ⵉⵙ ⴷ-ⵜⵉⵡⵉ ⵜⵥⵔⵡⴰⵍⵜ ⴰⵔⴳⴰⵏ ?
ⵉⵙ ⵜⴱⴱⵉⵎ ⵜⴰⵏⴼⵓⵍⵉⵏ ⵏ ⵜⴰⵢⵍⴰⵍⵜ ?
ⵉⵙ ⵜⵏⵉ ⵉⵟⵟⵓ ⵜⴰⴼⴰⵔⴳⵓⵜ ⵏ ⵉⵛⵛⵓ ?
ⵉⵙ ⵜⵍⵍⴰⵎⵜ ⴳ ⵜⵣⵏⵉⵜ ?
ⵉⵙ ⴳⵍⵉⵏ ⵉⵎⵏⴷⴰⵀⵏ ⵟⵟⵓⵎⵓⴱⵉⵍⵉⵏ ⴰⵔ ⴰⵙⴰⴳⴳⵯⵣ ?
ⵉⵙ ⵉⴱⴷⴷⴰ ⵟⵟⵓⴱⵉⵙ ⴳ ⵜⵖⵙⵔⴰ ⵏ ⵓⵍⵏⵉⴼ ?
ⵉⵙ ⵜⵓⵢⵍⵍ ⵜⴰⵢⵍⴰⵍⵜ ⵏ ⵎⵔⵔⴰⴽⵛ ?
ⵉⵙ ⵜⵎⵎⵓⴷⴷⴰⵎ ⵙ ⵓⵖⵔⵔⴰⴱⵓ ⴰⵔ ⵎⴰⵢⵓⵔⴽⴰ ?
ⵉⵙ ⵏⵏ-ⵜⴳⵓⵍⴰ ⵜⴰⵏⴰⵡⵜ ⴰⵙⵔⵔⵓⵙ ⵏ ⴽⴰⵍⵉⵢⴰ ?
ⵉⵙ ⵜⴳⴳⵣⴷ ⴳ ⵜⴷⴽⴽⵯⴰⵏⵜ ⵏ ⵜⵔⴰⵏ ⵏ ⵙⴰⵔⴷⴰⵏⵢⵓⵍⴰ ?
ⵜⵉⵣⵍⵉⵜ: ⵉⵖⵣⵣⵉⴼ ⵓⴱⵔⵉⴷ, ⵜⵇⵇⵏ ⵜⴰⴳⵓⵜ
ⵉⵏⵜⵍ ⵓⵖⴰⵔⴰⵙ, ⵜⵇⵇⵏ ⵜⴰⴳⵓⵜ.
ⵉⵏⵜⵍ ⵓⵖⴰⵔⴰⵙ, ⵜⵇⵇⵏ ⵜⴰⴳⵓⵜ.
ⵉⵖⵣⵣⵉⴼ ⵓⴱⵔⵉⴷ, ⴷⴰ ⵢⵉ-ⵜⵙⵉⴳⵏⵉⵡ ⴷⴷⵓⵏⵉⵜ ⴰⴽⴽⵯ ⵎⴰⵏⵉ.
ⵉⵖⵣⵣⵉⴼ ⵓⴱⵔⵉⴷ, ⵉⵖⵣⵣⵉⴼ, ⴷⴰ ⵢⵉ-ⵜⵙⵉⴳⵏⵉⵡ ⴷⴷⵓⵏⵉⵜ ⴰⴽⴽⵯ ⵎⴰⵏⵉ.
ⵎⵇⵇⴰⵔ ⵉ-ⵢⴰⵖ ⵍⴰⵥ, ⵎⵇⵇⴰⵔ ⵉ-ⵢⴰⵖ ⴼⴰⴷ, ⵓⵔ ⵉ-ⵜⵅⴰⵜⵉⵔ ⵜⴰⵙⴰ, ⵓⵔ ⴳⴳⵯⵉⴷⵖ ⵉ ⵓⴱⵔⵉⴷ-ⴷⴷⵖ.
ⵎⵇⵇⴰⵔ ⵉⵖⵣⵣⵉⴼ, ⵉⵏⵜⵍ ⵓⴱⵔⵉⴷ ⵙ ⵓⵎⴷⵍⵓ.
ⵓⵔ ⴷⴰ ⵜⵜⴰⵏⵏⴰⵢⵖ.
ⵉⵥⵔⵉ-ⵏⵓ ⵉⴳⴰ-ⵜ ⵡⴰⵔⵔⵓ.
ⵎⵓⵏ ⵉⴷⵉ, ⵎⵓⵏ ⵉⴷⵉ.
ⵎⵓⵏ ⵉⴷⵉ, ⵡⴰⵔⵔⵓ !
ⵡⴰⵔⵔⵓ, ⵎⵓⵏ ⵉⴷⵉ !
ⴰⴷ ⵢⵉ-ⵉⵙⵉⴽⴽ ⵡⴰⵔⵔⵓ ⴳⵔ ⵉⴱⵔⴷⴰⵏ !
ⵉⵖⵣⵣⵉⴼ ⵓⴱⵔⵉⴷ, ⵜⵇⵇⵏ ⵜⴰⴳⵓⵜ.
ⵉⵖⵣⵣⵉⴼ ⵓⴱⵔⵉⴷ, ⵜⵇⵇⵏ ⵜⴰⴳⵓⵜ.
ⵡⵉⵏⵙⵜⵓⵏ ⵔⵓⴷⵏⴻⵢ ⵜⴰⵙⵓⵖⵍⵜ ⵙ ⵜⵎⴰⵣⵉⵖⵜ: ⵙⴰⵄⵉⴷⴰ ⵏ ⴰⵢⵜ ⵍⵃⵓ ⴷ ⴽⴰⵔⵍⴰⵙ ⵎⵓⵔⵙⵢⴰ
ⵜⴰⵎⵙⵙⵉⵔⴷⵜ ⵜⵉⵙ ⵡⴰⴳⵏⴰⵔ ⴷ ⴽⵔⴰⴹⵜ ⵜⵉⵙ ⵡⴰⴳⵏⴰⵔ ⴷ ⴽⴽⵓⵥⵜ ⴳ ⵜⵓⵔⵜⵓⵣⴰ
ⴳⵓⵍⴰⵏ-ⴷ ⵉⴽⵏⵉⵡⵏ ⵜⵓⵔⵜⵓⵣⴰ.ⵄⵎⵎⵉⵙ ⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ⵉⵙⵎ-ⵏⵏⵙ ⵢⵉⴷⵉⵔ.
ⵉⵍⵍⵉⵙ, ⵏⵜⵜⴰⵜ ⵜⵉⵜⵔⵉⵜ.
ⵓⵙⵙⴰⵏ-ⴰⴷ ⴰⵔ ⵜⵜⴳⴳⵏ ⵜⵉⴼⵉⵛⵟⵉⵡⵉⵏ ⵜⵉⵅⴰⵜⴰⵔⵉⵏ ⵏ ⵔⵓⴽⵉⵜⴰⵙ.
ⵢⵉⴷⵉⵔ: ⴰⵙⵙ-ⴰ ⴰⴷ ⵏⴷⴷⵓ ⵙ ⵜⴼⵉⵛⵟⵉⵡⵉⵏ ⵏⵏⴰ ⵉⵍⵍⴰⵏ ⴳ ⵔⵓⴽⵉⵜⴰⵙ.
ⵜⵉⵜⵔⵉⵜ: ⴰⴷ ⵏⵎⵓⵏ ⴷ ⵉⵙⵎⵓⵏⵏ-ⵉⵏⵓ ⴰⵍⴱⴰ ⴷ ⵏⵉⵍ ⵏⵏⴰ ⴷⵉⴳⵙ ⵉⵣⴷⵖⵏ .
ⵢⵉⴷⵉⵔ: ⵉⵙ ⴰⵙⵏ-ⵜⵄⵍⵎⵜ ?
ⵜⵉⵜⵔⵉⵜ: ⵉⵀ, ⵀⴰ-ⵜⵏ ⴷⴷⴰⵏ-ⴷ ⵡⵉⵏⵏ ⵏⵏⴰ ⵉⵍⵙⴰⵏ ⴰⵣⴳⵣⴰⵡ.
ⵜⴰⵥⵔⵡⴰⵍⵜ: ⴰⵀ, ⵡⵉⵍⵍⵉ ⴷ-ⵏⵎⵍⴰⵍⴰ ⴰⵙⵙⵏⵏⴰⴹ ⴳ ⵙⵙⵉⵏⵉⵎⴰ !
ⴰⵥⵔⵡⴰⵍ: ⵉⵃⵍⴰ, ⴰⴷ ⴰⵖ-ⴰⵍⵙⵏ ⵉⵎⵉⴽⴽ ⵅⴼ ⵜⴼⵉⵛⵟⵉⵡⵉⵏ-ⵏⵏⵙⵏ.
ⵜⵉⵜⵔⵉⵜ: ⵜⵏⵏⴰ-ⵢⴰⵡⵏ ⴰⵍⴱⴰ ⵉⵙ ⴰⵡⵏ-ⵜⵄⵊⴱ ⵜⵓⵔⵜⵓⵣⴰ.
ⴰⵥⵔⵡⴰⵍ: ⵜⵃⵍⴰ ⴽⵉⴳⴰⵏ.
ⵙⵙⵓⵙⵎⵏ ⵉⵎⵓⵖⵍⵉⵢⵏ-ⵏⵏⵙ, ⴷⵉⴳⵙ ⴰⵡⴷ ⴽⵉⴳⴰⵏ ⵏ ⵜⵖⴰⵡⵙⵉⵡⵉⵏ ⵏⵏⴰ ⵓⵔ ⵖⵓⵔⵏⵖ ⵉⵍⵍⵉⵏ ⴳ ⵜⵎⴰⵣⵉⵔⵜ.
ⵜⵉⵜⵔⵉⵜ: ⵉⵏⵏⴰ-ⵢⴰⵡⵏ ⵏⵉⵍ ⴰⵎⵎ ⵎⴰⵜⵜⴰ ⵜⵖⴰⵡⵙⵉⵡⵉⵏ ?
ⴰⵥⵔⵡⴰⵍ: ⵡⵉⵏⵏⴰ ⵢⴰⵖ ⴽⴰ ⵍⵍⴰⵏ ⵉⵙⴱⵉⵟⴰⵔⵏ ⵙ ⵜⵜⴷⴷⵓⵏ ⴰⵢⵏⵏⴰ ⵜⵔⴰ ⵜⴳⵜ ⵜⵎⴰⴹⴰⵏⵜ-ⵏⵏⵙⵏ.
ⵜⵍⵍⴰ ⵜⴱⵉⴱⵍⵢⵓⵜⵉⴽⵜ ⴳ ⵍⵍⴰⵏ ⵉⴷⵍⵉⵙⵏ ⵉⴳⴳⵓⴷⵉⵏ ⵉ ⵡⵉⵏⵏⴰ ⵉⵔⴰⵏ ⴰⴷ ⵉⵖⵔ.
ⵜⴰⵥⵔⵡⴰⵍⵜ: ⵜⵉⵄⵓⵔⵔⵎⴰ ⵏ ⵜⵓⵔⵜⵓⵣⴰ ⵖⵓⵔⵙ ⵎⴰ ⴳ ⵜⵣⵣⵔⵓⵢ ⵜⴰⵔⴰⵎⵙⵓⵜ : ⵍⵍⴰⵏ ⵉⴱⴰⵔⴰⵣⵏ ⵏ ⵜⴽⵓⵔⵜ, ⵉⵜⵢⴰⵜⵔⵏ, ⵜⵉⵏⵎⴰⵍ ⵏ ⵓⵥⴰⵡⴰⵏ ⴷ ⵉⵙⴰⵔⴰⴳⵏ ⵉⴼⵊⵊⴻⵊⵏ.
ⴰⵥⵔⵡⴰⵍ: ⵜⵍⵍⴰ ⵖⵓⵔⵓⵏ ⴰⵡⴷ ⵢⴰⵜ ⵜⵖⴰⵡⵙⴰ ⵉⵀⵢⵢⴰⵏ : ⵉⴷⵔⵓⵙ ⴷⴰ ⵓⵙⵏⵓⵃⵢⵓ ⴷ ⵢⵉⵜⵎ ⵏ ⵜⵉⵣⵣⵓⵎⵍⴰ.
ⵜⴰⵥⵔⵡⴰⵍⵜ: ⵉⵡⴰ, ⵉⵏⵉ-ⵢⴰⵙⵏ ⴰⴷ ⴰⵖ-ⴰⵍⵙⵏ ⵉⵎⵉⴽⴽ ⵅⴼ ⵜⴼⵉⵛⵟⵉⵡⵉⵏ ⵏ ⵔⵓⴽⵉⵜⴰⵙ.
ⵜⵉⵜⵔⵉⵜ: ⵏⵏⴰⵏ-ⴰⵡⵏ ⵜⴼⵓⴳⵍⵉⵡⵉⵏ-ⴰⴷ ⵜⵉⵅⴰⵜⴰⵔⵉⵏ ⵏ ⵔⵓⴽⵉⵜⴰⵙ ⴷⴰ ⵜⵜⵉⵍⵉⵏⵜ ⴽⵓ ⵉⵎⴰⵍⴰⵙⵙ ⴰⵎⵣⵡⴰⵔⵓ ⵏ ⵢⵓⵍⵢⵓⵣ.
ⴰⵔ ⴷⵉⴳⵙ ⵜⵜⴳⴳⵏ ⴰⵥⴰⵡⴰⵏ, ⴰⵙⵔⵔⴰⴱⵓ ⵏ ⵉⴱⴰⵛⵛⵉⵅⵏ, ⴰⴷⵍⴰⵙ ⵏ ⵜⴽⵔⵔⵓⵙⵉⵏ ⵏ ⵉⵙⵔⴷⴰⵏ ⴷ ⵡⵓⵜⵛⵉⵜⵏ.
ⴷⴰ ⵙⴱⴷⴷⴰⵏ ⵉⴳⴷⵎⴰⵏ ⵙ ⵎⴷⴷⵏ, ⴷⴰ ⵢⴰⵙⵏ-ⵜⵜⵉⵏⵉⵏ ⴽⴰⵙⵜⵉⵢⵙ.
ⴰⵔ ⵜⵜⴰⴽⴽⴰⵏ ⵜⵉⴳⴰⵟⵓⵜⵉⵏ ⵉⴳⴰⵏ ⴰⵎⵎ ⵜⵣⴳⵎⵎⵓⵜⵉⵏ, ⴷⴰ ⵢⴰⵙⵏⵜ- ⵇⵇⴰⵔⵏ ⵒⴰⵏⵓⵍⵉ.
ⴷⴰ ⵜⵏⵜ-ⵙⵙⴽⴰⵔⵏ ⵙ ⵓⵣⴰⵜⵉⵎ ⵏ ⵓⵣⵎⵎⵓⵔ, ⴰⵙⴽⴽⵯⴰⵔ, ⵡⴰⵡⵎⵙⴰ ⴷ ⵓⴳⴳⵯⵔⵏ.
ⵎⴰⵜⵜⴰ ⵜⵎⵣⴷⴰⵖⵜ ⵏ ⵜⵓⵔⵜⵓⵣⴰ ⵏⵏⴰ ⴳ ⵍⵍⴰⵏⵜ ⵜⴼⵉⵛⵟⵉⵡⵉⵏ ⵜⵉⵅⴰⵜⴰⵔⵉⵏ ⵓⵙⵙⴰⵏ-ⴰⴷ ?
ⵎⴰ ⵉⵙⵎ-ⵏⵏⵙⵏ ⵉⵎⴷⴷⵓⴽⴽⴰⵍ ⵏ ⵜⵉⵜⵔⵉⵜ ⵏⵏⴰ ⴷ-ⵎⵍⴰⵍⴰⵏ ⵉⴽⵏⵉⵡⵏ ⴰⵙⵙⵏⵏⴰⴹ ⴳ ⵙⵙⵉⵏⵉⵎⴰ ?
ⵎⴰ ⵅⴼ ⴰⵍⵍⵉⴳ ⵜⵄⵊⴱ ⵜⵓⵔⵜⵓⵣⴰ ⵉ ⵉⴽⵏⵉⵡⵏ ?
ⵎⴰⵏⵉ ⴳ ⴷⴰ ⵜⵣⵣⵔⵓⵢ ⵜⵄⵓⵔⵔⵎⴰ ⵏ ⵜⵓⵔⵜⵓⵣⴰ ⵜⴰⵔⴰⵎⵙⵓⵜ-ⵏⵏⵙ ?
ⵀⴰ-ⵜ ⵓⵔ ⵡⴰⵍⴰ ⵎⵎⵄⵔⴰⵇⵏⵜ ⵜⵎⵉⵣⴰⵔ ⵜⵉⴽⴰⵜⴰⵍⴰⵏⵉⵏ ⴷ ⵜⵎⴰⵣⵖⴰ.
ⵓⵔ ⵉⴽⴽⵉ ⴳⴰⵔⴰⵙⵏⵜ ⵖⴰⵙ ⵉⵍⵍ ⴰⵛⵎⵍⴰⵍ ⵏⵖ ⵎⵉⴷⵉⵜⵉⵔⴰⵏⵉ.
ⵙⴳ ⵡⴰⵀⵍⵉ ⴷⴰ ⵏⵏ-ⵜⵜⴷⴷⵓⵏ ⴰⵔ ⴷ-ⵜⵜⴷⴷⵓⵏ ⵉⴱⵃⵔⵉⵢⵏ, ⵢⵉⵍⵉ ⵓⵎⵢⴰⴳⴳⴰⵔ ⴳⵔ ⵎⴷⴷⵏ ⵏ ⵓⴳⵎⵎⴰⴹ-ⴰⴷ ⴷ ⵡⵉⵏ ⵓⴳⵎⵎⴰⴹ-ⵉⵏⵏ.
ⵉⵍⴰⵇ ⴰⴷ ⵏⵉⵙⵉⵏ ⵉⵙ ⴽⴽⴰⵏ ⵉⵎⵣⴷⴰⵖ ⵉⵇⴷⵉⵎⵏ ⵏ ⵉⵍⵛ ⵣⴷⵖⵏ ⴳ ⵜⵎⴷⵉⵏⵜ ⵏ ⴷⵣⴰⵢⵔ (Icosium) ⴷⴰⵜ ⵓⵣⵎⵣ ⵏ ⵉⵔⵓⵎⵉⵢⵏ.
ⴳ ⵜⴰⵙⵓⵜⵉⵏ ⵜⴰⵎⵜ ⴷ ⵜⵥⴰⵜ ⴷⴰ ⴷ-ⵜⵜⴳⵓⵍⵓⵏ ⵉⵎⵉⵏⴳ ⵏ ⵍⴰⵏⴷⴰⵍⵓⵙ (ⵜⴰⵎⴰⵣⵉⵔⵜ ⵜⴰⵠⴰⵍⵉⵏⵙⵢⴰⵏⵜ, ⴽⴰⵜⴰⵍⵓⵏⵢⴰ ⵏ ⵉⴼⴼⵓⵙ ⴷ ⴱⴰⵍⵢⴰⵔⵙ) ⴽⵉⴳⴰⵏ ⵏ ⵜⵇⴱⵉⵍⵉⵏ, ⵉⴷⵔⵎⴰⵏ, ⵉⴼⴰⵙⵙⵏ ⴷ ⵉⵖⵙⴰⵏ ⵙⴳ ⵜⵎⴰⵣⵖⴰ ⵏ ⵉⵎⵉⵏⴳ : ⴰⵢⵜ ⴼⴰⵜⵏ, ⵉⵎⴷⵖⴰⵔⵏ, ⵉⵎⵉⴷⵉⵡⵏ, ⵉⵎⵍⵣⵓⵣⵏ, ⵉⵎⴽⵏⴰⵙⵏ, ⵉⴷ ⵡⴰⵔ ⴱⴱⴰ, ⵉⵀⵡⵡⴰⵔⵏ, ⵉⵏⴼⵣⴰⵡⵏ, ⵉⵍⴳⴳⵯⴰⵜⵏ ⴷ ⵉⵎⵣⴰⵜⵏ ⵙⴳ ⴱⵉⵣⴰⴽⵉⵏⴰ, ⵜⵔⵉⵒⵓⵍⵉⵜⴰⵏⵢⴰ ⴷ ⴽⵉⵔⵉⵏⴰⵢⴽⴰ, ⴰⵡⴷ ⵉⵖⵎⴰⵔⵏ ⴷ ⵉⵎⵙⵎⵓⴷⵏ ⵙⴳ ⵎⴰⵡⵔⵉⵜⴰⵏⵢⴰ ⵜⵉⵏⴳⵉⵜⴰⵏⴰ.
ⵏⴳⵔ ⵜⴰⵙⵓⵜⵉⵏ ⵢⴰⵏ ⴷ ⵎⵔⴰⵡⵜ ⴷ ⴽⵔⴰⴹ ⴷ ⵎⵔⴰⵡⵜ ⴷⴰ ⴷ-ⵜⵜⴰⵡⴹⵏ ⵉⵎⴰⵣⵉⵖⵏ ⵏ ⵓⵜⵔⴰⵎ : ⵉⵎⵔⴰⴱⴹⵏ ⴳⴰⵏ ⵉⵥⵏⴰⴳⵏ ⵙⴳ ⵡⴰⵙⵉⴼ ⵏ ⴷⵔⴰ ⴷ ⵚⵚⵃⵔⴰ ⵏ ⵉⵣⵣⵍⵎⴹ ; ⵉⵎⵓⵃⵃⴷⵏ ⴳⴰⵏ ⵉⵎⵙⵎⵓⴷⵏ ⵙⴳ ⵡⴰⵟⵍⴰⵙ.
ⴳⴳⵓⴷⵉⵏ ⴰⵡⴷ ⵉⵣⵏⴰⵜⵏ ⴳ ⵉⵎⵉⵏⴳ ⵏ ⵍⴰⵏⴷⴰⵍⵓⵙ.
ⵙⵙⴰⵡⴹⵏ-ⴷ ⵉⵎⴰⵣⵉⵖⵏ ⴽⵉⴳⴰⵏ ⵏ ⵜⴻⵜⵉⴽⵏⵉⵢⵉⵏ ⵏ ⵜⴼⵍⵍⴰⵃⵜ ⴷ ⵜⵊⵏⵢⵓⵔⵜ ⵜⴰⵀⵉⴷⵔⴰⵡⵍⵉⵜ ⵙ ⴷⴰ.
ⵎⴰ ⵉⵙⵎ ⵏ ⵢⵉⵍⵍ ⵏⴳⵔ ⵜⵎⴰⵣⵖⴰ ⴷ ⵜⵎⵉⵣⴰⵔ ⵜⵉⴽⴰⵜⴰⵍⴰⵏⵉⵏ ?
ⵎⴰⵢⴷ ⵉⵙⵙⴰⵡⴹⵏ ⵜⴰⵎⵙⵉⵃⵉⵜ ⵙ ⴱⴰⵙⵔⴰⵙⵍⵓⵏⴰ ⴷ ⵊⵉⵔⵓⵏⴰ ⴳ ⵓⵣⵎⵣ ⵏ ⵉⵔⵓⵎⵉⵢⵏ ?
ⵎⴰⵏⵉ ⵙⴳ ⴷ-ⴷⴷⴰⵏ ⵉⵎⴰⵣⵉⵖⵏ ⵏ ⵉⵎⵉⵏⴳ ⵏ ⵍⴰⵏⴷⴰⵍⵓⵙ ⴳ ⵜⴰⵙⵓⵜⵉⵏ ⵜⴰⵎⵜ ⴷ ⵜⵥⴰⵜ ?
ⵎⴰⵏⵜⵓⵔ ⴷ-ⴷⴷⴰⵏ ⵙ ⵍⴰⵏⴷⴰⵍⵓⵙ ⵉⵎⵔⴰⴱⴹⵏ ⴷ ⵉⵎⵓⵃⵃⴷⵏ ?
ⵎⴰⵏⵉ ⵙⴳ ⴷ-ⴷⴷⴰⵏ ?
ⵎⴰⵜⵜ ⵜⴻⵜⵉⴽⵏⵉⵢⵉⵏ ⴷ-ⵙⵙⴰⵡⴹⵏ ⵉⵎⴰⵣⵉⵖⵏ ⵙ ⵍⴰⵏⴷⴰⵍⵓⵙ ?
ⵉⵏⵉ ⴽⵔⴰⴹ ⵏ ⵡⴰⵡⴰⵢⵏ ⵏⵏⴰ ⴷ-ⵙⵙⴰⵡⴹⵏ ⵉⵎⴰⵣⵉⵖⵏ ⵙ ⵉⵎⵉⵏⴳ ⵏ ⵍⴰⵏⴷⴰⵍⵓⵙ ?
ⵉⵏⵉ ⴽⴽⵓⵥ ⵉⵡⴰⵍⵉⵡⵏ ⵏ ⵜⵎⴰⵣⵉⵖⵜ ⴳ ⵜⴽⴰⵜⴰⵍⴰⵏⵜ ?
ⵉⵏⵉ ⵎⵔⴰⵡ ⵉⵜⵓⵒⵓⵏⵉⵎⵏ ⵉⵎⴰⵣⵉⵖⵏ ⴳ ⵜⵎⵉⵣⴰⵔ ⵜⵉⴽⴰⵜⴰⵍⴰⵏⵉⵏ ?
ⵎⵛⵜⴰ ⵏ ⵎⴷⴷⵏ ⴰⵢⴷ ⴷⴰ ⵉⵙⴰⵡⴰⵍⵏ ⵜⴰⵎⴰⵣⵉⵖⵜ ⴳ ⴽⴰⵜⴰⵍⵓⵏⵢⴰ ⵓⵙⵙⴰⵏ-ⴰⴷ ?
ⵎⴰ ⵙ ⵜⵜⴼⴼⵉⵏ ⵡⴰⵎⴰⵏ ⵏ ⵜⴰⵍⴰⵜ ?
ⵎⴰⵢⴷ ⵜⵜⴳⴳⴰⵏ ⵉⵔⵓⴳⴳⴰ ⵉⴳ ⵓⵍⵉⵏ ⵙ ⵉⴳⵏⵏⴰ ?
ⵜⴰⵎⵙⵙⵉⵔⴷⵜ ⵜⵉⵙ ⵙⵏⴰⵜ ⵉⴱⴷⴰ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ⵜⴰⵖⵓⵔⵉ
ⴰⵎⵙⴰⵡⴰⵍ [símbol d’àudio 2.2]
ⴰⵥⵔⵡⴰⵍ ⴷ ⵜⵥⵔⵡⴰⵍⵜ ⴳⴰⵏ ⵉⴽⵏⵉⵡⵏ.
ⴷⴷⴰⵏ-ⴷ ⵙ ⵜⵉⵏⵖⵉⵔ ⵖⵔ ⵅⴰⵍⵜⵉ-ⵏⵏⵙⵏ ⵉⵟⵟⵓ.
ⴰⵙⵙ-ⴰ ⴱⴷⴰⵏ ⵜⴰⵖⵓⵔⵉ ⴳ ⵓⵙⵉⵏⴰⵏ ⵏ ⵓⵙⵎⴷⵉ.
ⵓⴼⴰⵏ ⵢⴰⵏ ⵓⵔⴱⴰ ⴳ ⵓⵙⴰⵔⴰⴳ, ⵉⵙⵎ-ⵏⵏⵙ ⵃⵎⵎⵉ.
ⴰⵥⵔⵡⴰⵍ : ⴰⵣⵓⵍ !
ⵏⴽⴽ ⴳⵉⵖ ⴰⵥⵔⵡⴰⵍ.
ⵎⴰ ⵉⵙⵎ-ⵏⵏⴽ ?
ⵃⵎⵎⵉ : ⴰⵣⵓⵍ !
ⵉⵙⵎ-ⵉⵏⵓ ⵃⵎⵎⵉ.
ⵎⴰⵢ ⵜⵄⵏⵉⴷ, ⴰⵢ ⴰⵥⵔⵡⴰⵍ ?
ⴰⵥⵔⵡⴰⵍ : ⵍⴰⴱⴰⵙ !
ⵜⴰⴷ ⵓⵍⵜⵎⴰ.
ⵏⴽⴽⵯⵏⵉ ⵏⴳⴰ ⵉⴽⵏⵉⵡⵏ.
ⵃⵎⵎⵉ : ⵎⴰ ⵉⵙⵎ-ⵏⵏⵙ ?
ⴰⵥⵔⵡⴰⵍ : ⵉⵙⵎ-ⵏⵏⵙ ⵜⴰⵥⵔⵡⴰⵍⵜ.
ⵃⵎⵎⵉ : ⴼⵔⵃⵖ ⵙ ⵜⵓⵙⵙⵏⴰ-ⵏⵏⵓⵏ !
ⵜⴰⵥⵔⵡⴰⵍⵜ : ⴰⵡⴷ ⵏⴽⴽⵯⵏⵉ, ⴰ ⵃⵎⵎⵉ !
ⵃⵎⵎⵉ : ⵍⵍⴰⵏ ⵖⵓⵔⵉ ⴽⵔⴰⴹ ⴷ ⵎⵔⴰⵡ ⵏ ⵓⵙⴳⴳⵯⴰⵙ.
ⴷⴰ ⵇⵇⴰⵔⵖ ⴳ ⵜⵉⵙ ⵙⴰⵜ.
ⵎⵛⵜⴰ ⵏ ⵓⵙⴳⴳⵯⴰⵙ ⴰⵢⴷ ⵖⵓⵔⵓⵏ ⵉⵍⵍⴰⵏ ?
ⵜⴰⵥⵔⵡⴰⵍⵜ : ⵍⵍⴰⵏ ⵖⵓⵔⵏⵖ ⵙⵉⵏ ⴷ ⵎⵔⴰⵡ ⵏ ⵓⵙⴳⴳⵯⴰⵙ.
ⴷⴰ ⵏⵇⵇⴰⵔ ⴳ ⵜⵉⵙ ⵙⴹⵉⵙⵜ.
ⵃⵎⵎⵉ : ⵏⴽⴽ ⴳⵉⵖ ⵙⴳ ⵜⵉⵏⵖⵉⵔ.
ⵉⵎⴰ ⴽⵯⵏⵏⵉ ?
ⵎⴰⵏ ⵉⴳⴰⵏ ⵜⴰⵎⴰⵣⵉⵔⵜ ?
ⴰⵥⵔⵡⴰⵍ : ⵏⴽⴽⵯⵏⵉ ⵏⴳⴰ ⵙⴳ ⵢⴰⵏ ⵉⵖⵔⵎ ⴰⵎⵥⵥⴰⵏ, ⵉⵙⵎ-ⵏⵏⵙ ⴰⵎⴳⴰⵏ.
ⵃⵎⵎⵉ : ⵜⵍⴽⵎ ⵜⵉⵔⵎⵜ.
ⴰⵔ ⵜⵉⴽⴽⵍⵜ ⵢⴰⴹⵏ, ⴰⵢ ⴰⵥⵔⵡⴰⵍ ⴷ ⵜⵥⵔⵡⴰⵍⵜ !
ⴰⵥⵔⵡⴰⵍ : ⴰⴷ ⵏⵜⵜⵎⵥⵔⴰ ⵜⵉⴽⴽⵍⵜ ⵢⴰⴹⵏ, ⴰ ⵃⵎⵎⵉ !
ⵉⵏⵉ ⵉⴳ ⵉⵚⵃⴰ ⵏⵖ ⵉⵜⵜⵓⵣⴳⵍ
ⵓⴼⴰⵏ ⵢⵉⴽⵏⵉⵡⵏ ⵃⵎⵎⵉ ⴳ ⵜⴷⴰⵍⴰ.
ⵓⵍⵜⵎⴰⵙ ⵏ ⵓⵥⵔⵡⴰⵍ ⵉⵙⵎ-ⵏⵏⵙ ⵉⵟⵟⵓ.
ⵣⵓⵢⵜⵏ ⵓⵥⵔⵡⴰⵍ ⴷ ⵓⵍⵜⵎⴰⵙ.
ⵉⴳⴰ ⵓⵥⵔⵡⴰⵍ ⴷ ⵓⵍⵜⵎⴰⵙ ⵙⴳ ⵜⵉⵏⵖⵉⵔ.
ⵢⵓⴳⵔ ⵃⵎⵎⵉ ⴰⵥⵔⵡⴰⵍ.
ⵉⴽⵏⵉⵡⵏ ⵖⵔⴰⵏ ⵉ ⵃⵎⵎⵉ ⴰⴷ ⵉⵣⵣⵔⵉ ⵉⵖⴼ ⵏ ⵉⵎⴰⵍⴰⵙⵙ ⵖⵔ ⴰⵢⵜ ⵓⵅⴰⵎ-ⵏⵏⵙⵏ ⴳ ⵓⵎⴳⴰⵏ.
ⵓⵙⵙⴰⵏ- ⴰⴷ ⵜⵍⵍⴰ ⵜⵄⵛⵓⵔⵜ.
ⴰⵥⵔⵡⴰⵍ : ⵜⵉⴼⴰⵡⵉⵏ, ⴰ ⵃⵎⵎⵉ !
ⵃⵎⵎⵉ : ⵜⵉⴼⴰⵡⵉⵏ, ⴰⵢ ⴰⵥⵔⵡⴰⵍ !
ⵜⵉⴼⴰⵡⵉⵏ, ⴰ ⵜⴰⵥⵔⵡⴰⵍⵜ !
ⵜⴰⵥⵔⵡⴰⵍⵜ : ⵎⵔⵃⴱⴰ ⵥⴰⵔⴽ !
ⵃⵎⵎⵉ : ⵜⴰⵏⵎⵎⵉⵔⵜ-ⵏⵏⵓⵏ !
ⵜⵃⵍⴰ ⵜⴰⴷⴷⴰⵔⵜ-ⵏⵏⵓⵏ.
ⴰⵥⵔⵡⴰⵍ : ⵀⴰ-ⵏⵏ ⴰⵢⵜ ⵖⵓⵔⵏⵖ : ⵡⴰⴷ ⵉⴳⴰ ⴱⴱⴰ, ⵉⵙⵎ-ⵏⵏⵙ ⴱⴰⵙⵙⵓ.
ⵜⴰⴷ ⵜⴳⴰ ⵎⵎⴰ, ⵉⵙⵎ-ⵏⵏⵙ ⵍⵓⵀⵓ.
ⵜⴰⴷ ⵜⴳⴰ ⵓⵍⵜⵎⴰ ⵜⴰⵎⵏⵣⵓⵜ, ⵉⵙⵎ-ⵏⵏⵙ ⵉⵎⴰⵏ.
ⵡⴰⴷ ⵉⴳⴰ ⴳⵎⴰ ⴰⵎⴰⵥⵓⵥ, ⵉⵙⵎ-ⵏⵏⵙ ⵢⵓⴼⵜⵏ.
ⵃⵎⵎⵉ : ⵎⴰⵏⵉ ⴳ ⵉⵍⵍⴰ ⴱⴱⴰ ⵃⵍⵍⵓ ⴷ ⵎⵎⴰ ⵃⵍⵍⵓ-ⵏⵏⵓⵏ ?
ⵜⴰⵥⵔⵡⴰⵍⵜ : ⴱⴱⴰ ⵃⵍⵍⵓ ⵉⴷⴷⴰ ⵙ ⵉⴳⵔⴰⵏ, ⵉⵙⵎ-ⵏⵏⵙ ⴱⵍⴰⵍ.
ⵎⵎⴰ ⵃⵍⵍⵓ ⵜⴷⴷⴰ ⵙ ⴰⵔⵃⴱⵉ, ⵉⵙⵎ- ⵏⵏⵙ ⵀⵔⴰ.
ⵉⵙⵇⵙⵉⵜⵏ ⵏ ⵓⴼⵀⴰⵎ ⵏ ⵓⵎⵙⴰⵡⴰⵍ
ⵎⴰ ⵉⵙⵎ ⵏ ⴱⴱⴰ ⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ?
ⵎⴰ ⵉⵙⵎ ⵏ ⵓⵜⵍⵎⴰⵙ ⵜⴰⵎⵏⵣⵓⵜ ⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ?
ⵎⴰⵏⵉ ⵙ ⵉⴷⴷⴰ ⴱⴱⴰ ⵃⵍⵍⵓ ⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ?
ⵎⴰⵏⵉ ⵙ ⵜⴷⴷⴰ ⵎⵎⴰ ⵃⵍⵍⵓ ⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ?
ⵉⵏⵉ ⵉⴳ ⵉⵚⵃⴰ ⵏⵖ ⵉⵜⵜⵓⵣⴳⵍ
ⵉⴷⴷⴰ ⵃⵎⵎⵉ ⵙ ⵜⴰⴷⴷⴰⵔⵜ ⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ⵖⵔ ⵉⵎⵏⵙⵉ.
ⴰⵢⵜ ⵓⵅⴰⵎ ⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ⴳⴰⵏ ⵜⴰⵎ.
ⵉⵖⵔⵎ ⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ⵉⴳⴰ ⴰⵍⵏⵉⴼ.
ⴱⴱⴰ ⵃⵍⵍⵓ ⴷ ⵎⵎⴰ ⵃⵍⵍⵓ ⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ⵍⵍⴰⵏ ⴳ ⵜⴰⴷⴷⴰⵔⵜ.
ⵃⵎⵎⵉ : ⵜⵃⵍⴰ ⵜⴰⴷⴷⴰⵔⵜ-ⵏⵏⵓⵏ, ⵜⵅⴰⵜⵔ.
ⴰⵥⵔⵡⴰⵍ : ⵜⵅⴰⵜⵔ ⴰⵡⴷ ⵜⵡⵊⴰ-ⵏⵏⵖ.
ⵃⵎⵎⵉ : ⴷⵉⴳⵙ ⵉⵣⴷⴰⵔ ⴷ ⵓⴼⵍⵍⴰ.
ⵜⴰⵥⵔⵡⴰⵍⵜ : ⵉⵀ.
ⵉⴳ ⵜⴽⵛⵎⴷ, ⵅⴼ ⵓⵢⴼⴼⴰⵙ ⵉⵍⵍⴰ ⵓⵏⵡⴰⵍ; ⴷⴰ ⴷⵉⴳⵙ ⵜⵙⵙⵏⵡⴰ ⵎⵎⴰ ⵉⵎⴽⵍⵉ.
ⵜⵉⵍⵉ ⵥⴰⵔⵙ ⵜⵙⵔⴼⵜ; ⴳ ⵜⵙⵔⴼⵜ ⵏⵅⵣⵏ ⵉⵎⵏⴷⵉ ⴷ ⵡⵓⵜⵛⵉ.
ⴳ ⵉⵣⴷⴰⵔ ⵉⵍⵍⴰ ⴰⵡⴷ ⵓⵃⴰⵏⵓ ⵏ ⵓⵣⵟⵟⴰ; ⵜⵣⴹⴰ ⴷⵉⴳⵙ ⵎⵎⴰ ⵃⵍⵍⵓ ⵉⴽⴹⵉⴼ.
ⴰⵎⵎⴰⵙ ⵏ ⵜⵏⴷⴰⵢⵜ ⵉⵍⵍⴰ ⵓⵔⵃⴱⵉ ⵏ ⵓⵖⵊⴷⵉⵎ.
ⵜⵍⵍⴰ ⴷⵉⴳⵙ ⵜⵉⴹⵜ ⵏ ⵜⴰⴷⴷⴰⵔⵜ, ⵢⴰⵏ ⵓⴷⵖⴰⵔ ⴱⵍⴰ ⵜⴰⴷⵓⵍⵉ.
ⵃⵎⵎⵉ : ⵎⴰⵏⵉ ⴳ ⵉⵍⵍⴰ ⵓⵔⴷⴰⴱ ?
ⴰⵥⵔⵡⴰⵍ : ⵉⵍⵍⴰ ⴰⵡⴷ ⵉⵣⴷⴰⵔ, ⵅⴼ ⵓⵢⴼⴼⴰⵙ ⵏ ⵓⵔⵃⴱⵉ.
ⴳ ⵓⵔⴷⴰⴱ ⵉⵍⵍⴰ ⵓⵙⴰⵔⵉⴷ ⴷ ⵓⵙⴰⵏⴼⵙ ⴷ ⵜⵥⵡⴰⵢⵜ ⵏ ⵜⴰⵔⴷⴰ.
ⵃⵎⵎⵉ : ⵎⴰⵏⵉ ⴳ ⵉⵍⵍⴰ ⵓⵃⴰⵏⵓ-ⵏⵓ ?
ⵜⴰⵥⵔⵡⴰⵍⵜ : ⵅⴼ ⵓⵣⵍⵎⴰⴹ, ⵜⵍⵍⴰ ⵜⵙⴽⴰⵍⴰ ⴰⵔ ⵜⴰⴷⵓⵍⵉ.
ⴳ ⵜⴷⵓⵍⵉ ⵜⵍⵍⴰ ⵜⵎⵚⵔⵉⵜ ⴷ ⵙⵉⵏ ⵉⴳⵏⵉⵜⵏ.
ⵜⴰⵎⵚⵔⵉⵜ ⵜⴳⴰ ⴰⵃⴰⵏⵓ ⵏ ⵉⵏⴱⴳⴰⵡⵏ.
ⴽⵢⵢⵉ ⵜⴳⵉⴷ ⵉⵏⴱⴳⵉ-ⵏⵏⵖ.
ⴰⴼⵍⵍⴰ ⵏ ⵜⴰⴷⴷⴰⵔⵜ ⵉⵍⵍⴰ ⵓⵣⵓⵔ; ⴳⵏⵖ ⴷⵉⴳⵙ ⴳ ⵓⵏⴱⴷⵓ ⴷⴷⴰⵡ ⵢⵉⵜⵔⴰⵏ.
ⵃⵎⵎⵉ : ⴰⵢⵢⴰⵡ !
ⵜⵃⵍⴰ ⴽⵉⴳⴰⵏ ⵜⵎⵚⵔⵉⵜ !
ⵉⵙⵇⵙⵉⵜⵏ ⵏ ⵓⴼⵀⴰⵎ ⵏ ⵓⵎⵙⴰⵡⴰⵍ
ⵎⴰⵢ ⵜⵣⴹⴰ ⵎⵎⴰ ⵃⵍⵍⵓ ⴳ ⵓⵃⴰⵏⵓ ⵏ ⵓⵣⵟⵟⴰ ?
ⵎⴰⵢⴷ ⵅⵣⵏⵏ ⴰⵢⵜ ⵓⵅⴰⵎ ⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ⴳ ⵜⵙⵔⴼⵜ ?
ⵎⴰⵏⵉ ⴳ ⵜⵍⵍⴰ ⵜⵉⴹⵜ ⵏ ⵜⴰⴷⴷⴰⵔⵜ ?
ⵎⴰⵏⵉ ⴳ ⵜⴳⵏ ⵜⵥⵔⵡⴰⵍⵜ ⴳ ⵓⵏⴱⴷⵓ ?
ⵉⵏⵉ ⵉⴳ ⵉⵚⵃⴰ ⵏⵖ ⵉⵜⵜⵓⵣⴳⵍ
ⴳ ⵜⴰⴷⴷⴰⵔⵜ ⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ⵉⵍⵍⴰ ⵉⵣⴷⴰⵔ ⴷ ⵓⴼⵍⵍⴰ.
ⵉⴳ ⵜⴽⵛⵎⴷ ⵜⴰⴷⴷⴰⵔⵜ, ⵉⵍⵍⴰ ⵓⵏⵡⴰⵍ ⵅⴼ ⵓⵣⵍⵎⴰⴹ.
ⵉⴷⵍ ⵓⵔⵃⴱⵉ ⴰⴽⴽⵯ ⵙ ⵜⴷⵓⵍⵉ.
ⵜⵍⵍⴰ ⵜⵎⵚⵔⵉⵜ ⴰⴼⵍⵍⴰ.
ⵜⴰⵎⵚⵔⵉⵜ ⵜⴳⴰ ⴰⵃⴰⵏⵓ ⵏ ⵜⴰⵔⴷⴰ.
ⵃⵎⵎⵉ : ⴰ ⵜⴰⵥⵔⵡⴰⵍⵜ !
ⵎⴰⵏⵉ ⴳ ⵉⵍⵍⴰ ⵓⴱⵔⵉⴷ ⵏ ⵜⵙⵉⵔⵜ ?
ⵜⴰⵥⵔⵡⴰⵍⵜ : ⴼⴼⵖ ⵜⴰⴷⴷⴰⵔⵜ, ⴰⵎⵥ ⵜⴰⵙⵓⴽⵜ ⵜⴰⵣⵍⵎⴰⴹⵜ ⴰⵔ ⴰⵎⵣⵔⵔⵉ.
ⵎⵓⵏ ⴷ ⵓⵎⵣⵔⵔⵉ ⵅⴼ ⵓⵢⴼⴼⴰⵙ ⴰⵔ ⴰⵙⴰⵢⵙ.
ⵓⴽⴰⵏ ⵣⴳⵔ ⵜⵉⵍⴳⴳⵯⵉⵜ.
ⵜⵉⴳⵉⵔⴰ ⵏ ⵢⴰⵜ ⵜⴱⵔⵉⴷⵜ, ⵀⴰ-ⵏⵏ ⵜⵉⵙⵉⵔⵜ.
ⵃⵎⵎⵉ : ⵜⴰⵏⵎⵎⵉⵔⵜ !
ⵜⴰⵥⵔⵡⴰⵍⵜ : ⴹⴰⵔⵜ ⵏ ⵜⵡⴰⴷⴰ ⴰⵔ ⵜⵉⵙⵉⵔⵜ, ⵙⵖ ⵢⴰⵜ ⵜⵏⴳⵓⵍⵜ ⵖⵔ ⴱⵓⵖⵔⵓⵎ.
ⵃⵎⵎⵉ : ⵎⴰⵏⵉ ⴳ ⵉⵍⵍⴰ ⵓⴼⴰⵔⵏⵓ ⵏ ⴱⵓⵖⵔⵓⵎ ?
ⵜⴰⵥⵔⵡⴰⵍⵜ : ⵉⵍⵍⴰ ⴳ ⵜⵖⵎⵔⵜ ⵏ ⵜⵙⵓⴽⵜ-ⵏⵏⵖ.
ⵃⵎⵎⵉ : ⵡⴰⵅⵅⴰ !
ⵉⵎⴰ ⴰⵃⵊⵊⴰⵎ ?
ⵉⵅⴰⵜⵔ-ⵉ ⵡⴰⵣⵣⴰⵔ.
ⵜⴰⵥⵔⵡⴰⵍⵜ : ⴰⵎⵥ ⴰⵎⵣⵔⵔⵉ ⴰⵣⵍⵎⴰⴹ.
ⵜⴰⵃⴰⵏⵓⵜ ⵏ ⵓⵃⵊⵊⴰⵎ ⵜⵍⵍⴰ ⵜⴰⵎⴰ ⵏ ⵜⵙⴰⵙⴼⵔⵜ.
ⵃⵎⵎⵉ : ⵉⵃⵍⴰ !
ⴰⵔ ⵉⵎⵉⵃ !
ⵎⵍ ⴰⴱⵔⵉⴷ ⵙⴳ ⵜⴰⴷⴷⴰⵔⵜ ⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ⴰⵔ ⵜⵉⵎⵣⴳⵉⴷⴰ.
ⵎⵍ ⴰⴱⵔⵉⴷ ⵙⴳ ⵜⵎⵣⴳⵉⴷⴰ ⴰⵔ ⵜⴰⵡⵔⵉⵔⵜ.
ⵎⵍ ⴰⴱⵔⵉⴷ ⵙⴳ ⵜⵡⵔⵉⵔⵜ ⴰⵔ ⵉⵎⵉ ⵏ ⵉⵖⵔⵎ.
ⵉⵏⵉ ⵉⴳ ⵉⵚⵃⴰ ⵏⵖ ⵉⵜⵜⵓⵣⴳⵍ
ⵉⵙⴰⵔⵉⴷⵏ ⵍⵍⴰⵏ ⴳ ⵉⵖⵔⵎ.
ⵉⵍⵍⴰ ⵓⴳⵍⵍⵓⵢ ⵏ ⵓⵄⵊⵍⵉ ⵏ ⵜⵇⴱⵉⵍⵜ ⴹⴰⵔⵜ ⵏ ⴱⵓ ⵜⵃⴰⵏⵓⵜ.
ⵜⵍⵍⴰ ⵍⵇⵀⵡⴰ ⵏⴳⵔ ⵜⴱⵓⵙⵟⴰ ⴷ ⵜⵙⴰⵙⴼⵔⵜ.
ⵉⵍⵍⴰ ⵓⵇⴷⴷⴰⵔ ⵣⴷⴰⵜ ⵏ ⵜⴰⴷⴷⴰⵔⵜ ⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ.
ⵜⵍⵍⴰ ⵜⵉⵍⴳⴳⵯⵉⵜ ⴱⵔⵔⴰ ⵏ ⵉⵖⵔⵎ.
ⵜⴰⵊⵔⵔⵓⵎⵜ
ⵜⴰⵎⵓⵔⴼⵓⵍⵓⵊⵉⵜ ⵏ ⵡⴰⴷⴷⴰⴷ ⵉⵍⴻⵍⵍⵉ ⴷ ⵡⴰⴷⴷⴰⴷ ⴰⵎⴰⵔⵓⵣ :
ⵜⴰⵏⵣⵖⵜ + ⵉⵙⵎ :
ⴰⴳⵍⵍⵓⵢ ⵏ ⵓⵄⵊⵍⵉ ⵏ ⵜⵇⴱⵉⵍⵜ ⵖⵔ ⵓⵎⵣⵉⵍ ⵙ ⵓⴼⵓⵙ
ⴰⵎⴹⴰⵏ + ⵉⵙⵎ : ⵢⴰⵏ ⵓⵖⴱⴰⵍⵓ ⵢⴰⵜ ⵜⵎⵣⴳⵉⴷⴰ
ⴱⵓ / ⴰⵢⵜ + ⵉⵙⵎ : ⴱⵓ ⵜⵃⴰⵏⵓⵜ ⵎⵎ ⵓⴷⵉⵙ ⴰⵢⵜ ⵓⵅⴰⵎ ⵉⵙⵜ ⵜⵎⴰⵣⵉⵔⵜ ⴳⵯ ⵓⵍⵏⵉⴼ
ⴱⵓ ⵜⵃⴰⵏⵓⵜ : ⴰⵣⵓⵍ !
ⵎⴰ ⵜⵔⵉⴷ, ⴰ ⵢⵉⵡⵉ ?
ⴰⵥⵔⵡⴰⵍ : ⵔⵉⵖ ⵙⵉⵏ ⵉⴷ ⴽⵉⵍⵓ ⵏ ⵙⴽⵙⵓ, ⵢⴰⵜ ⵜⵇⵔⵄⵉⵜ ⵏ ⵓⵣⴰⵜⵉⵎ ⵏ ⵓⵣⵎⵎⵓⵔ, ⴽⵉⵍⵓ ⵏ ⵓⵥⴰⵍⵉⵎ, ⴽⵉⵍⵓ ⴷ ⵓⵣⴳⵏ ⵏ ⵜⴰⵣⴰⵔⵜ.
ⴱⵓ ⵜⵃⴰⵏⵓⵜ : ⵉⵙ ⵜⵔⵉⴷ ⴽⵔⴰ ⵢⴰⴹⵏ ?
ⴰⵥⵔⵡⴰⵍ : ⴼⴽ-ⵉ-ⴷ ⴰⵡⴷ ⴰⵙⴽⴽⵯⴰⵔ ⴷ ⵡⴰⵜⴰⵢ, ⵉ ⵔⴱⴱⵉ.
ⴱⵓ ⵜⵃⴰⵏⵓⵜ : ⵎⵛⵜⴰ ⴰⵢⴷ ⵜⵔⵉⴷ ?
ⴰⵥⵔⵡⴰⵍ : ⵢⴰⵏ ⴽⵉⵍⵓ ⵏ ⵓⵙⴽⴽⵯⴰⵔ ⴷ ⵓⵣⴳⵏ ⵏ ⵡⴰⵜⴰⵢ.
ⴱⵓ ⵜⵃⴰⵏⵓⵜ : ⵙⵖ ⴰⵡⴷ ⴰⴹⵉⵍ.
ⵉⵃⵍⴰ.
ⴰⵥⵔⵡⴰⵍ : ⵓⵀⵓ.
ⵓⵔ ⵜ-ⵔⵉⵖ.
ⵉⵙⵓⵍ ⴳ ⵜⴰⴷⴷⴰⵔⵜ.
ⴱⵓ ⵜⵃⴰⵏⵓⵜ : ⵉⵡⴷⴰ ?
ⴰⵥⵔⵡⴰⵍ : ⵉⵡⴷⴰ, ⴰ ⵄⵎⵎⵉ ⵃⵎⵎⵓ.
ⵎⵛⵜⴰ ⴰⵢⴷ ⵉⵙⵡⴰ ?
ⴱⵓ ⵜⵃⴰⵏⵓⵜ : ⵙⵏⴰⵜ ⵜⵎⴰⴹ ⵏ ⴷⴷⵔⵀⵎ.
ⴰⵥⵔⵡⴰⵍ : ⴰⵎⵥ ⵉⵇⴰⵔⵉⴹⵏ.
ⴱⵓ ⵜⵃⴰⵏⵓⵜ : ⵡⴰⵅⵅⴰ.
ⵙⵍⵍⵎ ⵅⴼ ⴰⵢⵜ ⵖⵓⵔⵓⵏ.
ⴰⵥⵔⵡⴰⵍ : ⵉⴳⵓⵍⴰⵏ.
ⵜⴰⵏⵎⵎⵉⵔⵜ !
ⵉⵏⵉ ⵉⴳ ⵉⵚⵃⴰ ⵏⵖ ⵉⵜⵜⵓⵣⴳⵍ
ⵉⵙⵖⴰ ⵓⵥⵔⵡⴰⵍ ⵖⵔ ⴱⵓ ⵜⵃⴰⵏⵓⵜ ⵙⴽⵙⵓ ⴷ ⵓⵣⴰⵜⵉⵎ ⵏ ⵓⵣⵎⵎⵓⵔ ⴷ ⵜⴰⵣⴰⵔⵜ ⴷ ⵓⵥⴰⵍⵉⵎ ⴷ ⵓⵙⴽⴽⵯⴰⵔ ⴷ ⵡⴰⵜⴰⵢ ⴷ ⵡⴰⴹⵉⵍ.
ⵉⵙⵎ ⵏ ⴱⵓ ⵜⵃⴰⵏⵓⵜ ⵉⴳⴰ ⵃⵎⵎⵓ.
ⵉⵙⵖⴰ ⵓⵥⵔⵡⴰⵍ ⵢⴰⵏ ⴽⵉⵍⵓ ⵏ ⵜⴰⵣⴰⵔⵜ.
ⵉⵙⵙⵏ ⵓⵥⵔⵡⴰⵍ ⴱⵓ ⵜⵃⴰⵏⵓⵜ.
ⵉⴳⵓⵎⵎⴰ
ⵉⵙ ⵜⵔⵉⴷ ⵜⴰⵣⴰⵔⵉⵏ ?
ⵉⵙ ⵜⴱⴷⴰⵎ ⵜⴰⵖⵓⵔⵉ ?
ⵉⵙ ⴽⵔⵣⵏ ⴰⵢⵜ ⵖⵓⵔⵓⵏ ⵉⴳⵔ ?
ⵉⵙ ⵢⵓⵎⵥ ⴱⵓ ⵜⵃⴰⵏⵓⵜ ⵉⵇⴰⵔⵉⴷⵏ ?
ⵉⵙ ⵙⵖⴰⵏⵜ ⵜⵡⵜⵎⵉⵏ ⵉⴱⵔⵉⵏ ?
ⵉⵙ ⵜⵔⴰⵎ ⵜⴰⵎⵎⴻⵎⵜ ?
ⵉⵙ ⵜⵓⵎⵥⵜ ⵜⴰⵍⵉⵜⵛⵉⵏⵜ ?
ⵉⵙ ⵜⵙⵖⴰⵎⵜ ⴰⵣⵎⵎⵓⵔ ?
ⵉⵙ ⵜⴱⴷⴰ ⵓⵍⵜⵎⴰⴽ ⵜⴰⵡⵓⵔⵉ-ⵏⵏⵙ ?
ⵓⵔ ⵜ-ⵔⵉⵖ.
ⵉⵙ ⵜⵔⵉⴷ ⵜⴰⵣⴰⵔⵉⵏ ?
ⵉⵙ ⵜⴱⴷⴰⵎ ⵜⴰⵖⵓⵔⵉ ?
ⵉⵙ ⴽⵔⵣⵏ ⴰⵢⵜ ⵖⵓⵔⵓⵏ ⵉⴳⵔ ?
ⵉⵙ ⵢⵓⵎⵥ ⴱⵓ ⵜⵃⴰⵏⵓⵜ ⵉⵇⴰⵔⵉⴷⵏ ?
ⵉⵙ ⵙⵖⴰⵏⵜ ⵜⵡⵜⵎⵉⵏ ⵉⴱⵔⵉⵏ ?
ⵉⵙ ⵜⵔⴰⵎ ⵜⴰⵎⵎⴻⵎⵜ ?
ⵉⵙ ⵜⵓⵎⵥⵜ ⵜⴰⵍⵉⵜⵛⵉⵏⵜ ?
ⵉⵙ ⵜⵙⵖⴰⵎⵜ ⴰⵣⵎⵎⵓⵔ ?
ⵉⵙ ⵜⴱⴷⴰ ⵓⵍⵜⵎⴰⴽ ⵜⴰⵡⵓⵔⵉ-ⵏⵏⵙ ?
ⵉⵙ ⵉⵎⵍⴰ ⴳⵎⴰⵎ ⴰⴱⵔⵉⴷ ⵏ ⵉⵙⵎⴹⴰⵍ ⵉ ⵜⵎⵖⴰⵔⵉⵏ ?
ⵉⵙ ⵜⵙⵙⵖⵔⵉⴷ ⵜⴰⵎⴰⵣⵉⵖⵜ ⵉ ⵓⵔⴳⴰⵣ-ⵏⵏⵎ ?
ⵉⵙ ⴷ-ⵜⵓⵡⵉⴷ ⵜⴰⴷⵍⵍⴰⵃⵜ ⵉ ⵉⵏⴱⴳⴰⵡⵏ-ⵏⵏⵖ ?
ⵉⵙ ⵜⵙⵖⴰ ⵓⵍⵜⵎⴰⵎ ⴰⴽⵯⴼⴰⵢ ⵉ ⵡⴰⵔⵔⴰⵡ ?
ⵉⵙ ⵜⵔⵉⴷ ⵜⴰⵕⵎⵎⴰⵏⵜ ⵉ ⵜⵙⵍⵉⵜ-ⵏⵏⵎ ?
ⵉⵙ ⵉⴼⴽⴰ ⴱⴱⴰ ⵃⵍⵍⵓ ⵜⵉⵎⵥⵉⵏ ⵉ ⵓⵖⵢⵓⵍ ?
ⵉⵙ ⵜⵓⵏⴼⴷ ⴰⵔⵃⴱⵉ ⵉ ⵜⵏⴱⴳⴰⵡⵉⵏ ?
ⵉⵙ ⵉⵙⵙⵖⵔⴰ ⵓⵙⵍⵎⴰⴷ ⵜⴰⵎⵙⵙⵉⵔⴷⵜ ⵜⵉⵙ ⵙⵎⵎⵓⵙⵜ ⵉ ⵉⵎⵃⴹⴰⵔⵏ ?
ⵉⵙ ⵜⴳⴰ ⵎⵎⴰ ⵜⵉⵙⵏⵜ ⵉ ⵓⵣⴽⴽⵉⴼ ?
ⵉⵙ ⵜⴼⴽⵉⴷ ⵉⵇⴰⵔⵉⴹⵏ ⵉ ⴱⵓ ⵜⵃⴰⵏⵓⵜ ?
ⵓⵔ ⵜⵏ-ⴼⴽⵉⵖ ⵉ ⴱⵓⵜⵃⵏⵓⵜ.
ⵉⵙ ⵉⵎⵍⴰ ⴳⵎⴰⵎ ⴰⴱⵔⵉⴷ ⵏ ⵉⵙⵎⴹⴰⵍ ⵉ ⵜⵎⵖⴰⵔⵉⵏ ?
ⵉⵙ ⵜⵙⵙⵖⵔⵉⴷ ⵜⴰⵎⴰⵣⵉⵖⵜ ⵉ ⵓⵔⴳⴰⵣ-ⵏⵏⵎ ?
ⵉⵙ ⴷ-ⵜⵓⵡⵉⴷ ⵜⴰⴷⵍⵍⴰⵃⵜ ⵉ ⵉⵏⴱⴳⴰⵡⵏ-ⵏⵏⵖ ?
ⵉⵙ ⵜⵙⵖⴰ ⵓⵍⵜⵎⴰⵎ ⴰⴽⵯⴼⴰⵢ ⵉ ⵡⴰⵔⵔⴰⵡ ?
ⵉⵙ ⵜⵔⵉⴷ ⵜⴰⵕⵎⵎⴰⵏⵜ ⵉ ⵜⵙⵍⵉⵜ-ⵏⵏⵎ ?
ⵉⵙ ⵉⴼⴽⴰ ⴱⴱⴰ ⵃⵍⵍⵓ ⵜⵉⵎⵥⵉⵏ ⵉ ⵓⵖⵢⵓⵍ ?
ⵉⵙ ⵜⵓⵏⴼⴷ ⴰⵔⵃⴱⵉ ⵉ ⵜⵏⴱⴳⴰⵡⵉⵏ ?
ⵉⵙ ⵉⵙⵙⵖⵔⴰ ⵓⵙⵍⵎⴰⴷ ⵜⴰⵎⵙⵙⵉⵔⴷⵜ ⵜⵉⵙ ⵙⵎⵎⵓⵙⵜ ⵉ ⵉⵎⵃⴹⴰⵔⵏ ?
ⵉⵙ ⵜⴳⴰ ⵎⵎⴰ ⵜⵉⵙⵏⵜ ⵉ ⵓⵣⴽⴽⵉⴼ ?
ⵉⵙ ⵜⴼⴽⵉⴷ ⵉⵇⴰⵔⵉⴹⵏ ⵉ ⴱⵓ ⵜⵃⴰⵏⵓⵜ ?
ⴼⴽⵉⵖ-ⴰⵙ ⵉⵇⴰⵔⵉⴹⵏ.
ⵉⵙ ⵉⵎⵍⴰ ⴳⵎⴰⵎ ⴰⴱⵔⵉⴷ ⵏ ⵉⵙⵎⴹⴰⵍ ⵉ ⵜⵎⵖⴰⵔⵉⵏ ?
ⵉⵙ ⵜⵙⵙⵖⵔⵉⴷ ⵜⴰⵎⴰⵣⵉⵖⵜ ⵉ ⵓⵔⴳⴰⵣ-ⵏⵏⵎ ?
ⵉⵙ ⴷ-ⵜⵓⵡⵉⴷ ⵜⴰⴷⵍⵍⴰⵃⵜ ⵉ ⵉⵏⴱⴳⴰⵡⵏ-ⵏⵏⵖ ?
ⵉⵙ ⵜⵙⵖⴰ ⵓⵍⵜⵎⴰⵎ ⴰⴽⵯⴼⴰⵢ ⵉ ⵡⴰⵔⵔⴰⵡ ?
ⵉⵙ ⵜⵔⵉⴷ ⵜⴰⵕⵎⵎⴰⵏⵜ ⵉ ⵜⵙⵍⵉⵜ-ⵏⵏⵎ ?
ⵉⵙ ⵉⴼⴽⴰ ⴱⴱⴰ ⵃⵍⵍⵓ ⵜⵉⵎⵥⵉⵏ ⵉ ⵓⵖⵢⵓⵍ ?
ⵉⵙ ⵜⵓⵏⴼⴷ ⴰⵔⵃⴱⵉ ⵉ ⵜⵏⴱⴳⴰⵡⵉⵏ ?
ⵉⵙ ⵉⵙⵙⵖⵔⴰ ⵓⵙⵍⵎⴰⴷ ⵜⴰⵎⵙⵙⵉⵔⴷⵜ ⵜⵉⵙ ⵙⵎⵎⵓⵙⵜ ⵉ ⵉⵎⵃⴹⴰⵔⵏ ?
ⵉⵙ ⵜⴳⴰ ⵎⵎⴰ ⵜⵉⵙⵏⵜ ⵉ ⵓⵣⴽⴽⵉⴼ ?
ⵉⵙ ⵜⴼⴽⵉⴷ ⵉⵇⴰⵔⵉⴹⵏ ⵉ ⴱⵓ ⵜⵃⴰⵏⵓⵜ ?
ⵓⵔ ⴰⵙ-ⴼⴽⵉⵖ ⵉⵇⴰⵔⵉⴹⵏ.
ⵉⵙ ⵉⵎⵍⴰ ⴳⵎⴰⵎ ⴰⴱⵔⵉⴷ ⵏ ⵉⵙⵎⴹⴰⵍ ⵉ ⵜⵎⵖⴰⵔⵉⵏ ?
ⵉⵙ ⵜⵙⵙⵖⵔⵉⴷ ⵜⴰⵎⴰⵣⵉⵖⵜ ⵉ ⵓⵔⴳⴰⵣ-ⵏⵏⵎ ?
ⵉⵙ ⴷ-ⵜⵓⵡⵉⴷ ⵜⴰⴷⵍⵍⴰⵃⵜ ⵉ ⵉⵏⴱⴳⴰⵡⵏ-ⵏⵏⵖ ?
ⵉⵙ ⵜⵙⵖⴰ ⵓⵍⵜⵎⴰⵎ ⴰⴽⵯⴼⴰⵢ ⵉ ⵡⴰⵔⵔⴰⵡ ?
ⵉⵙ ⵜⵔⵉⴷ ⵜⴰⵕⵎⵎⴰⵏⵜ ⵉ ⵜⵙⵍⵉⵜ-ⵏⵏⵎ ?
ⵉⵙ ⵉⴼⴽⴰ ⴱⴱⴰ ⵃⵍⵍⵓ ⵜⵉⵎⵥⵉⵏ ⵉ ⵓⵖⵢⵓⵍ ?
ⵉⵙ ⵜⵓⵏⴼⴷ ⴰⵔⵃⴱⵉ ⵉ ⵜⵏⴱⴳⴰⵡⵉⵏ ?
ⵉⵙ ⵉⵙⵙⵖⵔⴰ ⵓⵙⵍⵎⴰⴷ ⵜⴰⵎⵙⵙⵉⵔⴷⵜ ⵜⵉⵙ ⵙⵎⵎⵓⵙⵜ ⵉ ⵉⵎⵃⴹⴰⵔⵏ ?
ⵉⵙ ⵜⴳⴰ ⵎⵎⴰ ⵜⵉⵙⵏⵜ ⵉ ⵓⵣⴽⴽⵉⴼ ?
ⵉⵙ ⵜⴼⴽⵉⴷ ⵉⵇⴰⵔⵉⴹⵏ ⵉ ⴱⵓ ⵜⵃⴰⵏⵓⵜ ?
ⴼⴽⵉⵖ-ⴰⵙ-ⵜⵏ.
ⵉⵙ ⵉⵎⵍⴰ ⴳⵎⴰⵎ ⴰⴱⵔⵉⴷ ⵏ ⵉⵙⵎⴹⴰⵍ ⵉ ⵜⵎⵖⴰⵔⵉⵏ ?
ⵉⵙ ⵜⵙⵙⵖⵔⵉⴷ ⵜⴰⵎⴰⵣⵉⵖⵜ ⵉ ⵓⵔⴳⴰⵣ-ⵏⵏⵎ ?
ⵉⵙ ⴷ-ⵜⵓⵡⵉⴷ ⵜⴰⴷⵍⵍⴰⵃⵜ ⵉ ⵉⵏⴱⴳⴰⵡⵏ-ⵏⵏⵖ ?
ⵉⵙ ⵜⵙⵖⴰ ⵓⵍⵜⵎⴰⵎ ⴰⴽⵯⴼⴰⵢ ⵉ ⵡⴰⵔⵔⴰⵡ ?
ⵉⵙ ⵜⵔⵉⴷ ⵜⴰⵕⵎⵎⴰⵏⵜ ⵉ ⵜⵙⵍⵉⵜ-ⵏⵏⵎ ?
ⵉⵙ ⵉⴼⴽⴰ ⴱⴱⴰ ⵃⵍⵍⵓ ⵜⵉⵎⵥⵉⵏ ⵉ ⵓⵖⵢⵓⵍ ?
ⵉⵙ ⵜⵓⵏⴼⴷ ⴰⵔⵃⴱⵉ ⵉ ⵜⵏⴱⴳⴰⵡⵉⵏ ?
ⵉⵙ ⵉⵙⵙⵖⵔⴰ ⵓⵙⵍⵎⴰⴷ ⵜⴰⵎⵙⵙⵉⵔⴷⵜ ⵜⵉⵙ ⵙⵎⵎⵓⵙⵜ ⵉ ⵉⵎⵃⴹⴰⵔⵏ ?
ⵉⵙ ⵜⴳⴰ ⵎⵎⴰ ⵜⵉⵙⵏⵜ ⵉ ⵓⵣⴽⴽⵉⴼ ?
ⵉⵙ ⵜⴼⴽⵉⴷ ⵉⵇⴰⵔⵉⴹⵏ ⵉ ⴱⵓ ⵜⵃⴰⵏⵓⵜ ?
ⵓⵔ ⴰⵙ-ⵜⵏ-ⴼⴽⵉⵖ.
ⵉⵙ ⵉⵎⵍⴰ ⴳⵎⴰⵎ ⴰⴱⵔⵉⴷ ⵏ ⵉⵙⵎⴹⴰⵍ ⵉ ⵜⵎⵖⴰⵔⵉⵏ ?
ⵉⵙ ⵜⵙⵙⵖⵔⵉⴷ ⵜⴰⵎⴰⵣⵉⵖⵜ ⵉ ⵓⵔⴳⴰⵣ-ⵏⵏⵎ ?
ⵉⵙ ⴷ-ⵜⵓⵡⵉⴷ ⵜⴰⴷⵍⵍⴰⵃⵜ ⵉ ⵉⵏⴱⴳⴰⵡⵏ-ⵏⵏⵖ ?
ⵉⵙ ⵜⵙⵖⴰ ⵓⵍⵜⵎⴰⵎ ⴰⴽⵯⴼⴰⵢ ⵉ ⵡⴰⵔⵔⴰⵡ ?
ⵉⵙ ⵜⵔⵉⴷ ⵜⴰⵕⵎⵎⴰⵏⵜ ⵉ ⵜⵙⵍⵉⵜ-ⵏⵏⵎ ?
ⵉⵙ ⵉⴼⴽⴰ ⴱⴱⴰ ⵃⵍⵍⵓ ⵜⵉⵎⵥⵉⵏ ⵉ ⵓⵖⵢⵓⵍ ?
ⵉⵙ ⵜⵓⵏⴼⴷ ⴰⵔⵃⴱⵉ ⵉ ⵜⵏⴱⴳⴰⵡⵉⵏ ?
ⵉⵙ ⵉⵙⵙⵖⵔⴰ ⵓⵙⵍⵎⴰⴷ ⵜⴰⵎⵙⵙⵉⵔⴷⵜ ⵜⵉⵙ ⵙⵎⵎⵓⵙⵜ ⵉ ⵉⵎⵃⴹⴰⵔⵏ ?
ⵉⵙ ⵜⴳⴰ ⵎⵎⴰ ⵜⵉⵙⵏⵜ ⵉ ⵓⵣⴽⴽⵉⴼ ?
ⴰⵙⵍⵎⴰⴷ : ⴰⵣⵓⵍ, ⴰ ⵉⵏⵍⵎⴰⴷⵏ !
ⵉⵙ ⵜⵙⵙⵓⴼⵖⵎ ⵉⵍⵓⵖⵎⴰ ⵏ ⵜⵎⴰⵜⵉⵎⴰⵜⵉⴽⵉⵏ ⴳ ⵜⴰⴷⴷⴰⵔⵜ ?
ⵄⵍⵉ, ⵔⵥⵎ ⴰⵍⵓⴳ ⵏ ⵉⵍⵓⵖⵎⴰ-ⵏⵏⴽ, ⵉ ⵔⴱⴱⵉ !
ⵄⵍⵉ : ⵏⴽⴽ, ⵙⵙⵓⴼⵖ ⵉⵍⵓⵖⵎⴰ ⴽⵓⵍ.
ⴰⵙⵍⵎⴰⴷ : ⵓⵙⴰⵏ-ⴷ ⵜⵉⵎⵔⵓⵔⴰ-ⵏⵏⴽ.
ⴰⵢⵢⵓⵣ, ⵄⵍⵉ !
ⵉⵎⴰ ⴽⵢⵢⵉ, ⴰⵥⵔⵡⴰⵍ, ⵉⵙ ⵜⵏ-ⵜⵙⵙⵓⴼⵖⴷ ?
ⴰⵥⵔⵡⴰⵍ : ⵏⴽⴽ ⵓⵔ ⴷ-ⵉⵡⵉⵢⵖ ⵜⴰⵛⵛⴽⴰⵔⵜ-ⵉⵏⵓ.
ⴰⵙⵍⵎⴰⴷ : ⵎⴰ ⵅⴼ ⵓⵔ ⵜⵜ-ⵜⵉⵡⵉⵢⵜ ?
ⴰⵥⵔⵡⴰⵍ : ⴽⴽⵉⵖ-ⴷ ⵖⵓⵔ ⵅⴰⵍⵜⵉ ⴳ ⵓⴼⴰⵏⵓⵔ, ⵣⴳⵍⵖ, ⴰⵡⵉⵖ-ⴷ ⵜⴰⵛⵛⴽⴰⵔⵜ ⵏ ⵎⴻⵎⵎⵉⵙ ⵏ ⵅⴰⵍⵜⵉ, ⵢⴰⵡⵉ ⵏⵜⵜⴰ ⵡⵉⵏⵓ.
ⴷⵉⴳⵙ ⴰⵍⵓⴳ ⴷ ⵓⴷⵍⵉⵙ ⵏ ⵜⵎⴰⵜⵉⵎⴰⵜⵉⴽⵉⵏ, ⴷⵉⴳⵙ ⴰⵡⴷ ⵜⴰⵏⴰⴽⴰ ⴷ ⵉⵎⴰⵙⵙⵏ ⵏ ⵜⵖⵓⵔⵉ ⴰⴽⴽⵯ.
ⴰⵙⵍⵎⴰⴷ : ⵜⵉⵔⵎⵜ ⵢⴰⴹⵏ, ⵎⴽ ⵓⵔ ⴷ-ⵜⵉⵡⵉⴷ ⵜⴰⵛⵛⴽⴰⵔⵜ-ⵏⵏⴽ, ⵓⵔ ⵜⵏⵏⵉⴷ ⴰⴷ ⵜⴷⴷⵓⴷ ⵙ ⵓⴼⵓⵖ ⵏ ⴱⵓⴳⴰⴼⵔ.
ⴰⵥⵔⵡⴰⵍ : ⵎⴰⵛⴰ ⵏⴽⴽ ⴰⴱⴷⴰ ⴷⴰ ⵙⵙⵓⴼⵓⵖⵖ ⵉⵍⵓⵖⵎⴰ.
ⴰⵙⵍⵎⴰⴷ : ⵡⴰⵅⵅⴰ !
ⴰⵣⴽⴽⴰ ⴰⵡⵉ-ⵜⵏ-ⴷ.
ⵜⵉⵏⵎⵍ-ⵉⵏⵓ ⵜⵍⵍⴰ ⴰⴼⵍⵍⴰ ⵏ ⵜⵡⵔⵉⵔⵜ ⵏ ⵉⵎⵣⵉⵍⵏ.
ⴷⵉⴳⵙ ⴷⴰ ⵏⵜⵜⵍⵎⴰⴷ ⵜⵉⵔⵔⴰ ⴷ ⵜⵖⵓⵔⵉ ⴷ ⵜⵎⴰⵜⵉⵎⴰⵜⵉⴽⵉⵏ ⴷ ⵜⵎⴰⵙⵙⴰⵏⵉⵏ ⵢⴰⴹⵏⵉⵏ.
ⴳⴳⵓⴷⵉⵏⵜ ⴷⵉⴳⵙ ⵜⴷⴰⵍⴰⵡⵉⵏ.
ⵢⵉⵍⵉ ⴷⵉⴳⵙ ⵢⴰⵏ ⵓⴱⴰⵔⴰⵣ ⴰⵅⴰⵜⴰⵔ ⵏⵏⴰ ⴳ ⵏⵜⵜⴰⵖ ⵜⴰⴽⵓⵔⵜ ⴷ ⵓⵡⵋⵋⴰ, ⵇⵛⴱⵓ, ⵜⵓⴼⴼⵔⴰ ⴷ ⵉⴷ ⵍⵀⴹⵔⵜ ⵢⴰⴹⵏ.
ⵜⵍⵍⴰ ⴷⵉⴳⵙ ⴰⵡⴷ ⵢⴰⵜ ⵜⴱⵉⴱⵍⵢⵓⵜⵉⴽⵜ.
ⵜⴰⴷⴰⵍⴰ-ⵏⵏⵖ, ⴰⵢⵜ ⵜⵉⵙ ⵙⴹⵉⵙⵜ, ⴷⵉⴳⵙ ⵜⴰⴼⵍⵡⵉⵜ ⵏⵏⴰ ⴳ ⴷⴰ ⵏⵜⵜⵓⵔⵓ ⵙ ⵓⵏⴳⵎⵉⵔⵙ.
ⵉⵍⵉⵏⵜ ⴰⵡⴷ ⵙⵎⵓⵙ ⴷ ⵎⵔⴰⵡⵜ ⵏ ⵜⴷⵓⴱⴰ ⴷ ⵉⵙⵖⵉⵎⵏ.
ⵉⵙⵍⵎⴰⴷⵏ ⴷⴰ ⵢⴰⵖ-ⵜⵜⴰⵡⵙⵏ ⴰⴷ ⵏⵍⵎⴷ ⴽⵉⴳⴰⵏ ⵏ ⵜⵖⴰⵡⵙⵉⵡⵉⵏ.
ⴷⴰ ⵉⴷⵏⵖ ⵜⵜⵎⵓⵏⵏ ⴳ ⵜⵓⴼⴼⵖⵉⵡⵉⵏ.
ⵉⵙⵇⵙⵉⵜⵏ ⵏ ⵓⴼⵀⴰⵎ
ⵎⴰⵏⵉ ⴳ ⵜⵍⵍⴰ ⵜⵉⵏⵎⵍ ⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ?
ⵎⴰ ⵉⵜⵜⵍⵎⴰⴷ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ⴳ ⵜⵉⵏⵎⵍ-ⵏⵏⵙⵏ ?
ⵎⴰⵜⵜⴰ ⵉⴷ ⵍⵀⴹⵔⵜ ⵏⵏⴰ ⵉⵜⵜⵍⵄⴰⴱ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ⴳ ⵓⴱⴰⵔⴰⵣ ⵏ ⵜⵉⵏⵎⵍ-ⵏⵏⵙⵏ ?
ⵎⴰ ⵙ ⴷⴰ ⵉⵜⵜⵓⵔⵓ ⵓⵥⵔⵡⴰⵍ ⵜⴰⴼⵍⵡⵉⵜ?
ⵜⴰⵙⵉⵏⵜⴰⴽⵙⵉⵜ ⵏ ⴷⴰ : ⴷⴰ ⵜⵜⵍⵎⴰⴷⵖ ⵜⴰⵎⴰⵣⵉⵖⵜ ⴽⵓⵢ ⴰⵙⵙ.
ⴰⵔ ⵜⵜⵍⵎⴰⴷⵖ ⵜⴰⵎⴰⵣⵉⵖⵜ ⴷⵖⵉ.
ⵉⵙ ⴷⴰ ⵉⵜⵜⵍⵎⴰⴷ ⵜⴰⵎⴰⵣⵉⵖⵜ ⴽⵓⵢ ⴰⵙⵙ ?
ⵓⵀⵓ.
ⴷⴰ ⵉⵜⵜⵍⵎⴰⴷ ⵜⴰⵎⴰⵣⵉⵖⵜ ⴽⵔⴰ ⵏ ⵜⵉⴽⴽⴰⵍ.
ⵓⵔ ⴷⵊⵉⵏ / ⵓⵔ ⴷⵊⵓⵏ |ⵓⵔ ⴷⵊⵉⵏ ⴷⴰ ⵉⵜⵜⵖⵉⵎⴰ ⴳ ⵜⵉⵏⵎⵍ ⵖⵓⵔ ⵉⵎⴽⵍⵉ.
ⴽⵉⴳⴰⵏ ⵏ ⵜⵉⴽⴽⴰⵍ |ⴷⴰ ⵉⵜⵜⵙⵜⵜⴰ ⴰⵖⵔⵓⵎ ⴱⵓ ⵜⴳⵓⵔⵉ ⴽⵉⴳⴰⵏ ⵏ ⵜⵉⴽⴽⴰⵍ.
ⴽⵔⴰ ⵏ ⵜⵉⴽⴽⴰⵍ |ⴷⴰ ⵉⵜⵜⴽⴽⴰ ⵜⴰⵣⴰⴳⵓⵔⵜ ⴽⵔⴰ ⵏ ⵜⵉⴽⴽⴰⵍ.
ⴽⵓⵢ ⴰⵙⵙ |ⴷⴰ ⵉⵜⵜⴰⵍⵙ ⵜⴰⵎⵙⵙⵉⵔⴷⵜ ⴳ ⵜⴰⴷⴷⴰⵔⵜ ⴽⵓⵢ ⴰⵙⵙ.
ⴽⵓⵢ ⵉⵎⴰⵍⴰⵙⵙ |ⴷⴰ ⵉⵜⵜⵍⵎⴰⴷ ⵜⴰⵜⵉⴽⵏⵓⵍⵓⵊⵉⵜ ⴽⵓⵢ ⵉⵎⴰⵍⴰⵙⵙ.
ⴽⵓⵢ ⴰⵢⵓⵔ |ⴷⴰ ⵉⵜⵜⴰⵎⵥ ⵜⵉⴼⵉⵔⵜ ⴽⵓⵢ ⴰⵢⵓⵔ.
ⴽⵓⵢ ⴰⵙⴳⴳⵯⴰⵙ |ⴷⴰ ⵉⵜⵜⵓⵖⵓⵍ ⵙ ⵜⵎⴰⵣⵉⵔⵜ ⴽⵓⵢ ⴰⵙⴳⴳⵯⴰⵙ.
ⵓⵙⵙⴰⵏ-ⴰⴷ |ⵓⵙⵙⴰⵏ-ⴰⴷ ⵓⵔ ⴷⴰ ⵜⵜⴽⴽⵓⵍⵏ ⵉⵛⵉⵔⵔⴰⵏ ⴳ ⵉⵎⴰⵔⴰⵡⵏ
ⴰⵙⴱⴱⴰⴱ : ⵀⴰ-ⵜⵏ ⴰⵢⴰ.
ⵖⵓⵔⵎ ⵜⵉⵎⵉⴹⵉ ⴷ ⵙⵉⵏ ⵡⴰⴳⵏⴰⵔⵏ ⴷ ⵎⵔⴰⵡ ⵏ ⴷⴷⵔⵀⵎ.
ⵅⴰⵍⵜⵉ ⵉⵟⵟⵓ : ⵀⴰ-ⵜⵏ.
ⵜⴰⵏⵎⵎⵉⵔⵜ.
ⵎⴰⵏⵉ ⵜⵔⵉⴷ, ⴰⵢ ⴰⵥⵔⵡⴰⵍ ?
ⴰⵥⵔⵡⴰⵍ : ⵔⵉⵖ ⴱⵓ ⵉⵄⴱⴰⵏⵏ, ⴰ ⵅⴰⵍⵜⵉ !
ⵀⴰ-ⵜ-ⵉⴷ !
ⵅⴰⵍⵜⵉ ⵉⵟⵟⵓ : ⵣⵡⴰⵔ ⴷⴷⵓ ⵖⵓⵔ ⵓⴳⵣⵣⴰⵔ.
ⵙⵖ ⵙⵉⵏ ⵉⴷ ⴽⵉⵍⵓ ⵏ ⵓⴽⵙⵓⵎ ⵏ ⵓⵏⵓⴳⵓⴹ ⴷ ⵢⴰⵜ ⵜⴷⵡⵡⴰⵕⵜ.
ⴰⵥⵔⵡⴰⵍ : ⵚⴰⴼⵉ, ⴰ ⵅⴰⵍⵜⵉ !
ⵏⴽⵎⵍ ⴷ ⵓⴳⵣⵣⴰⵔ.
ⴷⵖⵉ ⵏⵔⴰ ⵖⵓⵔ ⴱⵓ ⵉⵃⵔⵓⵢⵏ.
ⵅⴰⵍⵜⵉ ⵉⵟⵟⵓ : ⵡⴰⵅⵅⴰ !
ⴰⵥⵔⵡⴰⵍ : ⵙⵖ ⵢⴰⵜ ⵜⵔⵣⵣⵉⴼⵜ ⵉ ⵜⵥⵔⵡⴰⵍⵜ, ⵉ ⵔⴱⴱⵉ !
ⴰⵔ ⵥⴰⵔⵏⵖ ⵜⴻⵜⵜⵇⵇⵍ ⴳ ⵜⴰⴷⴷⴰⵔⵜ.
ⵅⴰⵍⵜⵉ ⵉⵟⵟⵓ : ⵉⵃⵍⴰ !
ⵉⵏⵉ ⵉ ⴱⵓ ⵉⵃⵔⵓⵢⵏ ⵎⴰⵢⴷ ⵜⵔⵉⴷ.
ⴱⵓ ⵉⵄⴱⴰⵏⵏ : ⵎⴰⵢⴷ ⵜⵔⵉⴷ, ⴰ ⵎⴻⵎⵎⵉ ?
ⴰⵥⵔⵡⴰⵍ : ⵔⵉⵖ ⵢⴰⵜ ⵜⵙⴰⴼⴰ ⴷ ⵢⴰⵏ ⵡⴰⵏⴰ ⵏ ⵜⵙⵉⵍⴰ.
ⴱⵓ ⵉⵄⴱⴰⵏⵏ : ⵎⵛⵜⴰ ⴰⵢⴷ ⵜⵍⵙⵙⴰ ?
ⴰⵥⵔⵡⴰⵍ : ⵜⴰⵙⴰⴼⴰ ⵜⴳⴰ ⵉ ⵢⴰⵜ ⵜⵔⴱⴰⵜ ⵏ ⵙⵉⵏ ⴷ ⵎⵔⴰⵡ ⵏ ⵓⵙⴳⴳⵯⴰⵙ.
ⵜⵉⵙⵉⵍⴰ, ⴷⴰ ⵜⵍⵙⵙⴰ ⴰⴳⵏⴰⵔ ⴷ ⵙⴹⵉⵙ ⴷ ⵎⵔⴰⵡ.
ⵉ ⵏⴽⴽ ⵔⵉⵖ ⵢⴰⵏ ⵓⵙⵔⵡⴰⵍ, ⵢⴰⵏ ⵓⵇⵉⴷⵓⵔ ⴷ ⵢⴰⵏ ⵡⴰⵜⵔⵉⴽⵓ.
ⵉⵏⵉ-ⵢⵉ ⵎⵛⵜⴰ.
ⴱⵓ ⵉⵄⴱⴰⵏⵏ : ⵖⵓⵔⴽ ⵙⵏⴰⵜ ⵜⵎⴰⴹ ⵏ ⴷⴷⵔⵀⵎ.
ⴰⵥⵔⵡⴰⵍ : ⵀⴰ-ⵏⵏ ⵉⵇⴰⵔⵉⴹⵏ.
ⴰⵔ ⵜⵉⴽⴽⵍⵜ ⵢⴰⴹⵏ !
ⵅⴰⵍⵜⵉ ⵉⵟⵟⵓ : ⵚⴰⴼⵉ ?
ⵉⵡⴷⴰ ?
ⴰⵥⵔⵡⴰⵍ : ⵉⵡⴷⴰ !
ⵏⵙⵡⵡⵇ ⴽⵉⴳⴰⵏ !
ⵉⵏⵖⴰ-ⵢⵉ ⴼⴰⴷ !
ⵅⴰⵍⵜⵉ ⵉⵟⵟⵓ : ⵀⴰ-ⵜ ⴰⴳⵔⵔⴰⴱ.
ⴰⵥⵔⵡⴰⵍ : ⴰⵢ ⴰⴳⵔⵔⴰⴱ !
ⴼⴽ-ⴰⵖ ⴰⵎⴰⵏ, ⵉ ⵔⴱⴱⵉ !
ⵅⴰⵍⵜⵉ ⵉⵟⵟⵓ : ⵟⵟⴼ ⴰⵡⵍⴽ ⵏ ⵉⵄⴱⴰⵏⵏ, ⴰⵢ ⴰⵥⵔⵡⴰⵍ !
ⴰⵔ ⴽ-ⵜⵜⵎⴰⵜⴰⵔⵏ ⵉⵎⴰⴽⵔⵏ.
ⴰⵥⵔⵡⴰⵍ : ⵅⴰⵍⵜⵉ, ⵅⴰⵍⵜⵉ !
ⵢⵓⵙⵉ-ⵏⵏ ⵓⴱⴰⵖⵓⵙ ⵜⴰⵔⵣⵣⵉⴼⵜ ⵏ ⵜⵥⵔⵡⴰⵍⵜ !
ⴰⵔ ⵉⵜⵜⴰⵣⵣⴰⵍ; ⴰⵔ ⵉⵔⴳⴳⵯⵍ !
ⴰⵙⵙ-ⴰ ⵍⵍⴰⵏ ⵉⵏⴱⴳⴰⵡⵏ ⵖⵓⵔ ⵅⴰⵍⵜⵉ ⵉⵟⵟⵓ.
ⵜⵔⴰ ⴰⴷ ⵜⵙⵙⵉⵔⴷ ⵉⵙⵍⴰⵏ, ⴰⵔ ⵜⴱⵟⵟⵓ ⵜⵉⵡⵓⵔⵉⵡⵉⵏ ⵅⴼ ⵓⵥⵔⵡⴰⵍ ⴷ ⵜⵥⵔⵡⴰⵍⵜ.
ⵅⴰⵍⵜⵉ ⵉⵟⵟⵓ : ⴰⵥⵔⵡⴰⵍ, ⵉⵙ ⵜⵥⵔⵉⴷ ⴰⵃⴰⵏⵓ ⵏ ⵉⵏⴱⴳⴰⵡⵏ ⵉⵙ ⵓⵔ ⵉⵅⵚⵚⵉ ⴽⵔⴰ ?
ⴰⵥⵔⵡⴰⵍ : ⴽⵓⵍⵛⵉ ⵉⵍⵍⴰ, ⴰ ⵅⴰⵍⵜⵉ.
ⵜⵍⵍⴰ ⵢⴰⵜ ⵜⵇⵙⵙⴰⵜ ⵏ ⵡⴰⵜⴰⵢ, ⵉⵍⵍⴰ ⵓⵙⴽⴽⵯⴰⵔ, ⴳⵉⵖ ⴰⵎⴰⵏ ⵏ ⵡⴰⵜⴰⵢ ⴰⵔ ⵏⴳⴳⵯⴰⵏ, ⴰⵔ ⵙⵙⵉⵔⵉⴷⵖ ⴰⵏⵄⵏⴰⵄⴰ, ⵉⵡⵊⴷ.
ⵅⴰⵍⵜⵉ ⵉⵟⵟⵓ : ⵚⴰⵃⴰ-ⵏⵏⴽ, ⴰ ⵢⵉⵡⵉ !
ⴰⵡⵉ ⴰⴱⵔⵔⴰⴷ-ⴷⴷⵖ ⴰⵅⴰⵜⴰⵔ ⵙ ⵜⵣⵓⴹⴰ-ⵢⴰⵏⵏ, ⵜⴰⵡⵉⴷ ⴰⵎⵥⵥⴰⵏ-ⴰⵏⵏ ⵙ ⴷⴰⴷⴷⵖ.
ⵜⵀⵔⵔⵓⵜ !
ⵀⴰ-ⵏⵏ ⵉⵏⴱⴳⴰⵡⵏ ⴷⵖⵉ ⴰⴷ ⴷ-ⴷⴷⵓⵏ !
ⵜⴰⵥⵔⵡⴰⵍⵜ : ⵏⴽⴽ, ⴰ ⵅⴰⵍⵜⵉ, ⴱⴱⵉⵖ ⴰⴽⵙⵓⵎ ⵏ ⵡⴰⴼⴰ, ⴰⵔ ⵙⵙⵉⵖⵉⵖ ⵜⵉⵔⵔⴳⵉⵏ.
ⵅⴰⵍⵜⵉ ⵉⵟⵟⵓ : ⵚⴰⵃⴰ-ⵏⵏⵎ, ⴰ ⵉⵍⵍⵉ !
ⵜⴰⵡⵓⵔⵉ-ⵏⵏⵎ, ⵙⵙⵏⵡⴰ, ⴰⵔ ⵜⵙⵙⵉⴼⵉⴹⴷ ⴰⴽⵙⵓⵎ.
ⵎⴰⵛⴰ ⵣⵡⴰⵔ ⴰⵡⵉ ⵜⴰⵃⵡⴰⵔⵜ-ⴰⴷ ⵉ ⵅⴰⵍⵜⵉ-ⵏⵎⵎ ⴼⴰⴹⵎⴰ ⴰⴷ ⴷⵉⴳⵙ ⵜⵙⵙⵡ ⴽⴰ ⵏ ⵙⴽⵙⵓ ⵉ ⵡⴰⴷⵊⴰⵔⵏ.
ⴰⵥⵔⵡⴰⵍ : ⵅⴰⵍⵜⵉ, ⵅⴰⵍⵜⵉ !
ⵀⴰ-ⵏⵏ ⵉⵏⴱⴳⴰⵡⵏ ⴳⵓⵍⴰⵏ-ⴷ !
ⵅⴰⵍⵜⵉ ⵉⵟⵟⵓ : ⵎⵔⵃⴱⴰ ⵥⴰⵔⵓⵏ !
ⴽⵛⵎⴰⵜ !
ⵜⵓⴷⴰ : ⵎⵔⵃⴱⴰ ⵥⴰⵔⵎ ⵍⵅⵉⵔ, ⴰ ⵉⵟⵟⵓ !
ⵀⴰ-ⵜⵜ ⵜⵉⵙⵍⵉⵜ-ⵏⵏⵖ ⵜⵓⵊⴷⵉⴷⵜ, ⵉⵙⵎ-ⵏⵏⵙ ⵜⵓⵏⴰⵔⵓⵣ.
ⵜⴰⴷ ⵎⵎⴰ-ⵏⵏⵙ ⵀⵔⴰ, ⵡⴰⴷ ⴱⴱⴰ-ⵏⵏⵙ ⵃⴷⴷⵓ.
ⵅⴰⵍⵜⵉ ⵉⵟⵟⵓ : ⵉⵃⵍⴰ !
ⴰⴷ ⵉⴳ ⵍⴼⵔⵃ-ⵏⵏⵓⵏ ⴰⵏⴱⴰⵔⴽ !
ⵜⵓⴷⴰ : ⵜⴰⵏⵎⵎⵉⵔⵜ, ⴰ ⵉⵟⵟⵓ !
ⵙ ⵍⵄⵇⴱⴰⵍ ⵏ ⵖⵓⵔⵓⵏ !
ⵅⴰⵍⵜⵉ ⵉⵟⵟⵓ : ⵉⵡⴰ, ⵀⴰ-ⵜⵜ ⵜⴰⴷⴷⴰⵔⵜ-ⵏⵏⵓⵏ, ⵎⵔⵃⴱⴰ !
ⵜⴰⵥⵔⵡⴰⵍⵜ, ⵉⵏⵉ ⵉ ⵅⴰⵍⵜⵉ-ⵏⵏⵎ ⴼⴰⴹⵎⴰ ⵎⴽ ⵜⴽⵎⵍ ⵜⵉⵙⵙⵉ ⵏ ⵙⴽⵙⵓ, ⵜⴷⴷⵓ-ⴷ ⴰⴷ ⵜⵊⵎⵄ ⴷ ⵉⵏⴱⴳⴰⵡⵏ.
ⵏⴽⴽ ⴰⴷ ⵥⵔⵖ ⵟⵟⴰⵊⵉⵏ ⵉⵙ ⵉⵏⵡⴰ ⴰⴷ ⴰⵙ-ⵙⵙⵖⵙⵉⵖ.
ⵉⵙⵇⵙⵉⵜⵏ ⵏ ⵓⴼⵀⴰⵎ
ⵎⴰⵜⵜⴰ ⵜⵡⵓⵔⵉ ⴰⵢⴷ ⵜ-ⵜⵙⴽⴰⵔ ⵜⵥⵔⵡⴰⵍⵜ ?
ⵎⴰ ⵉⵙⵎ ⵏ ⵓⵍⵜⵎⴰⵙ ⵏ ⵅⴰⵍⵜⵉ ⵉⵟⵟⵓ ?
ⵎⴰ ⵉⵙⵎ ⵏ ⵜⵙⵍⵉⵜ ?
ⵎⴰ ⵉⵙⵎ ⵏ ⵉⵎⴰⵔⴰⵡⵏ ⵏ ⵜⵙⵍⵉⵜ ?
ⵜⴰⵔⴷⴰ ⵏ ⵉⵙⵍⴰⵏ
ⵜⴰⵎⵖⵔⴰ ⵜⵖⵔⴰ ⵉ ⴽⵓ ⵢⴰⵏ.
ⴹⴰⵔⵜ ⵏ ⴽⵔⴰⴹ ⵏ ⵡⵓⵙⵙⴰⵏ ⵏ ⵜⵎⵖⵔⴰ, ⴽⵓ ⵜⴰⴽⴰⵜ ⴷⴰ ⵜⵙⵙⵉⴳⵉⵔ ⵉ ⴰⵢⵜ ⵜⵎⵖⵔⴰ ⵢⴰⵜ ⵜⵉⵔⵎⵜ.
ⴰⵙⵙⵉⴳⵔ-ⵏⵏⴰ ⵉⵙⵎ-ⵏⵏⵙ « ⵜⴰⵔⴷⴰ ⵏ ⵉⵙⵍⴰⵏ » ⵏⵖ « ⵜⴰⵔⴷⵉⵡⵉⵏ ».
ⵜⵉⵣⵡⵉⵔⵉ, ⵜⴰⴽⴰⵜⵉⵏ ⴷⴰ ⵜⵜⴼⴼⵉⵏ ⵓⴷⵉ ⵅⴼ ⵉⴼⴰⵙⵙⵏ ⵏ ⵉⵙⵍⵉ ⴷ ⵜⵙⵍⵉⵜ ⴰⴼⵍⵍⴰ ⵏ ⵓⵣⵍⵍⴰⴼ ⵏ ⵙⴽⵙⵓ ⴰⴷ ⴰⵙⵏ-ⵙⵙⵉⵔⵉⴷⵏ ⵉⴼⴰⵙⵙⵏ.
ⴰⵙⵔⴰ ⴷⴰ ⵜⵜⵙⵜⵜⴰⵏ ⴽⵓⵍⵍⵓ ⵙⴽⵙⵓ-ⵏⵏⴰ.
ⴷⵉⴳⵙ ⵙⵏⴰⵜ ⵜⵡⵓⵔⵉⵡⵉⵏ ⵜⵉⵅⴰⵜⴰⵔⵉⵏ :
ⵜⴰⵎⵣⵡⴰⵔⵓⵜ : ⵜⴰⴽⴰⵜⵉⵏ ⵙⵙⵏⵏⵜ ⵜⵉⵙⵍⵉⵜ ⵜⵓⵊⴷⵉⴷⵜ ⴳ ⵓⵣⵎⵣ-ⵏⵏⴰ.
ⵜⵉⵙ ⵙⵏⴰⵜ : ⴷⴰ ⵜⴰⴽⴽⴰ ⵜⵉⵣⵉ ⵉ ⵉⵙⵍⴰⵏ ⴷ ⵜⵙⵍⴰⵜⵉⵏ ⵓⵊⴷⵉⴷⵏ ⴰⴷ ⵙⵙⴰⵔⴰⵏ ⴱⵍⴰ ⴰⴷ ⵅⵎⵎⴻⵎⵏ ⴳ ⵓⵏⵡⴰⵍ ⵓⵍⴰ ⵓⵜⵛⵉ.
ⵉⵙⵇⵙⵉⵜⵏ ⵏ ⵓⴼⵀⴰⵎ
ⵎⴰ ⵅⴼ ⴷⴰ ⵇⵇⴰⵔⵏ ⵎⴷⴷⵏ ⵜⴰⵎⵢⵓⵔⵜ-ⵏⵏⴰ « ⵜⴰⵔⴷⴰ ⵏ ⵉⵙⵍⴰⵏ » ⵏⵖ « ⵜⴰⵔⴷⵉⵡⵉⵏ » ?
ⵎⴰⵢⴷ ⵉⵇⵇⴰⵔⵏ ⵉ ⵎⵉ ⴳ ⵜⴰⵔⴷⴰ ⵏ ⵉⵙⵍⴰⵏ ?
ⴰⵙⵍⵍⵎ
ⵎⴷⴷⵏ ⴷⴰ ⵜⵜⵙⵍⵍⴰⵎⵏ ⵅⴼ ⵉⵅⴰⵜⴰⵔⵏ.
ⵉⵛⵉⵔⵔⴰⵏ ⵏ ⵜⴰⴷⴷⴰⵔⵜ ⴷⴰ ⵜⵜⵙⵍⵍⴰⵎⵏ ⵅⴼ ⵉⵏⴱⴳⴰⵡⵏ ⴰⴽⴽⵯ ⵙ ⵓⴼⵓⵙ.
ⴰⵢⵜ ⵜⴰⴷⴷⴰⵔⵜ ⴷⴰ ⵜⵜⵙⵍⵍⴰⵎⵏ ⵅⴼ ⵉⵙⵍⵉ ⴷ ⵜⵙⵍⵉⵜ ⵙ ⵡⵓⴷⵎ ⵎⴽ ⴳⴰⵏ ⴰⵢⵜ ⵖⵓⵔⵙⵏ, ⴷⴰ ⵜⵜⵙⵍⵍⴰⵎⵏ ⵖⵉⴼⵙⵏ ⵙ ⵓⴼⵓⵙ ⵎⴽ ⵓⵔ ⴳⵉⵏ ⴰⵢⵜ ⵖⵓⵔⵙⵏ.
ⵉⵔⴳⴰⵣⵏ ⴷ ⵉⵜⵔⵔⴰⵙⵏ ⴷⴰ ⵜⵜⵃⵎⵎⴰⵥⵏ ⵉⵎⴷⴷⵓⴽⴽⴰⵍ-ⵏⵏⵙⵏ.
ⴷⴰ ⵜⵜⵙⵍⵍⴰⵎⵏ ⵉⵔⴳⴰⵣⵏ ⵅⴼ ⵜⵡⵜⵎⵉⵏ ⵏ ⴰⵢⵜ ⵓⵅⴰⵎ-ⵏⵏⵙⵏ ⵙ ⵡⵓⴷⵎ.
ⵉⴳ ⵓⵔ ⴰⵙⵏ-ⵓⵎⵉⵙⵏ ⴽⴰ, ⴷⴰ ⵖⵉⴼⵙⵏⵜ ⵜⵜⵙⵍⵍⴰⵎⵏ ⵙ ⵓⴼⵓⵙ.
ⴷⴰ ⵜⵜⵙⵍⵍⴰⵎⵏⵜ ⵜⵡⵜⵎⵉⵏ ⵉⵏⴳⵔⴰⵙⵏⵜ ⵙ ⵡⵓⴷⵎ.
ⵉⵙⵇⵙⵉⵜⵏ ⵏ ⵓⴼⵀⴰⵎ
ⵎⴰⵎⴽ ⵜⵜⵙⵍⵍⴰⵎⵏ ⵎⴷⴷⵏ ⵅⴼ ⵉⵅⴰⵜⴰⵔⵏ ?
ⵎⴰⵎⴽ ⵜⵜⵙⵍⵍⴰⵎⵏ ⵉⵔⴳⴰⵣⵏ ⵅⴼ ⵜⵡⵜⵎⵉⵏ ?
ⵓⵔ ⵜⴳⵉⵏ ⵜⵥⵔⵡⴰⵍⵜ ⴽⴰ ⵏ ⵢⵉⴹⵙ.
ⵜⵉⴼⴰⵡⵜ ⵏ ⵓⵣⴽⴽⴰ-ⵏⵏⵙ ⵢⴰⵖ-ⵜ ⴽⴰ.
ⴰⵥⵔⵡⴰⵍ : ⵜⵉⴼⴰⵡⵉⵏ !
ⵎⴰⴷ ⴰⵎ-ⵜⵄⵏⴰ ?
ⵜⴰⵥⵔⵡⴰⵍⵜ : ⴳ ⵢⵉⴹ ⵜⴰⵖ-ⵉ ⵜⴰⵡⵍⴰ, ⵎⴰⵛⴰ ⵜⴼⴽⴰ-ⵢⵉ ⵅⴰⵍⵜⵉ ⴽⴰ ⵏ ⵉⵙⴰⴼⴰⵔⵏ.
ⴷⵖⵉ ⵉⵏⵖⴰ-ⵢⵉ ⵓⴳⵔⴹ.
ⵓⵔ ⵖⵉⵢⵖ ⴰⴷ ⵙⵔⴹⵖ ⴰⵡⴷ ⵃⴰⵃ.
ⵅⴰⵍⵜⵉ ⵉⵟⵟⵓ : ⵀⴰ-ⴷ ⵜⵉⵎⵣⴳⵉⵏ ⴰⵢⵏⵏⴰⵖ.
ⴷⴷⵓ ⵙ ⵉⵟⵟⵓ ⵄⵍⵉ, ⴰⵙⵉ-ⵜⵏⵜ.
ⴰⵥⵔⵡⴰⵍ : ⴷⴷⵓ ⵙ ⴰⵙⴱⵉⵟⴰⵔ.
ⵢⵓⴼ-ⴰⵎ, ⵓⵜ ⵜⵉⵙⵙⵎⵉ, ⴼⴽⵏ-ⴰⵎ ⵜⵉⵇⴰⵡⵛⵉⵏ.
ⴰⴷ ⵓⵔ ⵜⵏⵜ-ⵜⴰⵙⵉⴷ ⵙ ⵓⴼⵓⵙ.
ⴰⵡⴷ ⵏⴽⴽ ⵉⴱⴷⴰ ⴷⵉⴳⵉ ⵅⴰⵎⵓⵛ.
ⵅⴰⵍⵜⵉ ⵉⵟⵟⵓ : ⵜⵛ ⵜⴰⵍⴷⴰⴷⵓⵜ, ⵜⵙⵓⴷ ⴽⴰ ⵏ ⵓⵣⵓⴽⵏⵏⵉ.
ⴹⴰⵔ-ⴰⵙ, ⴷⴷⵓ ⵙ ⵜⵉⵏⵎⵍ.
ⴰⵥⵔⵡⴰⵍ : ⴰⵔ ⵉⴹ, ⴰ ⵅⴰⵍⵜⵉ !
ⴹⴰⵔⵜ ⵏ ⵜⵉⵏⵎⵍ ⴰⴷ ⵙⵖⵖ ⵉⵥⵎ ⴳ ⵜⵙⴰⵙⴼⵔⵜ.
ⴰⵥⵔⵡⴰⵍ ⵉⴷⴷⴰ ⵙ ⵜⵉⵏⵎⵍ, ⵜⴼⴽⴰ-ⵢⴰⵙ ⵅⴰⵍⵜⵉ ⵉⵟⵟⵓ ⵉⵇⴰⵔⵉⴹⵏ ⴰⴷ ⵉⴼⴽ ⵉ ⵓⵎⵙⴰⵙⴼⵔ.
ⵜⴰⵥⵔⵡⴰⵍⵜ ⵓⵔ ⵜⵖⵉⵢ ⴰⴷ ⵜⴷⴷⵓ ⵙ ⵜⵉⵏⵎⵍ.
ⵜⵎⴰⵏ ⵉⴷⵙ ⵅⴰⵍⵜⵉ-ⵏⵏⵙ ⵙ ⴰⵙⴱⵉⵟⴰⵔ.
ⵜⴰⵥⵔⵡⴰⵍⵜ : ⴰⵣⵓⵍ, ⴰⴷⵓⴽⵜⵓⵔ !
ⴰⴹⴱⵉⴱ : ⴰⵣⵓⵍ, ⴰ ⵉⵍⵍⵉ !
ⵎⴰ ⴽⵎ-ⵢⴰⵖⵏ ?
ⵜⴰⵥⵔⵡⴰⵍⵜ : ⵜⵓⵎⵥ-ⵉ ⵜⴰⵡⵍⴰ, ⵉⵏⵖⴰ-ⵢⵉ ⵓⴳⵔⴹ ⴷ ⵢⵉⵖⴼ.
ⴰⴹⴱⵉⴱ : ⵔⵥⵎ ⵉⵎⵉ ⴰⴷ ⵥⵔⵖ.
ⴹⵔⵏⵜ-ⴰⵎ ⵜⵎⵣⴳⵉⵏ, ⴰ ⵉⵍⵍⵉ.
ⴳ ⴰⵜⵉⵔⵎⵓⵎⵉⵜⵔ-ⴷⴷⵖ ⴷⴷⴰⵡ ⵜⴰⵢⵜⵜ ⴰⴷ ⵏⵙⵖⵍ ⵜⵉⵔⵖⵉ-ⵏⵏⵎ.
ⵅⴰⵍⵜⵉ ⵉⵟⵟⵓ : ⵜⵙⵓⵍ ⴷⵉⴳⵙ ⵜⴰⵡⵍⴰ, ⴰⵢ ⴰⴷⵓⴽⵜⵓⵔ ?
ⴰⴹⴱⵉⴱ : ⵓⵀⵓ.
ⵜⵉⵔⵖⵉ-ⵏⵏⵙ ⵜⵓⵙⴰ-ⴷ.
ⴰⴷ ⴰⵙ-ⴼⴽⵖ ⵜⴰⵎⵓⵍⵉ ⵏ ⵉⵙⴰⴼⴰⵔⵏ.
ⵜⵙⵖ-ⵜⵏ ⴳ ⵜⵙⴰⵙⴼⵔⵜ.
ⵎⴰⵛⴰ ⵣⵡⴰⵔ ⴰⴷ ⴰⵙ-ⵓⵜⵖ ⵜⵉⵙⵙⵎⵉ.
ⵅⴰⵍⵜⵉ ⵉⵟⵟⵓ : ⵜⴰⵏⵎⵎⵉⵔⵜ ⴽⵉⴳⴰⵏ.
ⴰⴹⴱⵉⴱ : ⵓⵔ ⵉⵍⵍⵉ ⵅⴼ ⵎⵉ.
ⴰⵖ-ⴰⵎ ⵜⴰⵡⵔⵉⵇⵜ ⵏ ⵓⵏⵥⵓ ⵉⵙ ⵏⵏ-ⵜⴽⴽⴰ ⴰⵙⴱⵉⵟⴰⵔ.
ⴰⵡⵉ-ⵜⵜ-ⵉⵏⵏ ⵙ ⵜⵉⵏⵎⵍ.
ⵉⵙⵇⵙⵉⵜⵏ ⵏ ⵓⴼⵀⴰⵎ
ⵎⴰ ⵅⴼ ⴰⵍⵍⵉⴳ ⵓⵔ ⵜⴷⴷⵉ ⵜⵥⵔⵡⴰⵍⵜ ⵙ ⵜⵉⵏⵎⵍ ?
ⵎⴰ ⴳ ⵔⴰⵏ ⴰⴷ ⵙⵖⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ⵉⵙⴰⴼⴰⵔⵏ ?
ⵎⴰⵜⵜⴰ ⵓⵙⴰⴼⴰⵔ ⵜⵏⵏⴰ ⵅⴰⵍⵜⵉ ⵉⵟⵟⵓ ⵉ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ?
ⵉⵖⵏⴽⴰ ⵖⵓⵔ ⵉⵎⴰⵣⵉⵖⵏ ⴰⴷⴷⴰⵢ ⵢⴰⵖ ⴽⴰ ⵢⴰⵏ ⴳ ⵜⴰⴷⴷⴰⵔⵜ, ⴷⴰ ⵜ-ⵙⵇⵙⴰⵏ ⵉⵅⴰⵜⴰⵔⵏ ⵏ ⴰⵢⵜ ⵓⵅⴰⵎ : « ⵎⴰⵢⴷ ⴷⴰ ⵙ ⵉⵜⵜⵃⵔⵔⵓⵏ ?
ⵎⴰ ⵙ ⵜⵎⵓⵎⵎⵓⵢⵜ ?
ⵎⴰ ⴽ-ⵢⴰⵖⵏ ?
ⵎⴰⵢⴷ ⴽ-ⵉⵏⵇⵇⴰⵏ ?
ⵉⵙ ⴷ ⵉⵖⴼ ?
ⵉⵙ ⴷⵉⴽ ⵜⴰⵡⵍⴰ ?
ⵉⵙ ⴷⵉⴽ ⵅⴰⵎⵓⵛ ?
ⵉⵙ ⴷⴰ ⵜⵓⵙⵓⴷ ?
ⵎⴰⴷ ⵜⴰⵔⴷⵍⴰ ⴰⵢⴷ ⵜⵔⴷⵍⴷ ?
ⵎⴽ ⵉⵙ ⴷ ⵖⴰⵙ ⴽⴰ ⵉⵡⵀⵏⴻⵏ ⴰⵢⴷ ⴷⵉⴳⵙ, ⴰⵎ ⵅⴰⵎⵓⵛ ⵏⵖ ⴷ ⵜⵓⵙⵓⵜ, ⴷⴰ ⴰⵙ-ⵙⵙⵡⴰⵏ ⴽⴰ ⵏ ⵉⵙⵓⴼⴰⵔ ⵏ ⵜⵎⴰⵣⵉⵔⵜ.
ⵎⴽ ⵉⵙ ⴷ ⵉⴱⴱⵉ ⵛⵡⵉ, ⴳⵏ-ⴰⵙ ⴰⵙⴰⴼⴰⵔ ⵏ ⵓⵏⴽⵓⵍ, ⴰⵙⵙⵏ-ⴰⵙ ⴰⴷⵖⴰⵔ ⵏ ⵓⵊⵔⵔⵉⵃ.
ⵎⴽ ⵉⵙ ⴷ ⵉⵄⵔⵔⵎ ⵏⵖ ⴷ ⵜⴰⵔⵓⵥⵉ ⴰⵢⴷ ⵉⵔⵥⴰ, ⴷⴰ ⵜ-ⵜⵜⴰⵡⵉⵏ ⵙ ⴰⵙⴱⵉⵟⴰⵔ ⴰⴼⴰⴷ ⴰⴷ ⵜ- ⵢⵉⵏⵏⵉⵢ ⵓⴹⴱⵉⴱ.
ⴰⴷⴷⴰⵢ ⴰⵙ-ⵉⵣⵣⵔⵉ ⵓⴹⴱⵉⴱ, ⴷⴰ ⵢⴰⵙ-ⵉⵙⵙⵓⴼⵓⵖ ⴰⵙⴰⴼⴰⵔ.
ⴷⴰ ⵢⴰⵙ-ⵙⵙⴰⵖⵏ ⴰⵢⵜ ⵜⴰⴷⴷⴰⵔⵜ-ⵏⵏⵙ ⴰⵙⴰⴼⴰⵔ.
ⴰⵔ ⵜ-ⵉⴹⴼⴼⵓⵔ ⴰⵔ ⴷ ⵉⵊⵊⵉ.
ⴰⴷⴷⴰⵢ ⵓⵔ ⵜⴰ ⵉⵊⵊⵉⵢ ⵡⵏⵏⴰ ⵢⴰⵖ ⴽⴰ, ⵖⵓⵔⵙ ⵜ-ⴽⴽⴰⵏ ⵡⴰⴷⵊⴰⵔⵏ ⴷ ⵡⵉⵏⵏⴰ ⵢⴰⵙ-ⵢⵓⵎⵙⵏ ⴽⴰ.
ⵉⵛⵉⵔⵔⴰⵏ ⴷ ⵜⵛⵉⵔⵔⴰⵜⵉⵏ ⵏⵏⴰ ⵢⴰⵖ ⴽⴰ ⵓⵔ ⴷⴰ ⵜⵜⴷⴷⵓⵏ ⵙ ⵜⵖⵓⵔⵉ ⴰⵔ ⴷ ⵊⵊⵉⵏ.
ⵉⵅⴰⵜⴰⵔⵏ ⵓⵔ ⴷⴰ ⵜⵜⴰⵖⵓⵍⵏ ⵙ ⵜⵡⵓⵔⵉ ⴰⵔ ⴷ ⵊⵊⵉⵏ.
ⵉⵙⵇⵙⵉⵜⵏ ⵏ ⵓⴼⵀⴰⵎ
ⵎⴰⵢⴷ ⵙⵙⵡⴰⵏ ⴰⵢⵜ ⵜⴰⴷⴷⴰⵔⵜ ⵉ ⵓⵎⵓⴹⵉⵏ ⵎⴽ ⴷⵉⴳⵙ ⴽⴰ ⵉⵡⵀⵏⴻⵏ ⴰⵎ ⵅⴰⵎⵓⵛ ⵏⵖ ⵜⵓⵙⵓⵜ ?
ⵎⴰⵏⵜⵓⵔ ⴰⵢⴷ ⵜⵜⴰⵡⵉⵏ ⴰⵢⵜ ⵓⵅⴰⵎ ⴰⵎⵓⴹⵉⵏ ⵙ ⴰⵙⴱⵉⵟⴰⵔ ?
ⵉⵣⵍⴹ ⵙ ⵉⵎⵔⵡⴰⵙⵏ
ⵥⵉⵍⵏⵜ-ⴰⵙ ⵡⴰⵍⵍⵏ
ⵜⵥⵉⵍ ⵜⵔⴱⴰⵜ-ⵉⵏⵏ
ⵓⵔ ⵜⵍⵉ ⵜⵎⴹⵍⵜ ⴰⵎⴰⵍⵓ
ⵉⴳ ⵉⴷⴷⵔ, ⵓⵔ ⵉⵎⵎⵓⵜ
ⵢⴰⵏ ⵡⴰⵙⵙ ⵉⵕⵡⴰⵏ, ⵢⴰⵏ ⵡⴰⵙⵙ ⵉⵅⵅⴰⵏ, ⴰⵔ ⵜⵜⴷⴷⵓⵏ ⵎⴷⴷⵏ
ⵓⵔ ⵜⴳⵉⵏ ⵜⵥⵔⵡⴰⵍⵜ ⴽⴰ ⵏ ⵢⵉⴹⵙ.
ⵜⵉⴼⴰⵡⵜ ⵏ ⵓⵣⴽⴽⴰ-ⵏⵏⵙ ⵢⴰⵖ-ⵜⵜ ⴽⴰ.
ⴰⵥⵔⵡⴰⵍ : ⵜⵉⴼⴰⵡⵉⵏ !
ⵎⴰⴷ ⴰⵎ-ⵜⵄⵏⴰ ?
ⵜⴰⵥⵔⵡⴰⵍⵜ : ⴳ ⵢⵉⴹ ⵜⴰⵖ-ⵉ ⵜⴰⵡⵍⴰ, ⵎⴰⵛⴰ ⵜⴼⴽⴰ-ⵢⵉ ⵅⴰⵍⵜⵉ ⴽⴰ ⵏ ⵉⵙⴰⴼⴰⵔⵏ.
ⴷⵖⵉ ⵉⵏⵖⴰ-ⵢⵉ ⵓⴳⵔⴹ.
ⵓⵔ ⵖⵉⵢⵖ ⴰⴷ ⵙⵔⴹⵖ ⴰⵡⴷ ⵃⴰⵃ.
ⵅⴰⵍⵜⵉ ⵉⵟⵟⵓ : ⵀⴰ-ⴷ ⵜⵉⵎⵣⴳⵉⵏ ⴰⵢⵏⵏⴰⵖ.
ⴷⴷⵓ ⵙ ⵉⵟⵟⵓ ⵄⵍⵉ, ⴰⵙⵉ-ⵜⵏⵜ.
ⴰⵥⵔⵡⴰⵍ : ⴷⴷⵓ ⵙ ⴰⵙⴱⵉⵟⴰⵔ.
ⵢⵓⴼ-ⴰⵎ, ⵓⵜ ⵜⵉⵙⵙⵎⵉ, ⴼⴽⵏ-ⴰⵎ ⵜⵉⵇⴰⵡⵛⵉⵏ.
ⴰⴷ ⵓⵔ ⵜⵏⵜ-ⵜⴰⵙⵉⴷ ⵙ ⵓⴼⵓⵙ.
ⴰⵡⴷ ⵏⴽⴽ ⵉⴱⴷⴰ ⴷⵉⴳⵉ ⵅⴰⵎⵓⵛ.
ⵅⴰⵍⵜⵉ ⵉⵟⵟⵓ : ⵜⵛ ⵜⴰⵍⴷⴰⴷⵓⵜ, ⵜⵙⵓⴷ ⴽⴰ ⵏ ⵓⵣⵓⴽⵏⵏⵉ.
ⴹⴰⵔ-ⴰⵙ, ⵜⴷⴷⵓⴷ ⵙ ⵜⵉⵏⵎⵍ.
ⴰⵥⵔⵡⴰⵍ : ⴰⵔ ⵉⴹ, ⴰ ⵅⴰⵍⵜⵉ !
ⴹⴰⵔⵜ ⵏ ⵜⵉⵏⵎⵍ ⴰⴷ ⵙⵖⵖ ⵉⵥⵎ ⴳ ⵜⵙⴰⵙⴼⵔⵜ.
ⴰⵥⵔⵡⴰⵍ ⵉⴷⴷⴰ ⵙ ⵜⵉⵏⵎⵍ, ⵜⴼⴽⴰ-ⵢⴰⵙ ⵅⴰⵍⵜⵉ ⵉⵟⵟⵓ ⵉⵇⴰⵔⵉⴹⵏ ⴰⴷ ⵜⵏ-ⵉⴼⴽ ⵉ ⵓⵎⵙⴰⵙⴼⵔ.
ⵜⴰⵥⵔⵡⴰⵍⵜ ⵓⵔ ⵜⵖⵉⵢ ⴰⴷ ⵜⴷⴷⵓ ⵙ ⵜⵉⵏⵎⵍ.
ⵜⵎⴰⵏ ⵉⴷⵙ ⵅⴰⵍⵜⵉ-ⵏⵏⵙ ⵙ ⴰⵙⴱⵉⵟⴰⵔ.
ⵜⴰⵥⵔⵡⴰⵍⵜ : ⴰⵣⵓⵍ, ⴰⴷⵓⴽⵜⵓⵔ !
ⴰⴹⴱⵉⴱ : ⴰⵣⵓⵍ, ⴰ ⵉⵍⵍⵉ !
ⵎⴰ ⴽⵎ-ⵢⴰⵖⵏ ?
ⵜⴰⵥⵔⵡⴰⵍⵜ : ⵜⵓⵎⵥ-ⵉ ⵜⴰⵡⵍⴰ, ⵉⵏⵖⴰ-ⵢⵉ ⵓⴳⵔⴹ ⴷ ⵢⵉⵖⴼ.
ⴰⴹⴱⵉⴱ : ⵔⵥⵎ ⵉⵎⵉ ⴰⴷ ⵥⵔⵖ.
ⴹⵔⵏⵜ-ⴰⵎ ⵜⵎⵣⴳⵉⵏ, ⴰ ⵉⵍⵍⵉ.
ⴳ ⴰⵜⵉⵔⵎⵓⵎⵉⵜⵔ-ⴷⴷⵖ ⴷⴷⴰⵡ ⵜⴰⵢⵜⵜ ⴰⴷ ⵏⵙⵖⵍ ⵜⵉⵔⵖⵉ-ⵏⵏⵎ.
ⵅⴰⵍⵜⵉ ⵉⵟⵟⵓ : ⵜⵙⵓⵍ ⴷⵉⴳⵙ ⵜⴰⵡⵍⴰ, ⴰⵢ ⴰⴷⵓⴽⵜⵓⵔ ?
ⴰⴹⴱⵉⴱ : ⵓⵀⵓ.
ⵜⵉⵔⵖⵉ-ⵏⵏⵙ ⵜⵓⵙⴰ-ⴷ.
ⴰⴷ ⴰⵙ-ⴼⴽⵖ ⵜⴰⵎⵓⵍⵉ ⵏ ⵉⵙⴰⴼⴰⵔⵏ.
ⵜⵙⵖ-ⵜⵏ ⴳ ⵜⵙⴰⵙⴼⵔⵜ.
ⵎⴰⵛⴰ ⵣⵡⴰⵔ ⴰⴷ ⴰⵙ-ⵓⵜⵖ ⵜⵉⵙⵙⵎⵉ.
ⵅⴰⵍⵜⵉ ⵉⵟⵟⵓ : ⵜⴰⵏⵎⵎⵉⵔⵜ ⴽⵉⴳⴰⵏ.
ⴰⴹⴱⵉⴱ : ⵓⵔ ⵉⵍⵍⵉ ⵅⴼ ⵎⵉ.
ⴰⵖ-ⴰⵎ ⵜⴰⵡⵔⵉⵇⵜ ⵏ ⵓⵏⵥⵓ ⵉⵙ ⵏⵏ-ⵜⴽⴽⴰ ⴰⵙⴱⵉⵟⴰⵔ.
ⴰⵡⵉ-ⵜⵜ-ⵉⵏⵏ ⵙ ⵜⵉⵏⵎⵍ.
ⵉⵙⵇⵙⵉⵜⵏ ⵏ ⵓⴼⵀⴰⵎ
ⵎⴰ ⵅⴼ ⴰⵍⵍⵉⴳ ⵓⵔ ⵜⴷⴷⵉ ⵜⵥⵔⵡⴰⵍⵜ ⵙ ⵜⵉⵏⵎⵍ ?
ⵎⴰ ⴳ ⵔⴰⵏ ⴰⴷ ⵙⵖⵏ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ⵉⵙⴰⴼⴰⵔⵏ ?
ⵎⴰⵜⵜⴰ ⵓⵙⴰⴼⴰⵔ ⵜⵏⵏⴰ ⵅⴰⵍⵜⵉ ⵉⵟⵟⵓ ⵉ ⵓⵥⵔⵡⴰⵍ ⴷ ⵜⵥⵔⵡⴰⵍⵜ ?
ⵎⴰ ⵙ ⵜⵎⵓⵎⵎⵓⵢⵜ ?
ⵎⴰ ⴽ-ⵢⴰⵖⵏ ?
ⵎⴰⵢⴷ ⴽ-ⵉⵏⵇⵇⴰⵏ ?
ⵉⵙ ⴷ ⵉⵖⴼ ?
ⵉⵙ ⴷⵉⴽ ⵜⴰⵡⵍⴰ ?
ⵉⵙ ⴷⵉⴽ ⵅⴰⵎⵓⵛ ?
ⵉⵙ ⴷⴰ ⵜⵓⵙⵓⴷ ?
ⵎⴰⴷ ⵜⴰⵔⴷⵍⴰ ⴰⵢⴷ ⵜⵔⴷⵍⴷ ?
ⵎⴽ ⵉⵙ ⴷ ⵖⴰⵙ ⴽⴰ ⵉⵡⵀⵏⴻⵏ ⴰⵢⴷ ⴷⵉⴳⵙ, ⴰⵎ ⵅⴰⵎⵓⵛ ⵏⵖ ⴷ ⵜⵓⵙⵓⵜ, ⴷⴰ ⴰⵙ-ⵙⵙⵡⴰⵏ ⴽⴰ ⵏ ⵉⵙⵓⴼⴰⵔ ⵏ ⵜⵎⴰⵣⵉⵔⵜ.
ⵎⴽ ⵉⵙ ⴷ ⵉⴱⴱⵉ ⵛⵡⵉ, ⴳⵏ-ⴰⵙ ⴰⵙⴰⴼⴰⵔ ⵏ ⵓⵏⴽⵓⵍ, ⴰⵙⵙⵏ-ⴰⵙ ⴰⴷⵖⴰⵔ ⵏ ⵓⵊⵔⵔⵉⵃ.
ⵎⴽ ⵉⵙ ⴷ ⵉⵄⵔⵔⵎ ⵏⵖ ⴷ ⵜⴰⵔⵓⵥⵉ ⴰⵢⴷ ⵉⵔⵥⴰ, ⴷⴰ ⵜ-ⵜⵜⴰⵡⵉⵏ ⵙ ⴰⵙⴱⵉⵟⴰⵔ ⴰⴼⴰⴷ ⴰⴷ ⵜ- ⵢⵉⵏⵏⵉⵢ ⵓⴹⴱⵉⴱ.
ⴰⴷⴷⴰⵢ ⴰⵙ-ⵉⵣⵣⵔⵉ ⵓⴹⴱⵉⴱ, ⴷⴰ ⵢⴰⵙ-ⵉⵙⵙⵓⴼⵓⵖ ⴰⵙⴰⴼⴰⵔ.
ⴷⴰ ⵢⴰⵙ-ⵙⵙⴰⵖⵏ ⴰⵢⵜ ⵜⴰⴷⴷⴰⵔⵜ-ⵏⵏⵙ ⴰⵙⴰⴼⴰⵔ.
ⴰⵔ ⵜ-ⵉⴹⴼⴼⵓⵔ ⴰⵔ ⴷ ⵉⵊⵊⵉ.
ⴰⴷⴷⴰⵢ ⵓⵔ ⵜⴰ ⵉⵊⵊⵉⵢ ⵡⵏⵏⴰ ⵢⴰⵖ ⴽⴰ, ⴷⴰ ⵖⵓⵔⵙ ⵜⵜⴽⴽⴰⵏ ⵡⴰⴷⵊⴰⵔⵏ ⴷ ⵡⵉⵏⵏⴰ ⵢⴰⵙ-ⵢⵓⵎⵙⵏ ⴽⴰ.
ⵉⵛⵉⵔⵔⴰⵏ ⴷ ⵜⵛⵉⵔⵔⴰⵜⵉⵏ ⵏⵏⴰ ⵢⴰⵖ ⴽⴰ ⵓⵔ ⴷⴰ ⵜⵜⴷⴷⵓⵏ ⵙ ⵜⵖⵓⵔⵉ ⴰⵔ ⴷ ⵊⵊⵉⵏ.
ⵉⵅⴰⵜⴰⵔⵏ ⵓⵔ ⴷⴰ ⵜⵜⴰⵖⵓⵍⵏ ⵙ ⵜⵡⵓⵔⵉ ⴰⵔ ⴷ ⵊⵊⵉⵏ.
ⵎⴰⵢⴷ ⵙⵙⵡⴰⵏ ⴰⵢⵜ ⵜⴰⴷⴷⴰⵔⵜ ⵉ ⵓⵎⵓⴹⵉⵏ ⵎⴽ ⴷⵉⴳⵙ ⴽⴰ ⵉⵡⵀⵏⴻⵏ ⴰⵎ ⵅⴰⵎⵓⵛ ⵏⵖ ⵜⵓⵙⵓⵜ ?
ⵎⴰⵏⵜⵓⵔ ⴰⵢⴷ ⵜⵜⴰⵡⵉⵏ ⴰⵢⵜ ⵓⵅⴰⵎ ⴰⵎⵓⴹⵉⵏ ⵙ ⴰⵙⴱⵉⵟⴰⵔ ?
ⵉⵖⵣⵣⵉⴼ-ⴰⵙ ⵡⴰⵣⵣⴰⵔ.
ⵉⵅⴰⵜⵔ-ⴰⵙ ⵓⵇⵔⵔⵓ.
ⵥⵔⵡⵍⵏⵜ-ⴰⵙ ⵡⴰⵍⵍⵏ.
ⵓⵔ ⴷⴰ ⵜⴻⵜⵜⵣⵣⵔ ⵉⵏⵥⴰⴷⵏ-ⵏⵏⵙ.
ⵉⵅⴰⵜⵔ-ⴰⵙ ⵓⵢⵔⵏⵉ.
ⵅⴰⵜⵔⵏ-ⴰⵙ ⵡⴰⵏⵣⴰⵔⵏ.
ⵎⵥⵥⵉⵢⵏ-ⴰⵙ ⵉⵎⵣⴳⴰⵏ.
ⵃⵍⴰⵏ-ⴰⵙ ⵡⴰⴳⵊⴰⵢⵏ.
ⵉⵅⴰⵜⵔ-ⴰⵙ ⵢⵉⵎⵉ.
ⵜⵔⵥⴰ-ⵢⴰⵙ ⵢⴰⵜ ⵜⵓⵖⵎⵙⵜ.
ⵉⵥⵥⵍ ⵉⵍⵙ-ⵏⵏⵙ.
ⵉⵖⵣⵣⵉⴼ-ⴰⵙ ⵓⴳⵔⴹ.
ⵉⵅⴰⵜⵔ-ⴰⵙ ⵓⴷⵉⵙ.
ⵖⵣⵣⵉⴼⵏ-ⴰⵙ ⵉⴹⴰⵔⵏ.
ⵎⴰⵢⴷ ⵢⴰⵖ ⴽⵔⴰ ⵏⵏⴰ ⵢⵓⴹⵏ ⵉⵖⵏⴽⴰ-ⵢⴰⴷ ?
ⴰⵙⵍⵎⴰⴷ : ⵜⵉⴼⴰⵡⵉⵏ !
ⵉⵙ ⴷ-ⵜⵉⵡⵉⵎ ⴽⵓⵍ ⵎⴰⵢⴷ ⴰⵡⵏ-ⵏⴻⵏⵏⴰ ?
ⵜⴰⵥⵔⵡⴰⵍⵜ : ⵜⵉⴼⴰⵡⵉⵏ !
ⴽⵓ ⵢⴰⵏ ⵉⴳⴰ-ⴷ ⴳ ⵜⵇⵔⴰⴱⵜ-ⵏⵏⵙ ⵙⵉⵏ ⵉⵖⵔⵓⵎⵏ ⵉⵍⴰⵏ ⴷ ⵢⴰⵜ ⵜⵇⵔⵄⵉⵜ ⵜⴰⵎⵥⵥⴰⵏⵜ ⵏ ⵡⴰⵎⴰⵏ.
ⵏⵍⵙ-ⴷ ⵉⵄⴱⴰⵏⵏ ⵉⴼⵙⵙⵓⵙⵏ ⴷ ⵉⴱⵓⵔⴽⵙⵏ ⵉⵎⴰⵏⵏ ⴷ ⵓⴹⴰⵔ.
ⵜⴰⵙⵍⵎⴰⴷⵜ : ⵉⵃⵍⴰ.
ⵉⵡⴰ !
ⵙ ⵜⵜⴰⵡⵉⵍ ⴰⵍⵢⴰⵜ ⵙ ⵟⵟⵓⴱⵉⵙ ⴰⴷ ⵏⵜⵜⴷⴷⵓ !
ⴰⵥⵔⵡⴰⵍ : ⵉⵙ ⵉⵄⵔⵇ ⴽⵉⴳⴰⵏ ⴱⵓⴳⴰⴼⵔ ?
ⴰⵙⵍⵎⴰⴷ : ⴰⵜⵜⴰⵢⵏ ⵏ 120 ⵏ ⴽⵉⵍⵓⵎⵉⵜⵔ.
ⵜⴰⵏⵏⴰⵢⵎ ⵜⵉⵡⵔⵉⵔⵉⵏ-ⴰⴷ ⵉⵣⴷⵔⵏ.
ⵏⵉⵜⵏⵜⵉ ⴰⴷ ⵉⴳⴰⵏ ⴱⴷⴷⵓ ⴰⵎⴰⵊⵊⴳⴰⵍ ⵏ ⵜⴰⴽⴽⵯⵙⵜ ⵏ ⵙⴰⵖⵔⵓ.
ⴹⴰⵔⵜ ⵏ ⵓⴷⵔⴰⵔ-ⴰⴷ ⵢⴰⵊⵊⴳⵓⵍⵏ ⴰ ⴳ ⵉⵍⵍⴰ ⵉⴽⵏⵉⵡⵏ.
ⴰⴷ ⵏⴼⴹⵔ ⴷⵉⴳⵙ, ⵏⵣⴰⵢⴷ ⵙ ⴱⵓⴳⴰⴼⵔ.
ⵜⴰⵙⵍⵎⴰⴷⵜ : ⴷⵖⵉ ⵏⵍⵍⴰ ⴳ ⵉⴽⵏⵉⵡⵏ.
ⴰⴷ ⵏⴼⴹⵔ ⴷⴷⴰⵡ ⵉⵙⴽⵯⵍⴰ-ⵢⴰⴷ ⵏ ⵜⴰⵣⴰⵔⵜ ⵉⵅⴰⵜⵔⵏ.
ⵉⵎⴰ ⵡⵉⵏ ⵍⵍⵓⵣ-ⴰⴷ ⵎⵥⵥⵉⵢⵏ, ⵡⵉⵏ ⵓⵚⴼⵚⴰⴼ, ⵡⴰⵅⵅⴰ ⵄⵔⵔⵛⵏ, ⵉⴷⵔⵓⵙ ⵓⵎⴰⵍⵓ-ⵏⵏⵙⵏ.
ⴰⵙⵍⵎⴰⴷ : ⵙⴰⴼⵉ, ⵎⴽ ⵜⴼⴹⵔⵎ, ⵏⴽⵔⴰⵜ ⴰⴷ ⵏⴷⴷⵓ ⵙ ⴱⵓⴳⴰⴼⵔ.
ⵜⴰⵙⵍⵎⴰⴷⵜ : ⵜⴰⵏⵏⴰⵢⵎ ⵜⵓⴳⴰ-ⵢⴰⴷ ⵉⵍⵍⴰⵏ ⴳ ⴽⵓⵍ ⵉⴷⵔⴰⵔⵏ-ⴰⴷ.
ⴷⵉⴳⵙ ⴰⵣⵓⴽⵏⵏⵉ, ⵉⵣⵔⵉ, ⴰⵃⵔⵎⵍ... ⴰⵔ ⵜⵏ-ⵙⵙⵅⴷⴰⵎⵏ ⵎⴷⴷⵏ ⴳ ⵉⵙⴰⴼⴰⵔⵏ.
ⴷⵖⵉ, ⵀⴰ-ⵏⵏ ⵏⴳⵓⵍⴰ-ⴷ ⴱⵓⴳⴰⴼⵔ.
ⴳⴳⵣⴰⵜ, ⵜⵙⵙⴼⵍⴷⵎ ⵉ ⵓⵙⵍⵎⴰⴷ.
ⴰⴷ ⴰⵡⵏ-ⵢⴰⵍⵙ ⵉⵎⵉⴽⴽ ⵅⴼ ⴱⵓⴳⴰⴼⵔ.
ⴰⵙⵍⵎⴰⴷ : ⵍⵍⵢⴰⵜ ⵉⵎⵉⵃ ⵙ ⴷⴰ.
ⵜⵔⴰⵔⵎ ⵜⴰⵎⵥⵥⵓⵖⵜ, ⵚⴰⵃⴰ.
ⴰⴷⵔⴰⵔ-ⴰⴷ ⴰⴷ ⵉⴳⴰⵏ ⴱⵓⴳⴰⴼⵔ.
ⴷⴰ ⴰⵢⴷ ⵉⴽⴽⴰ ⵉⵎⵏⵖⵉ ⵏ 1933 ⵏⴳⵔ ⴰⵢⵜ ⵄⵟⵟⴰ ⴷ ⵉⴷⴼⵔⵉⵔⵏ ⵏ ⴼⵔⴰⵏⵙⴰ.
ⵜⵉⵇⴱⵉⵍⵉⵏ ⵢⴰⴹⵏ ⵎⴰⵏⵏⵜ ⴷ ⴰⵢⵜ ⵄⵟⵟⴰ.
ⵜⴰⵥⵔⵡⴰⵍⵜ : ⵎⵛⵜⴰ ⴰⵢⴷ ⵉⴽⴽⴰ ⵉⵎⵏⵖⵉ ⵏ ⴱⵓⴳⴰⴼⵔ ?
ⴰⵙⵍⵎⴰⴷ : ⵉⴱⴷⴰ ⵉⵎⵏⵖⵉ ⴰⵙⵙ ⵏ 13 ⴱⵔⴰⵢⵔ, ⵉⴱⴷⴷ ⴰⵙⵙ ⵏ 25 ⵎⴰⵔⵙ ⵏ 1933.
40 ⵏ ⵡⴰⵙⵙ ⴰⵢⴷ ⵚⴱⵔⵏ ⵉⵎⵣⵡⵓⵔⴰ-ⵏⵏⵓⵏ.
ⴷⴰⵜ ⵏ ⵢⴰⵜ ⵜⵙⵔⴷⴰⵙⵜ ⵖⵓⵔ ⵉⵍⵍⴰ ⴽⵓⵍ ⴰⵏⴰⵡⵏ ⵏ ⵉⵙⵍⴰⵃⵏ ⴷ ⵜⴰⵢⵍⴰⵍⵉⵏ.
ⴷⴰⴷⴷⵖ ⴳ ⵓⴳⵯⵔⵔⴰⵎ ⵅⵓⵢⴰ ⴱⵔⴰⵀⵉⵎ ⴰ ⴳ ⴳⴰⵏ ⴰⵎⵙⴰⵙⴰ ⴰⴼⴰⴷ ⴰⴷ ⵉⴱⴷⴷ ⵉⵎⵏⵖⵉ.
ⵇⵇⵉⵎⵏ ⵉⵣⵔⴼⴰⵏ ⵏ ⵜⵎⴰⵣⵉⵔⵜ ⴰⴷ ⵅⴷⵎⵏ.
ⵜⴰⵥⵔⵡⴰⵍⵜ : ⵉⵙ ⴷ-ⵓⵍⵉⵏⵜ ⴰⵡⴷ ⵜⵡⵜⵎⵉⵏ ⵙ ⴱⵓⴳⴰⵔ ?
ⴰⵙⵍⵎⴰⴷ : ⵉⵀ.
ⵓⵔ ⵖⵓⵔⵙⵏⵜ ⵉⵙⵍⴰⵃⵏ, ⵎⴰⵛⴰ ⴷⴰ ⵙⴽⵏⵓⵏⵓⵢⵏⵜ ⵉⵥⵔⴰⵏ, ⴰⵔ ⵙⵃⵓⵔⵔⵓⵛⵏⵜ ⵉⵔⴳⵣⵏ ⵙ ⵉⵣⵍⵉ ⴷ ⵜⵖⵔⴰⵜⵉⵏ.
ⵏⵉⵜⵏⵜⵉ ⴰⵢⴷ ⴷ-ⵉⵜⵜⴰⴳⵎⵏ ⴰⵎⴰⵏ ⵙⴳ ⵡⴰⵙⵉⴼ.
ⵉⵔⴳⵣⵏ ⴷⴽⴰⵔⵏ ⴰⴽⴽⵯ ⵉⵖⴼⴰⵡⵏ ⴷⴷⵖ ⵜⴰⵏⵏⴰⵢⵎ.
ⵜⴰⵙⵍⵎⴰⴷⵜ : ⵡⴰⵏⵏ ⵉⵙⵎ-ⵏⵏⵙ ⵉⵖⴼ ⴰⵎⴰⵊⵊⴳⴰⵍ, ⵡⴰⵏⵏ ⵉⵖⴼ ⴰⵎⴰⵣⴷⴰⵔ.
ⴰⵙⵍⵎⴰⴷ : ⵎⴽ ⵓⵔ ⵖⵓⵔⵓⵏ ⴽⴰ ⵏ ⵉⵙⵇⵙⵉ ⵢⴰⴹⵏ, ⵏⴽⵔⴰⵜ ⴰⴷ ⵏⵎⵓⵏ ⴷ ⵉⵖⵉⵣ ⴰⴷ ⴷ-ⵏⴽⴽ ⵜⵉⵣⵉ- ⵢⴰⵏⵏ.
ⵏⴰⵍⵉ ⴰⴷⵔⴰⵔ ⴰⵔ ⴷ ⵏⵏ-ⵏⴳⵓⵍⵓ ⴰⴳⵎⵎⴰⴹ ⵢⴰⴹⵏ.
ⵏⵜⵛ ⵉⵎⴽⵍⵉ ⴳ ⵡⴰⵇⵇⴰ ⵏ ⵓⵍⵉⵍⵉ.
ⵎⴰⵏⵉ ⴳ ⵙⴽⵔⵏ ⴰⵎⵙⴰⵙⴰ ⵉⴼⵔⴰⵏⵙⵉⵙⵏ ⴷ ⴰⵢⵜ ⵄⵟⵟⴰ ?
ⵎⴰ ⵉⵙⵎ ⵏ ⵉⵖⵉⵔ ⵏⵏⴰ ⵙ ⵓⵍⵉⵏ ⴰⵢⵜ ⵄⵟⵟⴰ ⴰⴼⴰⴷ ⴰⴷ ⵏⵏⴰⵍⵏ ⵉⴼⵔⴰⵏⵙⵉⵙⵏ ?
ⵎⴰⵜⵜⴰ ⵉⵎⵖⴰⵢⵏ ⵏ ⵙⴰⵖⵔⵓ ⵙⵙⵅⴷⴰⵎⵏ ⴷ ⵉⵙⴰⴼⴰⵔⵏ ⵎⴷⴷⵏ ?
ⴽⵉⴳⴰⵏ ⵏ ⵎⴷⴷⵏ ⴷⴰ ⵇⵇⴰⵔⵏ ⵉ ⵜⵎⵉⵣⴰⵔ ⵏ ⵜⵙⴳⴰ-ⵢⴰ ⵜⵉⵎⵉⵣⴰⵔ ⵏ ⵓⵙⴰⵎⵎⵔ ⵏⵉⵖ ⴰⵢⵜ ⵖⵉⵖⵓⵛ.
ⴰⴼⴰⴷ ⴰⴷ ⵏⴰⴽⵣ ⵜⵉⵅⵉⵜⵔⵜ ⵏ ⵜⵙⴳⴰ, ⵉⵇⵇⴰⵏ ⴰⴷ ⵏⵉⵙⵉⵏ ⵉⴳⵎⵉⵔⵏ ⵏ ⵜⵊⵢⵓⴳⵔⴰⴼⵉⵜ-ⵏⵏⵙ.
ⴳ ⵉⵣⵣⵍⵎⴹ ⵏ ⵓⵙⴰⵎⵎⵔ ⵉⵍⵍⴰ ⵓⴷⵔⴰⵔ ⵏ ⵓⴼⵣⵣⴰⵣ ⴷ ⵡⴰⵙⵉⴼ ⵏ ⵎⵍⵓⵢⵜ.
-ⴳ ⵓⵖⵍⵍⵓⵢ ⵏ ⵓⵙⴰⵎⵎⵔ ⵉⵍⵍⴰ ⵓⴷⵔⴰⵔ ⵏ ⴷⵔⵏ ⵏ ⵓⵎⴰⵍⵓ.
ⴳ ⴷⵉⵏⵏⴰ ⵜⵍⵍⴰ ⵜⵎⴰⵣⵉⵔⵜ ⵏ ⴰⵢⵜ ⵎⵍⵍⴰⵍ ⴷ ⵎⵔⵔⴰⴽⵛ ⴰⵔ ⵡⴰⵔⵣⴰⵣⴰⵜ.
ⵉⵣⴷⴰⵔ, ⵡⵜⵜⴰⵏ-ⵜ-ⵉⴷ ⵉⴳⵔⴳⴰⴱ ⵏ ⵉⴳⵉⴷⵉ ⵏ ⵜⵣⴰⴳⵓⵔⵜ ⴷ ⵓⵏⴰⴼⴰⵔ ⵏ ⵡⴰⵙⵉⴼ ⵏ ⴷⵔⴰ.
ⵙⴳ ⵜⵙⴳⴰ ⵏ ⵓⵙⴰⵎⵎⵔ ⵍⵍⴰⵏ ⵉⴳⵔⴳⴰⴱ ⵏ ⵉⴳⵉⴷⵉ ⵏ ⵎⵔⵣⵓⴳⴰ ⴷ ⴷⵣⴰⵢⵔ.
ⵜⴰⵊⵢⵓⴳⵔⴰⴼⵉⵜ ⵏ ⵓⴷⵖⴰⵔ-ⴰ ⵜⴳⴰ :
ⵉⴷⵓⵔⴰⵔ ⵏ ⵡⴰⵟⵍⴰⵙ.
ⵉⵙⴰⴼⴼⵏ ⵏ ⴷⵔⴰ, ⴷⴰⴷⵙ, ⵣⵉⵣ,ⵖⵔⵉⵙ ⴷ ⴳⵉⵔ.
ⵜⵉⵏⵣⵔⴰⴼ ⵉⴷ ⵎⵎ ⵉⵎⵔⴷⴰⵍ ⴷ ⵉⴷ ⵎⵎ ⵉⴳⵔⴳⴰⴱ ⵏ ⵉⴳⵉⴷⵉ.
ⵜⵉⵖⵍⵡⵉⵏ ⵏ ⵡⵓⵔⵜⴰⵏ ⵏ ⵓⴼⵔⵓⵅ ⴷ ⵓⵣⵎⵎⵓⵔ.
ⴰⴽⴰⵍ-ⵏⵏⵙ ⵉⴳⴰ ⴽⵉⴳⴰⵏ ⵏ ⵜⴼⵣⴰ, ⴰⵛⴽⵓ ⵉⴳⴰ ⵢⴰⵜ ⵜⵎⴰⵣⵉⵔⵜ ⵉⵜⵜⵓⵙⵙⴽⵔⵏ ⴳ ⵜⵉⵣⵉ ⵜⴰⵊⵢⵓⵍⵓⵊⵉⵜ ⵜⵉⵙ ⵙⵏⴰⵜ.
ⵉⴷⵓⵔⴰⵔ-ⵏⵏⵙ ⵅⴰⵜⵔⵏ.ⵉⵖⵣⵣⵉⴼ ⴷⵉⴳⵙⵏ ⵉⵖⵉⵍ ⵏ ⵉⵎⴳⵓⵏⵏ ⴷ ⵓⵄⴰⵔⵉ ⵏ ⵓⵄⵢⵢⴰⵛ.
ⵉⵖⴼ-ⵏⵏⵙⵏ ⵢⵉⵡⴹ- ⵏⵏ 4071 ⴷ 3747 ⵏ ⵉⴷ ⵎⵉⵜⵔⵓ.
ⵉⴽⵍⵉⵎⴰⵜⵏ ⵏ ⵜⵎⵉⵣⴰⵔ ⵏ ⵉⴼⴼⵓⵙ ⵏ ⵓⵙⴰⵎⵎⵔ ⴳⴰⵏ ⵙⵉⵏ:
ⵉⵍⴳⴳⵯⴰⵖ ⵉⵎⵉⴽⴽ ⵓⴽⵍⵉⵎⴰ ⵏ ⵓⴷⵔⴰⵔ ⴳ ⵉⵣⵣⵍⵎⴹ ⵏ ⵓⵎⴰⵍⵓ.
ⴷⴰ ⵏⵏ-ⵉⵜⵜⴰⵡⴹ ⵓⵏⵥⴰⵔ ⴳⵔ 600 ⴷ 1000 ⵏ ⵎⵉⵍⵉⵍⵉⵜⵔ ⵉ ⵓⵙⴳⴳⵯⴰⵙ.
ⵜⴷⵔⵓⵙ ⵜⴰⴳⴰⵏⵜ ⴰⵛⴽⵓ ⵜⵍⵍⴰ ⵜⴰⵖⴰⵔⵜ, ⵍⵓⵎⵎⵏ ⴳ ⵓⵏⴱⴷⵓ.
ⵉⵇⵇⴰⵔ ⵓⴽⵍⵉⵎⴰ ⵏ ⵜⵏⵣⵔⵓⴼⵜ ⴳ ⵜⵙⴳⴰ ⵏ ⵓⵙⴰⵎⵎⵔ ⴳ ⵜⵍⵍⴰ ⵜⴼⵉⵍⴰⵍⵜ, ⵜⵉⵏⵖⵉⵔ, ⵙⴰⵖⵔⵓ ⴷ ⵡⴰⵔⵣⴰⵣⴰⵜ.
ⵉⴷⵔⵓⵙ ⵓⵏⵥⴰⵔ ⴽⵉⴳⴰⵏ, ⵓⵔ ⵜⵍⵍⵉ ⵜⴰⴳⴰⵏⵜ ⴰⵀⴰ ⵜⴳⴳⵓⴷⵉ ⵜⵖⵓⵔⴰⵔⵜ.
ⵜⴽⵔⵎ ⵜⴳⵔⵙⵜ ⴽⵉⴳⴰⵏ, ⵉⵔⵖ ⵓⵏⴱⴷⵓ ⴽⵉⴳⴰⵏ.
ⵎⴰⵜⵜⴰ ⵉⵙⵎⴰⵡⵏ ⵢⴰⴹⵏ ⵉⵍⵍⴰⵏ ⵖⵓⵔ ⵓⵙⴰⵎⵎⵔ ?
ⵎⴰⵢⴷ ⵉⵍⵍⴰⵏ ⴳ ⵜⵙⴳⴰ ⵜⴰⵎⴰⵣⴷⴰⵔⵜ ⵏ ⵓⵙⴰⵎⵎⵔ ?
ⵉⵙ ⵍⵍⴰⵏ ⵉⵣⴰⵖⴰⵔⵏ ⴳ ⵓⵙⴰⵎⵎⵔ ?
ⵉⵏⵉ-ⴷ ⵙⵉⵏ ⵙⴳ ⵉⵙⴰⴼⴼⵏ ⵏⵏⴰ ⵉⵍⵍⴰⵏ ⴳ ⵓⵙⴰⵎⵎⵔ : 5.
ⵎⴰⵢⴷ ⵉⴳⴰⵏ ⴰⴷⵔⴰⵔ ⵉⵅⴰⵜⵔⵏ ⴽⵉⴳⴰⵏ ⴳ ⵓⵙⴰⵎⵎⵔ ?
ⵎⴰ ⵅⴼ ⴰⵍⵍⵉⴳ ⵜⴷⵔⵓⵙ ⵜⴰⴳⴰⵏⵜ ⴷ ⵜⵓⴳⴰ ⴳ ⵜⵎⵉⵣⴰⵔ ⵏ ⵓⵙⴰⵎⵎⵔ ?
ⵉⵏⵉ-ⵢⴰⵖ ⵎⴰⵢⴷ ⵉⴳⴰⵏ « ⵜⴰⵏⵣⵔⵓⴼⵜ » ?
ⴰⵎⴰⵡⴰⵍ ⵏ ⵜⵊⵢⵓⴳⵔⴰⴼⵉⵜ
ⵎⴰⵜⵜⴰ ⵜⴰⴽⴽⵯⵙⵜ ⴳ ⵉⵍⵍⴰ ⵓⴷⵔⴰⵔ ⵏ ⴱⵓⴳⴰⴼⵔ ?
ⴰⴷⵔⴰⵔ ⵏ ⴷⵔⵏ b) ⵙⴰⵖⵔⵓ c) ⴰⵔⵔⵉⴼ
ⵎⵛⵜⴰ ⵏ ⵡⵓⵙⵙⴰⵏ ⴰⵢⴷ ⵉⵣⴷⵉ ⵉⵎⵏⵖⵉ ⵏ ⴱⵓⴳⴰⴼⵔ ?
ⵎⴰⵢⴷ ⵉⵏⵏⴰⵖⵏ ⴷ ⵓⵔⵓⵎⵉ ⴳ ⴱⵓⴳⴰⴼⵔ ?
ⵉⵔⴳⵣⵏ ⴷⴰⵢ b) ⵜⵉⵡⵜⵎⵉⵏ c) ⵜⵉⵡⵜⵎⵉⵏ ⴷ ⵉⵔⴳⵣⵏ
ⵎⴰⵜⵜⴰ ⵓⴷⵖⴰⵔ ⴳ ⴳⴰⵏ ⴰⵢⵜ ⴱⵓⴳⴰⴼⵔ ⴷ ⵉⵔⵓⵎⵉⵢⵏ ⵍⵀⵏⴰ?
ⵜⴰⵎⵙⵙⵉⵔⴷⵜ ⵜⵉⵙ ⵙⴰ ⴷ ⵎⵔⴰⵡⵜ ⵜⵉⵙ ⵜⴰⵎ ⴷ ⵎⵔⴰⵡⵜ ⵜⴰⴽⵔⵣⴰ
ⵜⴰⵥⵔⵡⴰⵍⵜ : ⴰⵥⵔⵡⴰⵍ !
ⵏⴽⵔ ⴰⴷ ⵏⴰⵡⵉ ⵍⴰⴽⵔⵓⴹ ⵉ ⴱⴱⴰ ⵃⵍⵍⵓ !
ⴰⵥⵔⵡⴰⵍ : ⵡⴰⵅⵅⴰ !
ⵉⵣⴷⴰⵔ ⵎⵉ ⴷ ⵉⵊⵊⴳⴰⵍ ⵏ ⵉⵖⵔⵎ ⴰ ⴳ ⵏⵏ-ⵉⵍⵍⴰ ?
ⵜⴰⵥⵔⵡⴰⵍⵜ : ⵓⵔ ⵙⵙⵉⵏⵖ, ⵎⴰⵛⴰ ⴷⴰ ⵉⵙⵙⵡⴰ, ⴰⴷ ⵏⴹⴼⵓⵔ ⴰⵎⴰⵏ ⵏ ⵜⵔⴳⵯⴰ ⴰⵔ ⴷ ⵜ-ⵏⴰⴼ.
ⴰⵥⵔⵡⴰⵍ : ⴱⴱⴰ ⵃⵍⵍⵓ ⵉⵣⴷⴰⵔ ⴰ ⴳ ⵏⵏ-ⵉⵍⵍⴰ, ⵀⴰ-ⵏⵏ ⴰⵎⴰⵏ ⵏ ⵜⵔⴳⵯⴰ ⴷⴷⴰⵏ ⵙ ⵉⵣⴷⴰⵔ ⵏ ⵉⵖⵔⵎ.
ⵜⴰⵥⵔⵡⴰⵍⵜ : ⵢⴰⵇⵇ !
ⴰⵎⴰⵏ ⴷⴷⴰⵏ ⵙ ⵉⴳⵔⴰⵏ ⵏ ⴰⵢⵜ ⵄⵎⵎⵉ ⵉⵛⵛⵓ.
ⴰⵥⵔⵡⴰⵍ : ⴰⴷ ⵏⵥⵔ ⵎⴰⵢⴷ ⵉⵍⵍⴰⵏ.
ⵜⴰⵥⵔⵡⴰⵍⵜ : ⵜⵉⴼⴰⵡⵉⵏ, ⵄⵎⵎⵉ ⵉⵛⵛⵓ !
ⵎⴰⵢⴷ ⵜⵄⵏⵉⴷ ?
ⵄⵎⵎⵉ ⵉⵛⵛⵓ : ⵍⴰⴱⴰⵙ !
ⵎⴰ ⵙ ⵜⴷⴷⴰⵎ, ⴰ ⵉⵛⵉⵔⵔⴰⵏ ?
ⴰⵥⵔⵡⴰⵍ : ⵏⵉⵡⵉ ⵍⴰⴽⵔⵓⴹ ⵉ ⴱⴱⴰ ⵃⵍⵍⵓ.
ⵏⵖⴰⵍ ⵉⵙ ⴷ ⵏⵜⵜⴰ ⴰⴷ ⵉⵟⵟⴼⵏ ⴰⵎⴰⵏ.
ⴰⴷ ⵜⴻⵜⵛⴷ ⴽⴰ ?
ⵄⵎⵎⵉ ⵉⵛⵛⵓ : ⴰⴷ ⴰⵡⵏ-ⵢⵉⴳⵉⵜ !
ⵉⵍⵍⴰ ⵡⵉⵏⵓ ⴷⴷⴰⵡ ⵜⴼⵔⵓⵅⵜ-ⴰⵏⵏ.
ⴱⴱⴰ ⵃⵍⵍⵓ-ⵏⵏⵓⵏ ⵉⵊⵊⴳⴰⵍ ⴰ ⴳ ⵏⵏ-ⵉⵍⵍⴰ ⵉⵙⵓⵍ-ⴰⵙ ⵓⵣⴳⵏ ⵏ ⵜⵙⵔⴰⴳⵜ ⴰⴷ ⵉⵔⴰⵔ ⴰⵎⴰⵏ.
ⵜⴰⵥⵔⵡⴰⵍⵜ : ⵏⴽⵔⴰⵖ, ⴰⵢ ⴰⵥⵔⵡⴰⵍ !
ⴰⴷ ⵉⴳ ⵔⴱⴱⵉ ⵙⵙⵜⵔ, ⵄⵎⵎⵉ ⵉⵛⵛⵓ !
ⴰⵥⵔⵡⴰⵍ : ⵀⴰ-ⵏⵏ ⴱⴱⴰ ⵃⵍⵍⵓ !
ⵜⴰⵥⵔⵡⴰⵍⵜ : ⵜⵉⴼⴰⵡⵉⵏ, ⴱⴱⴰ ⵃⵍⵍⵓ !
ⴱⴱⴰ ⵃⵍⵍⵓ : ⵜⵉⴼⴰⵡⵉⵏ !
ⵜⵉⵡⵉⵎ-ⴷ ⵍⴰⴽⵔⵓⴹ.
ⵚⴰⵃⴰ-ⵏⵏⵓⵏ !
ⴰⵥⵔⵡⴰⵍ : ⵉⵀ !
ⵎⴰⵛⴰ ⵏⴷⴷⴰ ⴰⵔ ⵉⵣⴷⴰⵔ, ⵏⵖⴰⵍ ⵉⵙ ⴷ ⴽⵢⵢⵉ ⴰⴷ ⵉⵟⵟⴼⵏ ⴰⵎⴰⵏ.
ⴱⴱⴰ ⵃⵍⵍⵓ : ⵉⵙⵓⵍ ⵉ ⵎⵓⵍⵍⵉ-ⵏⵏⵖ 15 ⵏ ⵜⵓⵙⴷⵉⴷⵜ.
ⴷⴷⵉⵖ-ⴷ ⵣⵉⴽ ⴰⴼⴰⴷ ⴰⴷ ⴰⵙⵉⵖ ⵜⵉⴳⵉⵜ ⵉ ⵉⴳⵎⵎⵓⵏⵏ-ⴰⴷ.
ⵉⵣⴷⴰⵔ ⵏ ⵉⵖⵔⵎ ⵙⵓⵍⵖ ⴰⴷ ⴰⵙ-ⵙⵉⴽⴽⵖ ⵜⴰⵡⵓⵍⵍⵓⵜ ⴰⵣⴽⴽⴰ.
ⴰⵥⵔⵡⴰⵍ : ⵉⵡⴰ, ⵜⵛ ⵍⴰⴽⵔⵓⴹ-ⵏⵏⴽ, ⴰ ⴱⴱⴰ ⵃⵍⵍⵓ !
ⴱⴱⴰ ⵃⵍⵍⵓ : ⵙⵙⴽⵛⵎⴰⵜ-ⵜ, ⴰ ⵢⵉⵡⵉ, ⵙ ⵜⵅⴱⵓⵜ ⵏ ⵓⵎⵓⵜⵓⵔ ⴰⵔ ⴷ-ⵓⵖⵓⵍⵖ.
ⴰⵥⵔⵡⴰⵍ : ⵎⴰ ⵅⴼ ?
ⵎⴰ ⵙ ⵜⵔⵉⴷ ⴰⴷ ⵜⴷⴷⵓⴷ ?
ⴱⴱⴰ ⵃⵍⵍⵓ : ⴰⴷ ⴷ-ⵔⴰⵔⵖ ⴰⵎⴰⵏ, ⵎⵓⵏⵖ ⴷ ⵓⴱⵖⵍⵉ ⵉⵙ ⵓⵔ ⵜⵍⵍⵉ ⴽⴰ ⵏ ⵜⵉⵔⴼⵜ ⵉⵏⵏⵓⵔⵥⵎⵏ, ⴽⴽⵙⵖ ⵉⵃⵛⵍⴰⴼⵏ ⵉⵍⵍⴰⵏ ⴳ ⵜⵔⴳⵯⴰ ⴰⴷ ⵓⵔ ⵙⵙⴱⵣⴰⴳⵏ ⴰⵎⴰⵏ.
ⵜⴰⵥⵔⵡⴰⵍⵜ : ⵎⴰⵢⴷ ⵏⵙⴽⴰⵔ ⵏⴽⴽⵯⵏⵉ ?
ⴱⴱⴰ ⵃⵍⵍⵓ : ⴰⴷⴷⴰⵢ ⴷ-ⴳⵓⵍⵓⵏ ⵡⴰⵎⴰⵏ, ⴰⵔ ⵜⵙⵙⵡⴰⵎ, ⵢⴰⵏ ⴰⴷ ⵉⵜⵜⵔⴰⵔⴰ ⵜⵉⵔⴰⴼ, ⵢⴰⵏ ⵉⵃⴹⵓ ⴰⴱⵓⴹ ⵏ ⵓⴳⵎⵎⵓⵏ.
ⴰⵥⵔⵡⴰⵍ : ⵎⴰⵢⴷ ⵏⵣⵣⵡⵓⵔ ?
ⴱⴱⴰ ⵃⵍⵍⵓ : ⵡⵉⴷ ⵎⵃⵃⵔⴰ ⵉⴽⵔⵣⵏ, ⴹⴰⵔ-ⴰⵙ ⵜⵔⴰⵔⵎ-ⵜⵏ ⵙ ⵡⵉⵏⵏ ⵏ ⵍⵃⵏⵏⴰ, ⵡⵉⵏⵏ ⵍⴼⵚⵚⴰ ⴰⵔ ⴰⵣⴽⴽⴰ ⵏⵙⵙⵓ-ⵜⵏ ⵙ ⵡⴰⵎⴰⵏ ⵏ ⵜⵏⵓⴹⴼⵉ, ⴰⵛⴽⵓ ⵜⵔⴰ ⴰⴷ ⵜⵏ-ⵜⵃⵛⵛⴰ ⵎⵎⴰ ⵃⵍⵍⵓ-ⵏⵏⵓⵏ.
ⵉⵎⵣⴷⴰⵖ ⵏ ⵜⵎⵉⵣⴰⵔ-ⴰ ⴳⴰⵏ-ⵜⵏ ⴰⵢⵜ ⵄⵟⵟⴰ, ⴰⵢⵜ ⵎⵔⵖⴰⴷ, ⴰⵢⵜ ⵃⵍⵉⴷⴷⵓ, ⴰⵢⵜ ⵉⵣⴷⴳ ⴷ ⴰⵢⵜ ⵙⵖⵔⵓⵛⵛⵏ ⴷ ⵉⵇⴱⵍⵉⵢⵏ ⴷ ⵡⵉⵢⴰⴹ.
ⵜⴰⵙⵓⵜⴰ ⵙ ⵜⵙⵓⵜⴰ, ⴰⵢⴰ ⵏ ⵉⵇⴱⵉⵍⵏ ⴷⴰ ⵜⵜⵉⴽⴽⵉⵏ ⵉ ⵜⴽⵙⵙⴰ ⵏ ⵜⵉⵖⴷⵜⵏ, ⵓⵍⵍⵉ, ⵉⵍⵖⵎⴰⵏ ⴷ ⴽⴰ ⵏ ⵉⵣⴳⴰⵔⵏ.
ⴰⵢⵜ ⵜⵎⵉⵣⴰⵔ-ⴰ ⴷⴰ ⵙⵙⴽⴰⵔⵏ ⴰⵡⴷ ⵜⴰⴼⵍⵍⴰⵃⵜ ⵏ ⵓⴷⵓⵎⵓ.
ⴷⴰ ⴽⵔⵔⵣⵏ ⵉⵎⵏⴷⵉ ⴰⵎ ⵢⵉⵔⴷⵏ, ⵜⵉⵎⵥⵉⵏ ⴷ ⵓⵙⵏⴳⴰⵔ.
ⴷⴰ ⵜⵜⴳⴳⴰⵏ ⴰⵡⴷ ⵓⵔⵜⴰⵏ, ⵍⵓⵎⵎⵏ ⵡⵉⵏ ⵓⵣⵎⵎⵓⵔ, ⵜⵉⴼⵔⵅⵉⵏ, ⵍⵍⵓⵣ, ⵜⴰⵣⴰⵔⵜ, ⴰⴹⵉⵍ, ⴰⴷⴼⴼⵓ, ⴰⵎⵛⵎⴰⵛ ⴷ ⵓⵔⵎⵎⴰⵏ.
ⴰⵔ ⵙⵓⴽⴼⵓⵙⵏ ⴰⵡⴷ ⵜⵉⴱⵃⵉⵔⵉⵏ ⵏ ⵓⵣⴳⵣⵓ ⴷ ⵓⵖⵎⵎⴰ.
ⵏⵢⴰⵎⴰⵏ ⵉⴱⴰⵔⴰⵣⵏ ⵏ ⵜⴼⵍⵍⴰⵃⵜ ⴳ ⵉⴼⴼⵓⵙ ⵏ ⵓⵙⴰⵎⵎⵔ, ⴷⵔⵉⵙⵏ ⴰⵡⴷ ⵡⴰⵎⴰⵏ ⵏ ⵜⵉⵙⵙⵡⵉ ⴷⵉⴳⵙ.
ⵓⵔ ⵉⴷⴷ ⴰⵎ ⵓⵖⵍⵍⵓⵢ ⵏⵏⴰ ⴳ ⵍⵍⴰⵏ ⵉⵣⵓⵖⴰⵔ.
ⴰⵢⴰⴷ ⴰ ⵙ ⵙⴱⵓⵖⵔⵓⵏ ⵎⴷⴷⵏ ⵜⵉⵖⴰⵔⴰⵙⵉⵏ ⴷ ⵜⴻⵜⵉⴽⵏⵉⵢⵉⵏ ⵉⵙⵙⵡⵀⴰⵏⵏ ⵜⴰⵡⵓⵔⵉ ⵏ ⵜⴼⵍⵍⴰⵃⵜ :
ⴷⴰ ⴽⵔⵔⵣⵏ ⴰⵔ ⵜⵜⴳⴳⴰⵏ ⵉⴱⵃⵉⵔⵏ ⴳ ⵉⴼⵜⵉⵙⵏ ⵏ ⵉⵙⴰⴼⴼⵏ, ⴰⵔ ⵜⵜⵀⵢⵢⴰⵏ ⵜⵉⵖⵔⵖⵔⵉⵏ ⴳ ⵜⵡⵔⵉⵔⵉⵏ ⴷ ⵉⴷⵓⵔⴰⵔ.
ⴰⴼⴰⴷ ⴰⴷ ⵙⵙⵓⵏ ⵉⴳⵔⴰⵏ, ⴷⴰ ⵇⵇⴰⵣⵏ ⵉⴼⵍⴰⵏ (ⵍⵅⵟⵟⴰⵔⴰⵜ), ⴰⵔ ⵙⴱⴷⴷⴰⵏ ⵓⴳⴳⵓⴳⵏ, ⴰⵔ ⴷ- ⵜⵜⴰⵙⵉⵏ ⴰⵎⴰⵏ ⵙⴳ ⵉⵙⴰⴼⴼⵏ ⵙ ⵜⵔⴳⴳⵯⵉⵏ.
ⴰⵔ ⵙⵙⴽⴰⵔⵏ ⴰⵖⴱⴷⵉⵍ ⵉ ⵜⵉⵙⵙⵡⵉ, ⴽⵓ ⵜⴰⵅⴰⵎⵜ ⵙ ⵜⵉⵔⵎⵜ-ⵏⵏⵙ.
ⴳ ⵜⴽⵔⵣⴰ ⴷ ⵓⴱⵃⵃⵔ ⴷⵓⵏⴱⴷⵓ ⴷⴰ ⵙⵙⴽⴰⵔⵏ ⵎⴷⴷⵏ ⵜⴰⵡⵉⵣⴰ.
ⴷⴰ ⵜⵜⵎⵄⴰⵡⴰⵏⵏ ⴳⵔⴰⵙⵏ, ⴷⴰ ⵜⵜⵎⵓⵜⵜⵓⵔⵏ ⴰⴽⴽⵯ ⴰⵢⵜ ⵉⵖⵔⵎ ⴰⵔ ⵜⵜⵎⵓⵜⵜⵓⵢⵏ ⵙⴳ ⵜⵅⴰⵎⵜ ⵙ ⵜⴰⵢⴹ ⴰⵔ ⴷ ⴽⵎⵎⵍⵏ ⵜⴰⵡⵓⵔⵉ.
ⵜⵉⵎⴳⴳⵓⵔⴰ-ⵢⴰ, ⵍⵍⴰⵏ ⵉⴼⵍⵍⴰⵃⵏ ⴷⴰ ⵉⵙⵙⵅⴷⴰⵎⵏ ⵜⵉⵎⴰⵛⵉⵏⵉⵏ ⴷ ⵜⴼⵍⵍⴰⵃⵜ ⵜⵓⵊⴷⵉⴷⵜ : ⴷⴰ ⴽⵔⵔⵣⵏ ⵙ ⵓⵎⵣⵣⵓⵖⵔ, ⴰⵔ ⵙⵔⵡⴰⵜⵏ ⵙ ⵜⵎⴰⵛⵉⵏⵜ ⵏ ⵓⵔⵡⴰ... ⵉⵍⵉⵏ ⴰⵡⴷ ⴰⵢⵜ ⵓⵇⴰⵔⵉⴹ ⵉⵙⵙⴽⵔⵏ ⵉⵖⴷⵡⴰⵏ ⵏ ⵓⴼⵔⵓⵅ, ⴰⵣⵎⵎⵓⵔ, ⴰⴷⵍⵍⴰⵃ... ⴷⴰ ⵙⵙⵅⴷⴰⵎⵏ ⴰⵡⴷ ⵜⵉⵙⵙⵡⵉ ⵏ ⵜⵉⵎⵇⵇⵉⵜ ⵙ ⵜⵎⵇⵇⵉⵜ.
ⵜⴰⴽⵙⵙⴰ ⴷⴰ ⵜⴻⵜⵜⵓⵙⵙⴽⴰⵔ ⴳ ⵉⴷⵓⵔⴰⵔ ⴷ ⵜⵡⵔⵉⵔⵉⵏ ⴷ ⵜⴰⴳⴰⵏⵉⵏ ⵏ ⵡⴰⵟⵍⴰⵙ.
ⵙⴳ ⵣⵎⴰⵏ ⴽⵓ ⵜⴰⵇⴱⵉⵍⵜ ⴷ ⴽⵓ ⵉⵖⵔⵎ ⵉⵍⴰ ⴰⴽⴰⵍ-ⵏⵏⵙ ⵏ ⵜⴽⵙⵙⴰ.
ⵎⴰⵛⴰ ⵜⵉⵔⵔⵓⵃⵍⴰ ⴷ ⵜⴽⵙⵙⴰ ⴽⵓ ⵜⵜⴷⴷⵓⵏⵜ ⴰⵔ ⵜⵜⴷⵔⵉⵙⵏⵜ, ⴰⵛⴽⵓ ⵜⵍⵍⴰ ⵜⴰⵖⴰⵔⵜ, ⵉⴷⵔⵓⵙ ⵓⵙⵉⵡⵖ.
ⴰⵢⴰ ⵉⴷⵃⵉ ⵎⴷⴷⵏ ⵙ ⵢⵉⵛⵛⴽⵉ ⴷ ⵜⵎⵣⵡⴰⴳⵜ ⴰⴼⴰⴷ ⴰⴷⵉⵏⵉⴳⵏ ⵜⴰⵡⵓⵔⵉ ⵉⵡⵔⵉⵏⵏ ⵉ ⵜⵎⵉⵣⴰⵔ-ⵏⵏⵙⵏ.
ⴰⵍⵍⵉⴳ ⴰⵖⵓⵍⵏ ⴷⴰ ⵙⵙⴽⴰⵔⵏ ⵜⴰⴷⴷⵔⵡⵉⵏ ⴰⵔ ⵣⴷⴷⵖⵏ ⴳ ⵜⵎⴷⵉⵏⵉⵏ.
ⵉⵎⵜⵖⵔⵏ, ⵜⵉⵏⵖⵉⵔ, ⵎⵉⴷⵍⵜ, ⵎⵔⵣⵓⴳⴰ, ⴱⵓⵎⴰⵍ ⵏ ⴷⴰⴷⵙ, ⵡⴰⵔⵣⴰⵣⵜ ⴷ ⵜⵉⵢⴰⴹ ⵢⴰⴹⵏ ⴳⴰⵏⵜ ⵜⵉⵎⴷⵉⵏⵉⵏ ⴷ ⵉⵖⵔⵎⴰⵏ ⵉⵜⵜⵓⵢⴰⵙⵙⵏⵏ ⵏ ⵜⵎⴰⵣⵉⵔⵜ-ⴰ.
ⵎⴰⵜⵜⴰ ⵡⴰⵛⵜⴰⵍ ⴷⴰ ⴽⵙⵙⴰⵏ ⴰⵔ ⵙⵙⴳⵎⵓⵏ ⵎⴷⴷⵏ ⴳ ⵜⵎⵉⵣⴰⵔ ⵏ ⵓⵙⴰⵎⵎⵔ ?
ⵎⴰⵜⵜⴰ ⵉⵎⵏⴷⵉⵡⵏ ⵢⴰⴹⵏ, ⵉⵡⵔⵉ-ⵏⵏ ⵏ ⵢⵉⵔⴷⵏ ⴷ ⵜⵎⵥⵉⵏ, ⴷⴰ ⴽⵔⵔⵣⵏ ⵉⴼⵍⵍⴰⵃⵏ ⵏ ⵓⵙⴰⵎⵎⵔ ?
ⴳ ⵓⵙⴰⵎⵎⵔ ⵓⵔ ⴷⴰ ⵉⴽⴽⴰⵜ ⴽⵉⴳⴰⵏ ⵏ ⵓⵏⵥⴰⵔ, ⴷⵔⵓⵙⵏ ⵡⴰⵎⴰⵏ.
ⵎⴰⵛⴰ ⵎⴷⴷⵏ ⵙⵙⴽⵔⵏ ⵢⵉⵜⵙⵏⵜ ⵜⴻⵜⵉⴽⵏⵉⵢⵉⵏ ⴰⴼⴰ ⴰⴷ ⴰⴼⵏ ⴰⵎⴰⵏ ⵏ ⵜⵉⵙⵙⵉ ⵏ ⵢⵉⴳⵔⴰⵏ, ⴱⴹⵓⵏ-ⵜⵏ ⴳⴰⵔⴰⵙⵏ.
ⵎⴰⵢⴷ ⴷⴰ ⵙⵙⴽⴰⵔⵏ ⴰⴷ ⵎⵄⴰⵡⴰⵏⵏ ⵜⴰⵡⵓⵔⵉ ⵏ ⵓⵏⴱⴷⵓ ⴳⴰⵔⴰⵙⵏ ?
ⵉⵖⴷⵡⴰⵏ ⵏ ⵎⵉ ⴰⵢⴷ ⴷⴰ ⵙⵙⵡⴰⵏ ⵜⵉⵙⵙⵉ ⵏ ⵜⵎⵇⵇⵉⵜ ⵙ ⵜⵎⵇⵇⵉⵜ ?
ⵉⵏⵉ-ⴷ ⴽⵔⴰⴹⵜ ⵏ ⵜⵎⴷⵉⵏⵉⵏ ⵏ ⵓⵙⴰⵎⵎⵔ!
ⵉⴼⴽ-ⴰⵙ-ⴷ ⵔⴱⴱⵉ.
ⵜⴰⵖⵓⵍ ⴰⵔ ⵜⴻⵜⵜⴰⵔⵓ.
ⵜⴽⴽ ⴰⵢⵏⵏⴰ ⵜⵜⴽⴽⴰⵏⵜ ⵜⵙⴷⵏⴰⵏ, ⵜⴰⵔⵓ-ⴷ ⴰⵇⵇⴰⵢ ⵏ ⵉⴽⵉⴽⵔ ⵉⵙⴰⵡⴰⵍⵏ.
ⵉⴷⴷⴰ ⴱⴰⴱⴰⵙ ⵏ ⵡⴰⵇⵇⴰⵢ ⴰⴷ ⵉⴽⵔⵣ ⵢⵉⵡⵜ ⵜⵉⴳⵔⵜ, ⵜⵇⵇⵉⵎ ⵎⴰⵢⵙ ⴰⵔ ⵜⵙⵙⵎⵔⴰ ⵉ ⵉⵎⴽⵍⵉ.
ⵉⴷⴷⵖ ⵉⵏⵡⴰ, ⵜⵏⵏⴰ-ⵢⴰⵙ ⵉⵏⴳⵔⴰⵙ ⴷ ⵢⵉⵎⴰⵏ-ⵏⵏⵙ : « ⵎⴰⵢⴷ ⵉ-ⵢⴰⵙ-ⵉⵜⵜⴰⵡⵉⵏ ⵉⵎⴽⵍⵉ-ⵢⴰ ⵉ ⵓⵔⴳⴰⵣ ?
ⵜⴰⴼⵓⴽⵜ ⵜⵔⵖⴰ !
ⵏⴽⴽⵉⵏ ⵓⵔ ⵣⵎⵉⵔⵖ ⴰⴷ ⴷⴷⵓⵖ !
ⵉⵏⵏⴰ-ⵢⴰⵙ ⵎⴻⵎⵎⵉⵙ : « ⵀⴰ-ⵢⵢⵉ ⵏⴽⴽⵉⵏ !
ⵖⴰⵙ ⵙⴱⵓⵔⴷⵓ-ⴷ ⴰⵖⵢⵓⵍ, ⵜⵙⵏⵉⴷ-ⵉ !
ⵜⵙⴱⵓⵔⴷⴰ ⴰⵖⵢⵓⵍ, ⵜⵙⵏⵉ ⵉⵡⵉⵙ, ⵜⴰⵙⵙ ⵜⴰⵇⵏⵏⵓⵛⵜ ⴰⴷ ⵓⵔ ⵜⴹⵔ.
ⴰⵔ ⵉⵜⵜⴷⴷⵓ ⵓⵖⵢⵓⵍ ⴰⵍⵍⵉⴳ ⵏⵏ-ⵉⵍⴽⵎ ⵜⵉⴳⵔⵜ ⴳ ⵉⵍⵍⴰ ⴱⴰⴱⴰⵙ ⵏ ⵉⴽⵉⴽⵔ.
ⵉⵖⵔ-ⴰⵙ ⵉⴽⵉⴽⵔ, ⵉⴷⴷⵓ-ⴷ, ⵉⵙⵓⴳⴳⵣ-ⵜ-ⵉⴷ, ⵢⴰⵙⵉ ⵜⴰⵇⵏⵏⵓⵛⵜ, ⵉⵙⵔⵙ-ⴷ ⵉⵎⴽⵍⵉ ⴰⵍⵍⵉⴳ ⵉⵜⵛⴰ, ⵉⵔⴰⵔ ⵉⴼⵛⴽⴰⵏ, ⵉⵙⵏⵉ-ⵜ ⴷⵉⵖ.
ⴰⵢⵏⵏⴰ ⴷ-ⵢⴰⵖⵓⵍ ⵙ ⵓⵖⴰⵔⴰⵙ, ⵉⵏⴹⵓ-ⵢⴰⵙ ⵉ ⵓⵖⵢⵓⵍ ⵙ ⴰⵎⵥⵥⵓⵖ, ⵉⴼⴼⵔ-ⵏⵏ ⴷⵉⴳⵙ.
ⵉⵎⵣⴰⵔⴰⵢ ⴷ ⵉⴷⵙⵏ ⵉⵎⵏⴰⵢⵏ.
ⵓⵔ ⴰⵙ-ⵙⴰⵡⵍⵏ ⴰⵛⴽⵓ ⵓⵔ ⵜ-ⴰⵏⵏⴰⵢⵏ.
ⵉⴷⴷⵖ ⴰⵙ-ⴰⴳⴳⵓⴳⵏ, ⵉⵖⵔ-ⴰⵙⵏ, ⵉⵏⵏⴰ-ⵢⴰⵙⵏ : « ⴰ ⵉⵎⵏⴰⵢⵏ-ⵉⵏⵏ ⵀⴰⵀ !
ⴰⴷ ⵉⵅⵍⵓ ⵔⴱⴱⵉ ⵜⴰⵡⵊⴰ ⵏ ⵓⵅⴰⵜⴰⵔ ⴷⵉⴳⵓⵏ !
ⵎⴰ ⵅⴼ ⴰⵍⵍⵉⴳ ⵖⵉⴼⵉ ⵜⵣⵔⵉⵎ ⵓⵔ ⵉ-ⵜⵙⴰⵡⵍⵎ ?
ⴱⵔⵔⵎⵏ-ⴷ ⵉⵎⵏⴰⵢⵏ ⴰⴷ ⵉⵏⵏⵉⵢⵏ ⵎⴰⵢⴷ ⴰⵙⵏ-ⴷ-ⵉⵙⴰⵡⵍⵏ, ⵖⴰⵍⵏ ⵉⵙ ⴷ ⴰⵖⵢⵓⵍ ⴰⵢⴷ ⵜⵏ-ⴷ- ⵉⵔⴳⵎⵏ.
ⴰⵖⵓⵍⵏ-ⴷ ⵥⴰⵔⵙ ⴰⵔ ⵜ-ⴽⴽⴰⵜⵏ.
ⴰⵔ ⵉⵙⵖⵓⵢⵢⵓ ⵡⴰⵇⵇⴰⵢ ⵏ ⵉⴽⵉⴽⵔ ⴳ ⵓⵎⵥⵥⵓⵖ ⵏ ⵓⵖⵢⵓⵍ.
ⵓⵜⵏ-ⵜ, ⴼⵍⵉⵏ-ⵜ.
ⵉⴹⵔ ⵉⴽⵉⴽⵔ, ⵢⴰⵖ-ⵏⵏ ⴰⵎⵎⴰⵙ ⵏ ⵜⵓⴳⴰ ⵏ ⵢⴰⵏ ⵢⵉⴳⵔ, ⵉⴼⵙⵜ.
ⵜⴷⴷⴰ-ⴷ ⵍⴰⵍ ⵏ ⵢⵉⴳⵔ ⵜⵎⴳⵔ ⵜⵓⴳⴰ.
ⵜⵙⵎⵓⵏ ⵉⴷⵙ ⴰⵇⵇⴰⵢ ⵏ ⵉⴽⵉⴽⵔ.
ⵜⴰⵡⵉ-ⵜⵜ, ⵜⴳⵔ-ⴰⵙ-ⵜⵜ ⵉ ⵜⴼⵓⵏⴰⵙⵜ-ⵏⵏⵙ.
ⵉⴷⴷⵖ ⵜⵔⴰ ⴰⴷ ⵜⵥⵥⴳ, ⴰⵔ ⵜⵜ-ⴷ-ⵉⵙⵙⴼⵔⵓⵖ ⴽⵔⴰ.
ⵜⴼⵜⴰ ⵙ ⴰⵔⴳⴰⵣ-ⵏⵏⵙ, ⵜⵏⵏⴰ-ⵢⴰⵙ : « ⵉⵍⵍⴰ ⴽⵔⴰ ⴰⴳⵏⵙⵓ ⵏ ⵜⵎⴰⵥⵥⴰⴳⵜ ⵏ ⵜⴼⵓⵏⴰⵙⵜ-ⴰ.
ⴷⴰ ⵢⵉ-ⵉⵙⵙⴼⵔⵓⵖ !
ⵉⵏⵏⴰ-ⵢⴰⵙ ⵓⵔⴳⴰⵣ-ⵏⵏⵙ : « ⵖⴰⵙ ⵜⵉⴽⵔⴽⴰⵙ ⴰⵢⵏⵏⴰⵖ !
ⵜⵎⵓⵏ ⵉⴷⵙ ⵙ ⵜⴼⵓⵏⴰⵙⵜ ⴰⵍⵍⵉⴳ ⵉⵏⵥⴰ.
ⵉⵏⵏⴰ-ⵢⴰⵙⵏ ⵉ ⴰⵢⵜ ⵜⴳⵎⵎⵉ-ⵏⵏⵙ : « ⵎⴰⵢⴷ ⴰⵙ- ⵏⵜⵜⴳⴳⴰ ⵉ ⵜⴼⵓⵏⴰⵙⵜ-ⴰ ?
ⵏⵏⴰⵏ-ⴰⵙ : « ⵖⵔⵙⴰⵜⴰⵖ-ⴰⵙ !
ⵖⵔⵙⵏ-ⴰⵙ, ⵇⵇⵉⵎⵏ ⴰⵔ ⴽⵏⵏⴼⵏ ⵜⵉⴽⵯⵙⵎⵉⵏ.
ⵉⴷⴷⵓ-ⴷ ⵢⴰⵏ ⵓⵎⴰⵜⵔⴰⵡ ⴰⵔ ⵉⵜⵜⴻⵜⵜⵔ.
ⵜⴷⴷⵓ ⵜⵎⵟⵟⵓⵜ, ⵜⴼⴽ-ⴰⵙ ⵜⴰⵎⴰⵥⵥⴰⴳⵜ.
ⵉⵜⵛ-ⵜⵜ.
ⴷⴰ ⵉⵜⵜⴻⵜⵜⵔ ⴳ ⵉⵎⵉ ⵏ ⴽⵔⴰ ⵏ ⵜⴳⵎⵎⵉ ⴰⵔ ⴰⵙ-ⴷ- ⵉⵜⵜⵉⵏⵉ ⵡⴰⵇⵇⴰⵢ ⵏ ⵉⴽⵉⴽⵔ ⴰⴳⵏⵙⵓ ⵏ ⵓⴷⵉⵙ-ⵏⵏⵙ : « ⵀⴰ-ⵜ ⵉⴷⵊⵓⵡⵏ !
ⴰⴷ ⵓⵔ ⴰⵙ-ⵜⴰⴽⴽⴰⵎ ⴰⵎⵢⴰ !
ⵉⵇⵇⵉⵎ ⵙ ⵍⴰⵥ ⴰⵍⵍⵉⴳ ⵉⵎⵎⵓⵜ ⴳ ⵓⵎⵔⴷⵓⵍ.
ⵢⵓⵛⴽⴰ-ⵏⵏ ⵡⵓⵛⵛⵏ, ⵉⵜⵛ-ⵜ.
ⴷⴰ ⵉⵜⵜⴷⴷⵓ ⵙ ⵓⵍⵍⵉ ⵏ ⴽⵔⴰ ⵏ ⵉⵎⴽⵙⴰⵡⵏ ⴰⵔ ⴷ ⵏⵏ-ⵉⵏⵎⵉⵍⵉ, ⵉⵙⵖⵓⵢⵢ-ⴰⵙ-ⴷ ⵡⴰⵇⵇⴰⵢ ⵏ ⵉⴽⵉⴽⵔ, ⴰⵔ ⴰⵙ-ⵉⵜⵜⵉⵏⵉ ⵉ ⵓⵎⴽⵙⴰ : « ⴰⵢ ⴰⵎⴽⵙⴰ !
ⵀⴰ-ⵏⵏ ⵓⵛⵛⵏ ⴰⵢⴰ ⵉⴷⴷⴰ-ⴷ ⴰⴷ ⴰⴽ-ⵉⵏⵖ ⵓⵍⵍⵉ-ⵏⵏⴽ !
ⵉⵎⴽⵉⵏⵏⴰⵖ ⴰⵢⴷ ⴰⵙ-ⵉⵜⵜⴳⴳⴰ ⴰⵍⵍⵉⴳ ⵉⵔⵎⵉ ⵡⵓⵛⵛⵏ.
ⵉⴷⴷⵓ ⵙ ⵉⵏⵙⵉ, ⵉⵏⵏⴰ-ⵢⴰⵙ : « ⴰ ⴱⵓⵎⵃⵎⴷ !
ⵀⴰ-ⵏⵏ ⴽⵔⴰ ⵉⵍⵍⴰ-ⵢⵉ ⴳ ⵓⴷⵉⵙ, ⵉⵙⵅⵓⴱ-ⵉ ⴰⴹⵓ.
ⵓⵔ ⴷⴰ-ⵢⵉ-ⵉⵜⵜⴰⴷⵊⴰ ⴰⴷ ⵜⵛⵖ ⵓⵍⵍⵉ ⵉ ⵉⵎⴽⵙⴰⵡⵏ !
ⵉⵙⵙⴽⵔ ⵡⵓⵛⵛⵏ ⴰⵢⴷⴷⴰ ⵢⴰⵙ-ⵉⵏⵏⴰ ⵢⵉⵏⵙⵉ : ⵉⴼⴼⵖ-ⴷ ⵡⴰⵇⵇⴰⵢ ⵏ ⵉⴽⵉⴽⵔ ⴳ ⵜⴷⴰⴱⵓⵣⵜ-ⵏⵏⵙ.
ⵜⴷⴷⴰ-ⴷ ⵢⴰⵜ ⵜⵎⵖⴰⵔⵜ ⴰⵔ ⵜⵙⵎⵓⵜⵜⵓⵔ ⵜⵉⵡⵔⵔⴰⵢⵉⵏ ⵏ ⵉⵍⵖⵎⴰⵏ.
ⵜⵙⵎⵓⵏ ⵉⴷⵙⵏⵜ ⵜⴰⴷⴰⴱⵓⵣⵜ ⵏ ⵡⵓⵛⵛⵏ ⴳ ⵉⵍⵍⴰ ⵡⴰⵇⵇⴰⵢ ⵏ ⵉⴽⵉⴽⵔ.
ⵜⴳⵔ-ⵜⵏⵜ ⵙ ⴰⵍⵎⵙⵙⵉ.
ⵜⵙⵙⵉⵖ ⵜⵉⵎⵙⵙⵉ, ⵜⵙⵖⵓⵙ ⴰⵇⵇⴰⵢ, ⴰⵔ ⵢⴰⵍⵍⴰ ⴰⵔ ⵉⵜⵜⵉⵏⵉ : « ⴰ ⵉⵎⵎⴰ !
ⴰ ⵜⴰ, ⵜⵙⵙⴽⵎⴹ-ⵉ ⵜⵎⵖⴰⵔⵜ !
ⵎⴰ ⵅⴼ ⴰⵍⵍⵉⴳ ⵓⵔ ⵍⵍⵉⵏ ⵡⴰⵔⵔⴰⵡ ⵖⵓⵔ ⵜⵎⵟⵟⵓⵜ ?
ⴰⵛⴽⵓ ⵓⵔ ⵜⵉⵡⵉⵍ.
ⴰⵛⴽⵓ ⵜⵏⴳⵔ.
ⴰⵛⴽⵓ ⵓⵔ ⵜⵔⵉ ⴰⴷ ⵜⴰⵔⵓ.
ⵎⴰⵎⵎⴽ ⵉⴳⴰ ⵎⴻⵎⵎⵉⵙ ⵏ ⵜⵎⵟⵟⵓⵜ ?
ⵉⵍⴰ ⴰⵏⵛⵜ ⵏ ⵡⴰⵇⵇⴰⵢ ⵏ ⵉⴽⵉⴽⵔ.
ⵉⵍⴰ ⴰⵏⵛⵜ ⵏ ⵜⴼⵓⵏⴰⵙⵜ.
ⵉⵅⴰⵜⵔ.
ⵎⴰ ⵉⴳⴰⵏ ⵜⴰⵡⵓⵔⵉ ⵏ ⴱⴰⴱⴰⵙ ⵏ ⵡⴰⵇⵇⴰⵢ ⵏ ⵉⴽⵉⴽⵔ ?
ⵉⴳⴰ ⵟⵟⴰⵍⴱ.
ⵉⴳⴰ ⴰⵎⴽⵙⴰ.
ⵉⴳⴰ ⴰⵎⴽⵔⴰⵣ.
ⵎⴰ ⵅⴼ ⵎⵉ ⵜⵙⵔⵙ ⵜⴰⴱⴰⵔⴷⴰ ⵉⵎⵎⴰⵙ ⵏ ⵡⴰⵇⵇⴰⵢ ⵏ ⵉⴽⵉⴽⵔ ?
ⵅⴼ ⵓⵖⵢⵓⵍ.
ⵅⴼ ⵜⵙⵔⴷⵓⵏⵜ.
ⵅⴼ ⵉⵢⵢⵉⵙ.
ⵎⴰ ⵅⴼ ⵓⵔ ⴰⵏⵏⴰⵢⵏ ⵉⵎⵏⴰⵢⵏ ⴰⵇⵇⴰⵢ ⵏ ⵉⴽⵉⴽⵔ ?
ⴰⵛⴽⵓ ⵉⴼⴼⵔ ⵜⴰⵎⴰ ⵏ ⵓⴱⵔⵉⴷ.
ⴰⵛⴽⵓ ⵉⴼⴼⵔ ⴳ ⵓⵎⵥⵥⵓⵖ ⵏ ⵓⵖⵢⵓⵍ.
ⴰⵛⴽⵓ ⵉⵔⵡⵍ ⵙ ⵜⴰⴳⴰⵏⵜ.
ⵎⴰⴷ ⵙⴽⵔⵏ ⵉⵎⵏⴰⵢⵏ ⵉ ⵡⴰⵇⵇⴰⵢ ⵏ ⵉⴽⵉⴽⵔ ?
ⵙⴰⵡⵍ-ⴰⵙ.
ⵓⵜⵏ-ⵜ.
ⵏⵖⴰⵏ-ⵜ.
ⵎⴰⴷ ⵙⴽⵔⵏ ⴰⵢⵜ ⵜⴳⵎⵎⵉ ⵉ ⵜⴼⵓⵏⴰⵙⵜ ⵏⵏⴰ ⵉⵜⵛⴰⵏ ⴰⵇⵇⴰⵢ ⵏ ⵉⴽⵉⴽⵔ ?
ⵥⵥⴳⵏ-ⵜⵜ.
ⵙⵙⵏⵣⴰⵏ-ⵜⵜ.
ⵖⵔⵙⵏ-ⴰⵙ.
ⵎⴰⵜⵜⴰ ⵓⵔⴳⴰⵣ ⵢⵓⵙⵉ-ⵏⵏ ⵜⴰⵎⴰⵥⵥⴰⴳⵜ ⵏ ⵜⴼⵓⵏⴰⵙⵜ ⵉⴽⵏⴼⵏ ?
ⵎⴰⵏⵉ ⴳ ⵉⵎⵎⵓⵜ ⵓⵔⴳⴰⵣ ⵏⵏⴰ ⵉⵜⵛⴰⵏ ⵜⴰⵎⴰⵥⵥⴰⴳⵜ ⵏ ⵜⴼⵓⵏⴰⵙⵜ ⵉⴽⵏⴼⵏ ?
ⵎⴰⵏⵉ ⵙ ⵜⴳⵔ ⵜⵎⵖⴰⵔⵜ ⵜⵉⵡⵔⵔⴰⵢⵉⵏ ⵏ ⵉⵍⵖⵎⴰⵏ ?